Poziv k takojšnjemu prenehanju sovražnosti v Gruziji
Institucije
2008-08-13 - 15:10
Krize ni mogoče rešiti z vojaškimi sredstvi Jacek Saryusz-Wolski, predsednik Odbora Evropskega parlamenta za zunanje zadeve, in Karl Von Wogau, predsednik Pododbora za varnost in obrambo, pozivata k takojšnjemu prenehanju sovražnosti v Gruziji in k napotitvi močne misije ESDP v regijo.
"Globoko smo zaskrbljeni zaradi nasilja spora, ki je izbruhnil v Gruziji. Krize ni mogoče rešiti z vojaškimi sredstvi. Zaostrovanje razmer ni v interesu nikogar; obstaja tveganje, da bodo razmere destabilizirale celotno regijo.
Naš položaj je jasen. Obe strani morata prenehati z nadaljnjimi sovražnostmi. Zato pozdravljamo dejstvo, da je Gruzija potrdila predlog EU za takojšnjo ustavitev spopadov in prenehanje nasilja. Hkrati nas žalosti to, kar razumemo kot dejansko invazijo ruskih čet na gruzijsko ozemlje. Kar se tam dogaja, je veliko več kot zgolj zastraševanje.
Svet EU bo na današnjem zasedanju moral sprejeti odločne ukrepe za prenehanje tega nevarnega spora. EU mora aktivno posredovati med obema stranema in pomagati, da se doseže mirna rešitev.
Ta rešitev vključuje umik ruskih čet z gruzijskega ozemlja in zaustavitev bombnih napadov, ki so terjali žrtve med civilnim prebivalstvom. Vključuje tudi trajnostni sporazum, ki bi spoštoval ozemeljsko celovitost Gruzije.
Svet EU bi moral preučiti tudi možnost, da v regijo napoti mirovno misijo, ki bi zagotovila stabilnost in zaščito tamkajšnjega civilnega prebivalstva."
V sredo 20. avgusta bo izredno zasedanje Odbora za zunanje zadeve, Pododbora za varnost in obrambo in delegacijo za odnose z Južnim Kavkazom, na katerem bodo poslanci razpravljali o razmerah v regiji.
20080812STO35261 Delegacija EP za južni Kavkaz Odbor za zunanje zadeve Odbor za varnost in obrambo
SL
1
PHOTO
20080813PHT35263.jpg
SL
2
LINK
/activities/delegations/homeDel.do?body=DSCA&language=SL
SL
3
LINK
/activities/committees/homeCom.do?body=AFET&language=SL
SL
4
LINK
/activities/committees/homeCom.do?body=SEDE&language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
