European Youth Media Days - Dnevi mladih evropskih novinarjev v Evropskem parlamentu
Mladi
2007-06-25 - 15:55
Od srede, 27., do petka, 29. junija bodo v Evropskem parlamentu v sodelovanju z organizacijo European Youth Press potekali Dnevi mladih evropskih novinarjev, na katerih bo sodelovalo več kot 270 mladih novinarjev iz vseh držav članic Evropske unije. Namen srečanja je izmenjava izkušenj in razprava o pogledih na prihodnost evropskega medijskega poročanja.
Za mlade Evropejce, ki odraščajo z idejo Evropske unije, je čezmejno novinarstvo njen sestavni element. S širitvijo Unije se spreminjajo tudi potrebe mladih bralcev, poslušalcev, gledalcev, ki si želijo večje odprtosti medijev in njihovo poudarjeno evropsko komponento.
Na dnevih mladih evropskih novinarjev bodo udeleženci v četrtek sodelovali v razpravah z vodilnimi poslanci Evropskega parlamenta ter predstavniki medijskih hiš, kot so Euronews, BBC, AP in ZDF, v petek pa bodo na delavnicah pripravljali različne reportaže.
Srečanje bo v sredo, 27. junija ob 18. uri odprl predsednik Evropskega parlamenta Hans-Gert Pöttering . Na njem bo sodelovalo 270 mladih novinarjev, ki so jih organizatorji izbrali izmed 2000 prijav - interesenti iz 27 držav članic EU so morali ob prijavi poslati prispevke poglede na prihodnost evropskih medijev v obliki člankov, fotografij ali avdio in video zapisov. Povprečna starost udeležencev je 23 let.
20070625IPR08233 European Youth Media Days Program EYMD
SL
1
LINK
http://www.youthmediadays.eu/
SL
2
LINK
http://www.youthmediadays.eu/european-youth-media-days/programme/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
