10.10.10 - svetovni dan boja proti smrtni kazni
Človekove pravice
Plenarno zasedanje
2010-10-07 - 13:09
Poslanci so 8. svetovni dan boja proti smrtni kazni obeležili s posebno resolucijo, s katero obsojajo izvajanje smrtne kazni v vseh primerih in vseh okoliščinah in pozivajo k uvedbi brezpogojnega svetovnega moratorija na usmrtitve. "Smrt nikoli ne more biti akt pravičnosti," je v svojem nagovoru v sredo dejal tudi predsednik Parlamenta Jerzy Buzek.
Resolucija, ki so jo poslanci v četrtek sprejeli s 574 glasovi za, 25 proti in 39 vzdržanimi glasovi, navaja, da smrtno kazen še vedno uporablja 43 držav na svetu, največ usmrtitev pa je izvršenih na Kitajskem, v Iranu in Iraku. Samo Kitajska je izvedla približno 5000 ali 88 odstotkov vseh usmrtitev na svetu, Iran je usmrtil vsaj 402 osebi, Irak 77 in Savdska Arabija 69 oseb.
Druge države, navedene v resoluciji, ki še vedno uporabljajo smrtno kazen, so Egipt, Malezija, Sudan, Tajska, Severna Koreja, Vietnam, Japonska in Združene države Amerike (v veljavi v 35 od 50 zveznih držav, vendar je štiri od teh niso izvedle že od leta 1976).
Parlament odločno poziva EU in njene države članice, naj zahtevajo izvajanje resolucije ZN o vsesplošnem moratoriju za usmrtitve, da bi v celoti odpravili smrtno kazen v vseh državah, ki jo še vedno izvajajo.
Reševanje obsojenih evropskih državljanov
Poslanci poudarjajo, da mora Evropska služba za zunanjepolitično delovanje zagotoviti vodenje za obsežno in učinkovito evropsko politiko proti smrtni kazni v zvezi s številnimi dokazano evropskimi državljani, ki jim grozi usmrtitev v tretjih državah. Smernice naj vključujejo trdne in okrepljene mehanizme v zvezi s sistemom identifikacije, nudenjem pravne pomoči, pravnimi posegi EU in diplomatskim zastopanjem.
Smrtna kazen v Evropi
Belorusija ostaja edina evropska država, ki še vedno uporablja smrtno kazen v praksi. Evropski parlament poziva tudi Kazahstan in Latvijo, naj spremenita določbe v svoji nacionalni zakonodaji, ki še vedno dopuščajo smrtno kazen za določena kazniva dejanja v izrednih okoliščinah.
Boj proti smrtni kazni - ključna prednostna naloga evropske politike za človekove pravice
EU je vodilna donatorka, ki podpira prizadevanja organizacij civilne družbe v boju proti smrtni kazni, kar je tudi ena od vsebinskih prednostnih nalog v okviru Evropskega instrumenta za demokracijo in človekove pravice (EIDHR). Od leta 1994 je bilo iz instrumenta financiranih več kot 30 projektov po vsem svetu s skupnim proračunom približno 15 milijonov evrov.
20101006IPR85252 Sprejeto besedilo bo objavljeno tukaj (izbira datuma: 7. 10. 2010) Resolucija Evropskega parlamenta o pobudi za vsesplošni moratorij za smrtno kazen Amnesty International (v angleščini) Svetovna koalicija proti smrtni kazni (v angleščini)
SL
1
LINK
/activities/plenary/ta/calendar.do?language=SL
SL
3
LINK
http://www.amnesty.org/en/death-penalty/death-sentences-and-executions-in-2009
SL
4
LINK
http://www.worldcoalition.org/modules/smartsection/item.php?itemid=450
-//EP//TEXT TA P6-TA-2007-0166 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
