Manj odpadkov in čistejša voda v Evropi do leta 2020?
Okolje
2008-06-16 - 16:09
V Evropi letno nastane dve milijardi ton odpadkov Evropski parlament bo junijsko plenarno zasedanje začel z razpravo o dveh direktivah, namenjenih varstvu okolja. Prva obravnava recikliranje odpadkov in med drugim uvaja načelo »onesnaževalec plača«. Poslanci zahtevajo, da naj se količina recikliranih odpadkov do leta 2020 poveča za 50 do 70 odstotkov. Druga pa obravnava vodno politiko in zahteva, da države članice do leta 2018 dosežejo napredek pri izpolnjevanju predpisov o kakovosti vode. Prenos razprav lahko spremljate na naši spletni strani.
Recikliranje odpadkov
V Evropi vsako leto nastane dve milijardi ton odpadkov, kar predstavlja 3,5 tone na osebo. Večina odpadkov nastane v gospodinjstvih, komercialnih dejavnostih (trgovine in gostilne), industriji (predvsem farmacevtska in tekstilna), kmetijstvu, gradbeništvu, rudarstvu in energetiki. Reciklira se manj kot tretjina odpadkov, v nekaterih državah pa na odlagališčih konča kar 90 odstotkov vseh odpadkov, medtem ko drugje ta delež znaša le desetino.
Evropski poslanci bodo na ponedeljkovem zasedanju obravnavali poročilo o odpadkih, ki ga je pripravila britanska poslanka Caroline Jackson (EPP-ED). Poročilo temelji na predlogu direktive, ki določa pravila recikliranja in programov za preprečevanje nastajanja odpadkov, obveze držav, hierarhijo ravnanja z odpadki ter uveljavlja načelo »onesnaževalec plača«.
Predlog direktive določa petstopenjsko hierarhijo ravnanja z odpadki:
preprečevanje in zmanjševanje;
priprava za ponovno uporabo;
recikliranje;
druga predelava, npr. energetska predelava;
odstranjevanje.
Odbor ugotavlja, da hierarhija ravnanja z odpadki ne predstavlja najboljše rešitve znotraj zakonodaje o odpadkih, vendar pa je prednostni seznam podlaga za določanje okoljsko najugodnejših rešitev. Odstopanja od hierarhije ravnanja z odpadki ne bi smela biti poljubna, pač pa potekati v skladu z urejenim postopkom.
Evropski poslanci zahtevajo, da se do leta 2020:
poveča količina (po teži) gospodinjskih in drugih podobnih odpadkov (papir, kovine, steklo) za ponovno uporabo ter recikliranje za najmanj 50 odstotkov;
poveča količina (po teži) gradbenih odpadkov, odpadkov pri rušenju objektov, odpadkov iz proizvodnje in industrijskih odpadkov za ponovno uporabo ter recikliranje za najmanj 70 odstotkov.
Vodna politika
Evropski poslanci pa bodo v ponedeljek obravnavali tudi predlog direktive o vodni politiki, ki uvaja predloge za izboljšanje kemijske sestave površinskih voda. Države članice bodo tako morale do leta 2018 doseči napredek pri izpolnjevanju predpisov o kakovosti vode.
Direktiva določa seznam 33 snovi ali skupin snovi, glede katerih je treba nujno ukrepati na evropski ravni. Med temi snovmi je 13 opredeljenih kot prednostno nevarnih, zato morajo biti njihovi izpusti in uhajanja postopno odpravljeni.
Poročilo, ki ga je na to temu pripravila francoska liberalna demokratka Anne Laperrouze poziva Komisijo, naj v dveh letih po začetku veljavnosti direktive pripravi nov seznam še 13 dodatnih prednostno nevarnih snovi.
20080616STO31731 Prenos razprav v živo Dnevni red plenarnega zasedanja Več o recikliranju odpadkov Več o vodni politiki
SL
1
PHOTO
20080616PHT31835.jpg
SL
2
LINK
/wps-europarl-internet/faces/live/live-video.jsp?language=sl
SL
3
LINK
/sides/indexPartSession.do?reference=2008-06-2&language=SL
-//EP//TEXT IM-PRESS 20080603BRI30699 ITEM-006-SL NOT XML V0//SL
-//EP//TEXT IM-PRESS 20080603BRI30699 ITEM-007-SL NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
