Vprašanje za ustni odgovor O-000104/2011
za Komisijo
Člen 115 poslovnika
Mara Bizzotto
,
Oreste Rossi
v imenu skupine EFD Zadeva: Evropske agencije na področju zaposlovanja in usposabljanja
EUROFUND, CEDEFOP, ETF in OSHA so evropske agencije, ki se ukvarjajo z različnimi vidiki istega področja: zaposlovanje in usposabljanje. Glede na sedanje razmere, ko se Evropa na eni strani spoprijema z deležem brezposelnih brez primere in na drugi z obdobjem akutnega finančnega pritiska zaradi proračuna, ki ne zadostuje za upravljanje zahtev po likvidnosti, ki jih nalagajo lizbonska pogodba, vojaška in humanitarna kriza v severni Afriki ter reševanje sistema gospodarskega upravljanja v nekaterih državah članicah, ali lahko Komisija sporoči, če je mogoče izvedeti število zaposlenih, kolikšni so skupni stroški upravljanja in vzdrževanja agencij, iz katerih virov se financirajo in v katerih sektorjih delujejo?
Kdo odloča o načrtovanju njihovih dejavnosti in kako? Kakšne so možnosti sodelovanja z Evropskim parlamentom pri letnem načrtovanju dejavnosti? Katere so posebnosti vsake od štirih agencij, ki upravičujejo njihov soobstoj, ne da bi to pomenilo tveganje za neučinkovito in nepotrebno podvajanje stroškov? Ali je mogoče predvideti združitev različnih struktur in s tem povečanje njihovih sinergij in učinkovitosti?
