VPRAŠANJE ZA USTNI ODGOVOR Z RAZPRAVO O-0001/06
v skladu s členom 108 Poslovnika
predložitev:
Roberto Musacchio
, v imenu skupine GUE/NGL ,
Caroline Lucas
in
Alain Lipietz
, v imenu skupine Verts/ALE ,
Glyn Ford
,
Giovanni Berlinguer
in
Béatrice Patrie
za Komisijo
Zadeva: 4. svetovni forum o vodi v Ciudad de Mexico (16.-22. marca 2006)
Od 16. do 22. marca 2006 bo potekal v Ciudad de Mexico "4. svetovni forum o vodi", kjer bodo potekale razprave in se bodo postavljale smernice svetovnih političnih odločitev o upravljanju z vodo in njenimi viri. Vsaka tri leta ga organizira "Svetovni svet o vodi"(WWC), ki se je sestal že v Maroku (1997), na Nizozemskem (2000) in Japonskem (2003). Čeprav nima nikakršne demokratične legitimnosti, je v resnici "Svetovni svet o vodi" središče ključnih odločitev, ki se zgleduje po Svetovni banki, in ki želi postati svetovno usklajevalno središče za bodoče upravljanje s svetovnimi vodnimi viri. V okviru srečanja v Ciudad de Mexico bo 21. in 22. marca sklicana tudi "Ministrska konferenca" in tudi "regionalne razprave, ločene po celinah". Nastajajo tako "regionalne posvetovalne mreže" in "regionalni operativni odbor", s pomočjo katerih se izvaja svetovna politika o vodi, brez vsakršne demokratične in državljanske razprave, v Evropi in drugod. Po uradnih obvestilih Svetovnega sveta o vodi je Evropska komisija popolnoma vključena v delo konference v Mehiki.
S kakšnimi pooblastili bo Komisija prisotna v Mehiki, kdo ji jih je podelil in po kakšni politični razpravi v Evropskem parlamentu?
Kakšne politične smernice o vodi bo Komisija zagovarjala na 4. forumu v Mehiki?
Ne misli Komisija zagovarjati pristopa - svečano sprejetega v Evropskem parlamentu 11. marca 2004 ob glasovanju "Millerjevega poročila o strategiji notranjega trga - Prednostne naloge 2003-2006", po katerem "glede na to, da je voda skupno bogastvo človeštva, upravljanje z vodnimi viri ne bi smelo biti podvrženo pravilom notranjega trga"?
Kakšna je strategija Komisije za zagovarjanje dostopa do vode kot temeljne človekove pravice? Se Komisija strinja s pripravo mednarodne pogodbe, na ravni Združenih narodov, o dostopu do vode kot človekove pravice?
