Začetek dvodnevnega plenarnega zasedanja v Bruslju
Institucije
2005-11-30 - 17:38
Na začetku zasedanja, ki poteka v sredo, 30. novembra in četrtek, 1. decembra, je predsednik Evropskega parlamenta Josep Borrell opozoril, da so skrajneži v Iraku nedavno ugrabili še pet tujih državljanov. Število tujih talcev se je povzpelo na 40, med njimi sta zdaj tudi nemška arheologinja Susanne Osthoff in britanski humanitarni delavec Norman Kember. "Evropski parlament podpira prizadevanja za izpustitev talcev in obsoja ugrabitve, za katere ni nobenega opravičila," je poudaril Borrell.
Predsednik je nato poslance spomnil na jutrišnji svetovni dan boja proti aidsu. Meni, da so prizadevanja za zaustavitev epidemije, ki je zajela že 41 milijonov ljudi po vsem svetu, močna, a še vedno ne zadostna. Med okuženimi z virusom HIV je polovica žensk in 2,5 milijona otrok, mlajših od 15 let. Samo letos bo za boleznijo umrlo 3 milijone ljudi, od tega 40 tisoč otrok. "Pri svetovnem problemu aidsa se najbolj odraža neenakopravnost med razvitimi državami, ki imajo sredstva za raziskave in razvoj zdravil, in državami tretjega sveta, kjer ima dostop do ustrezne zdravstvene oskrbe samo sedem odstotkov obolelih," je predsednik Borrell predstavil grozljive številke in vnovič pozval, da je treba vse napore usmeriti boj proti predsodkom, ki povzročijo izolacijo bolnikov z aidsom iz družbenega življenja. Na koncu se je predsednik v imenu parlamenta zahvalil vsem prostovoljcem, ki pomagajo v boju proti aidsu ter opozarjajo javnost na razsežnosti problema.
Spremembe dnevnega reda
Poslanci so na začetku zasedanja podprli predlog za razširitev dnevnega reda, ki ga je vložil vodja skupine socialdemokratov Martin Schulz (PES, DE). Parlament tako do Komisije zahteva pojasnilo, kaj namerava storiti glede odločitve slovaških oblasti, da pristojnost vojaških sodišč razširi tudi na postopke proti policistom zaradi udeležbe v sindikalnih protestih. Slovaška tako po mnenju poslanca Schulza zaposlenim v policiji odreka pravico do sindikalnega delovanja. V imenu Komisije je odgovoril komisar za trgovino Peter Mandelson, ki je pojasnil, da se komisar za pravosodje in notranje zadeve Franco Frattini jutri ne bo mogel udeležiti parlamentarnega zasedanja zaradi udeležbe na svetu ministrov za pravosodje in notranje zadeve. Sicer pa so spremembe naslednje:
Četrtek, 1. december:
- Glasovanje o poročilu Arlene McCarthy - Postopek za evropski plačilni nalog je prestavljeno na decembrsko zasedanje;
- Poslanci bodo dodatno glasovali o poročilu Anne E. Jensen - Predlog spremembe proračuna št. 6/2005;
- Poslanci bodo dodatno glasovali o poročilu Reimer Böge - Proračunska disciplina;
- Poslanci bodo dodatno glasovali o poročilu Dariusz Rosati - Širitev euroobmočja;
- Poslanci bodo dodatno glasovali o poročilu Maria Berger - Imuniteta Andrzeja Pęczaka;
- Poslanci bodo dodatno glasovali o poročilu Klaus-Heiner Lehne - Zahteva za zaščito poslanske imunitete Giovannija Claudia Fave .
20051128IPR02943
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
