27.1.2005
PREDLOG RESOLUCIJE
v skladu s členom 113 Poslovnika,
ki ga vlaga Cristiana Muscardini
o Evropskem centru za spremljanje in boj proti pohabljanju ženskih spolnih organov
Predlog resolucije Evropskega parlamenta o Evropskem centru za spremljanje in boj proti pohabljanju ženskih spolnih organov
Evropski parlament ,
–
ob upoštevanju člena 113 svojega Poslovnika,
A.
ker je Lombardija pilotska regija, ki namerava razviti in izvesti projekt preventivnih ukrepov, namenjenih spremljanju in boju proti pohabljanju ženskih spolnih organov, in ker je oblikovala stalni regionalni odbor za ta pohabljanja,
B.
ker problem pohabljanja spolnih organov prizadeva približno 140 milijonov žensk in ker dva milijona deklic vsako leto tvega, da bo podvrženih tej praksi,
C.
ker se je s pojavom priseljevanja ta pojav razširil iz afriških držav v veliko evropskih držav,
1.
predlaga, da bi zaščitili človekove pravice in integriteto človeka, vzpostavitev centra na evropski ravni za spremljanje in boj proti pohabljanju ženskih spolnih organov ter za usmerjanje in varstvo žensk.
