31.3.2009
PREDLOG RESOLUCIJE
v skladu s členom 113 poslovnika,
ki ga predlaga Frank Vanhecke
o predlogu za spremembo pravil o prehodnih nadomestilih za nekdanje člane Evropske komisije ter predsednika, člane, sodnega tajnika in generalne pravobranilce Sodišča Evropskih skupnosti in Sodišča prve stopnje
Predlog resolucije Evropskega parlamenta o predlogu za spremembo pravil o prehodnih nadomestilih za nekdanje člane Evropske komisije ter predsednika, člane, sodnega tajnika in generalne pravobranilce Sodišča Evropskih skupnosti in Sodišča prve stopnje
Evropski parlament,
–
ob upoštevanju člena 113 svojega poslovnika,
A.
ker mesečno prehodno nadomestilo za nekdanje člane Evropske komisije ter predsednika, člane, sodnega tajnika in generalne pravobranilce Sodišča Evropskih skupnosti in Sodišča prve stopnje znaša od 40 % do 65 % njihove nekdanje plače, pri čemer se upošteva trajanje njihove zaposlitve, in ker v skladu z uredbo št. 422/67/EGS, št. 5/67/EURATOM celo osebe, ki so bile zaposlene na tem delovnem mestu samo nekaj mesecev, tri leta prejemajo nadomestilo v višini 40 %;
B.
ker lahko te osebe prejemajo tako novo plačo kot prehodno nadomestilo, kadar plačilo za novo delovno mesto in prehodno nadomestilo skupaj ne dosegata prejšnje plače,
1.
poziva Svet, naj pregleda sistem prehodnih nadomestil za člane Komisije, zato da bi ta znašala največ 25 % in se iztekla po enem letu ter bi se prenehala izplačevati ob sprejetju novega plačanega delovnega mesta.
