A6-0089/2008
1.4.2008
*
POROČILO
o predlogu Uredbe Sveta o uporabi člena 81 (3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji) (kodificirana različica)
(KOM(2007)0753 – C6‑0475/2007 – 2007/0265(CNS))
Odbor za pravne zadeve
Poročevalka:
Lidia Joanna Geringer de Oedenberg
(Kodifikacija – člen 80 Poslovnika)
PE 404.567v01-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
PRILOGA...................................................................................................................................6
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Sveta o uporabi člena 81 (3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji) (kodificirana različica)
( KOM(2007)0753 – C6‑0475/2007 – 2007/0265(CNS) )
(Postopek posvetovanja – kodifikacija)
Evropski parlament ,
– ob upoštevanju predloga Komisije Svetu ( KOM(2007)0753 ),
– ob upoštevanju člena 83 Pogodbe ES, v skladu s katerim se je Svet posvetoval s Parlamentom ( C6‑0475/2007 ),
– ob upoštevanju Medinstitucionalnega sporazuma z dne 20. decembra 1994 o delovni metodi za pospešitev uradnega kodificiranja zakonodajnih besedil
UL C 102, 4.4.1996, str. 2. ,
– ob upoštevanju členov 80 in 51 svojega poslovnika,
– ob upoštevanju poročila Odbora za pravne zadeve ( A6‑0089/2008 ),
1. odobri predlog Komisije, kot je bil usklajen s priporočili posvetovalne skupine pravnih služb Evropskega parlamenta, Sveta in Komisije.
2. naroči svojemu predsedniku, naj stališče Parlamenta posreduje Svetu in Komisiji.
PRILOGA
POSVETOVALNA SKUPINA
PRAVNIH SLUŽB
Bruselj, januar 2008
MNENJE
ZA
EVROPSKI PARLAMENT SVET
KOMISIJO
Predlog uredbe Sveta o uporabi člena 81 (3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji)
KOM(2007) 753 konč. z dne 27. 11. 2007 – 2007/0265 (CNS)
V skladu z Medinstitucionalnim sporazumom z dne 20. decembra 1994 o pospešenem delovnem postopku za uradno kodifikacijo zakonodajnih besedil, še posebej z njegovo 4. točko, se je posvetovalna skupina, ki jo sestavljajo predstavniki pravnih služb Evropskega parlamenta, Sveta in Komisije, srečala 4. decembra 2007, da bi med drugim preučila omenjeni predlog, ki ga je predstavila Komisija.
Posvetovalna delovna skupina je na srečanju preučila
Posvetovalna delovna skupina je imela na voljo 19 uradnih jezikovnih različic, svoje delo pa je opravila na podlagi francoske različice, saj je bila francoščina izvorni jezik delovnega dokumenta. predlog uredbe Sveta, ki kodificira Uredbo Sveta (EGS) št. 479/92 z dne 25. februarja 1992 o uporabi člena 85(3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji), in soglasno prišla do naslednjih ugotovitev:
1. V uvodnem delu, po uvodni izjavi 4, bi bilo treba ponovno v prilagojeni obliki uvesti četrto, peto in šesto uvodno izjavo uredbe (EGS) št. 479/92, s čimer bi dobili naslednji dve uvodni izjavi: "(5) Sporazumi o skupnem opravljanju storitev med prevozniki v linijskem prevozu po morju, katerih namen je racionalizirati poslovanje s tehničnimi, poslovnimi in/ali komercialnimi sporazumi (v pomorskih krogih znanih kot konzorciji), lahko prispevajo k zagotovitvi sredstev, potrebnih za izboljšanje produktivnosti linijskih prevozov po morju ter k pospeševanju tehničnega in gospodarskega napredka", "(6) Pomorski prevoz je pomemben za razvoj trgovine Skupnosti. Sporazumi med konzorciji lahko ob upoštevanju posebnosti mednarodnih linijskih prevozov po morju odigrajo pomembno vlogo. Legalizacija teh sporazumov je ukrep, ki lahko ugodno prispeva k izboljšanju konkurenčnosti ladijskega prevoza v Skupnosti". Seveda pa bi bilo treba preštevilčiti sedanje uvodne izjave 5 do 8.
2. V členu 5 bi morali izraz " sprejete na podlagi člena 1 " nadomestiti s " predvidene v členu 1 ".
Posvetovalna delovna skupina je po pregledu predloga lahko soglasno sklenila, da gre pri predlogu zgolj za kodifikacijo obstoječih besedil in da ni prišlo do nobenih vsebinskih sprememb.
C. PENNERA J.-C. PIRIS M. PETITE pravni svetovalec
pravni svetovalec generalni direktor
POSTOPEK
Naslov
Uporaba člena 81(3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji) (kodificirana različica)
Referenčni dokumenti
KOM(2007)0753 – C6-0475/2007 – 2007/0265(CNS)
Datum posvetovanja z EP
19.12.2007
Pristojni odbor
Datum razglasitve na zasedanju
JURI
15.1.2008
Poročevalec/-ka
Datum imenovanja
Lidia Joanna Geringer de Oedenberg
19.12.2007
Datum sprejetja
27.3.2008
