Evropski parlament opozarja na nevarnosti raka dojk
Javno zdravje
2006-10-04 - 11:06
Oktober je mednarodni mesec boja proti raku dojk
V Evropski uniji je pri ženskah povprečno vsaki dve minuti ugotovljen rak dojk, vsakih šest minut pa ena oseba umre za posledicami te bolezni. Na leto zaradi raka dojk umre 88000 žensk in 1000 moških. Mesec oktober je mednarodni mesec osveščanja o raku dojk, zato bosta 17. oktobra Evropski parlament in evropska mreža za raka (European Cancer Network) organizirala delavnico o načinih boja proti bolezni.
Teden dni kasneje bodo evropski poslanci glasovali o resoluciji o raku dojk, ki bo poudarila pomen raziskav, pomoči pacientom pri vrnitvi na delo in evropskih direktiv za zdravljenje bolezni. Trenutno veljavna zakonodaja priporoča dve specializirani medicinski sestri za vsak oddelek, vendar še ni soglasja o zahtevani usposobljenosti osebja.
Mesec osveščanja o raku dojk naj bi poleg informiranja javnosti prispeval tudi k zbiranju sredstev za raziskave raka in pomoč bolnikom. Delavnica, ki bo potekala 17. oktobra, bo namenjena predvsem vprašanju usposabljanja medicinskih sester za negovanje bolnic z rakom dojk. Svoje znanje in izkušnje bodo predstavili zdravstveni strokovnjaki iz vse Evrope.
Redni pregledi so ključni v boju proti bolezni
Resolucija, o kateri bo parlament glasoval 24. oktobra, je zbir vprašanj poslancev in poslank iz odborov za okolje, za zaposlovanje in za pravice žensk. Dokument je tudi nadgradnja resolucije iz leta 2003, ki je države članice EU pozivala, da si prizadevajo za zmanjšanje umrljivosti za rakom dojk za 25 odstotkov v petih letih.
Nemška socialdemokratka Karin Jöns, vodja skupine evropskih poslancev, ki se ukvarjajo s problemom raka dojk, pravi, da so mamografski pregledi ključni element za preprečevanje širjenja bolezni. Raziskave Svetovne zdravstvene organizacije kažejo, da bi se lahko z rednimi pregledi po evropskih standardih pojvanost bolezni zmanjšala za 35 odstotkov. "Ustrezne direktive obstajajo že od leta 1992, kljub temu pa 14 od 25 držav članic še nima nacionalnega sistema za pregledovanje", opozarja poslanka Jöns.
Ob lanskem dnevu raka dojk je bila stavba Evropskega parlament v Bruslju osvetljena rožnato, ki je barva boja proti raku dojk, da bi tako opozorili na razmere in vse tiste, ki trpijo zaradi te bolezni.
20061003STO11311 EPGBC: Evropska parlamentarna skupina za rak dojk Resolucija o raku dojk iz leta 2003 Rak dojk - dodatne informacije
SL
1
PHOTO
20061003PHT11309.jpg
SL
2
LINK
http://www.epgbc.org/
-//EP//TEXT TA P5-TA-2003-0270 0 NOT XML V0//SL
-//EP//TEXT IM-PRESS 20051017BKG01551 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
