14. 9. 2011 B7-0519/2011 PREDLOG RESOLUCIJE v skladu s členom 90(2) poslovnika
za pridobitev mnenja Sodišča Evropske unije o združljivosti protokola k Sporazumu o partnerstvu v ribiškem sektorju med EU in Marokom s Pogodbami
Andrew Duff, Raül Romeva i Rueda, Jan Philipp Albrecht, François Alfonsi, Pino Arlacchi, Catherine Bearder, Thijs Berman, Jean ‑Paul Besset, Izaskun Bilbao Barandica, José Bové, Franziska Katharina Brantner, Frieda Brepoels, Nikolaos Huntis (Nikolaos Chountis), Sergio Gaetano Cofferati, Tarja Cronberg, Chris Davies, Bairbre de Brún, Cornelis de Jong, Leonidas Donskis, Lena Ek, Jill Evans, Tanja Fajon, Göran Färm, Gerben-Jan Gerbrandy, Ana Gomes, Catherine Grèze, Anna Hedh, Sophia in 't Veld, Vincenzo Iovine, Oriol Junqueras Vies, Jelko Kacin, Franziska Keller, Nicole Kiil-Nielsen, Mojca Kleva, Jean Lambert, Patrick Le Hyaric, Barbara Lochbihler, Isabella Lövin, Sarah Ludford, Olle Ludvigsson, Ulrike Lunacek, George Lyon, Arlene McCarthy, Edward McMillan-Scott, Willy Meyer, Guido Milana, Paul Murphy, Bill Newton Dunn, Norbert Neuser, Marit Paulsen, Miguel Portas, Phil Prendergast, Michèle Rivasi, Heide Rühle, Marietje Schaake, Carl Schlyter, Olle Schmidt, Helmut Scholz, Marco Scurria, Alyn Smith, Søren Bo Søndergaard, Francisco Sosa Wagner, Bart Staes, Catherine Stihler, Charles Tannock, Rui Tavares, Keith Taylor, Patrizia Toia, Ramon Tremosa i Balcells, Emilie Turunen, Mihailis Tremopulos (Michail Tremopoulos), Marita Ulvskog, Ivo Vajgl, Diana Wallis, Graham Watson, Åsa Westlund, Cecilia Wikström .
PE472.700v01-00 B7‑0519/2011 Resolucija Evropskega parlamenta za pridobitev mnenja Sodišča Evropske unije o združljivosti protokola k Sporazumu o partnerstvu v ribiškem sektorju med EU in Marokom s Pogodbami
Evropski parlament ,
– ob upoštevanju členov 3(5) in 21 Pogodbe o Evropski uniji,
– ob upoštevanju členov 218(6) in (11) Pogodbe o delovanju Evropske unije,
– ob upoštevanju Uredbe Sveta (ES) št. 764/2006 z dne 22. maja 2006 o sklenitvi Sporazuma med Evropsko skupnostjo in Kraljevino Maroko o partnerstvu v ribiškem sektorju UL L 141, 29.5.2006, str. 1.
,
– ob upoštevanju predloga za Sklep Sveta o sklenitvi protokola, ki določa ribolovne možnosti in finančni prispevek, predvidene v Sporazumu o partnerstvu med Evropsko skupnostjo in Kraljevino Maroko KOM(2011)0373 konč.
ter zahteve Sveta za soglasje Evropskega parlamenta 11226/2011 – C7-0201/2011 .
,
– ob upoštevanju člena 90(6) svojega poslovnika,
A. ker je prvi protokol k Sporazumu o partnerstvu v ribiškem sektorju med Evropsko skupnostjo in Kraljevino Maroko potekel 28. februarja 2011,
B. ker je bil 13. julija 2011 podpisan novi protokol, ki določa ribolovne možnosti in finančni prispevek, predvidene v Sporazumu o partnerstvu med Evropsko unijo in Kraljevino Maroko,
C. ker je za sklenitev protokola potrebno soglasje Evropskega parlamenta, šele potem ga lahko potrdi Svet,
D. ker področje uporabe novega protokola vključuje vode ob obali Zahodne Sahare, ki je od leta 1963 na seznamu ozemelj brez lastne uprave, ki ga vodi OZN;
E. ker je treba v skladu z mednarodnim pravom gospodarske dejavnosti, povezane z naravnimi viri ozemelj brez lastne uprave, izvajati v korist prebivalcev zadevnega ozemlja ter v skladu z njihovimi željami; ker ni dokazov, da je finančni prispevek Unije porabljen v korist prebivalcev Zahodne Sahare,
F. ker te zahteve zavezujejo ne le Maroko, temveč tudi Unijo, ki največ pridobi s sporazumom o partnerstvu v ribiškem sektorju in njegovim protokolom,
1. meni, da obstaja pravna negotovost glede skladnosti novega protokola z mednarodnim pravom, kar zadeva družbenogospodarske interese ozemlja brez lastne uprave Zahodne Sahare in izkoriščanje njenih naravnih virov, s tem pa tudi glede skladnosti novega protokola s pogodbami,
2. sklene, da bo za mnenje o združljivosti tega protokola s pogodbami zaprosil Sodišče;
3. naroča svojemu predsedniku, naj to resolucijo posreduje v vednost Svetu in Komisiji ter sprejme ukrepe, potrebne za pridobitev mnenja Sodišča.
