22.3.2007
PREDLOG RESOLUCIJE
v skladu s členom 113 Poslovnika,
ki ga vlagata Salvador Garriga Polledo in Carlos Coelho
o mednarodnem naravnem rezervatu Tejo
Predlog resolucije Evropskega parlamenta o mednarodnem naravnem rezervatu Tejo
Evropski parlament ,
–
ob upoštevanju direktiv 92/43/EGS (o naravnih habitatih) in 79/409/EGS (o ohranjanju prosto živečih ptic),
–
ob upoštevanju odločb Komisije o območjih, ki so pomembna za Skupnost in so vključena v omrežje Natura 2000,
–
ob upoštevanju člena 113 Poslovnika,
A.
ker je bistvenega pomena zaustaviti izgubljanje biotske raznovrstnosti v EU,
B.
ker bo oblikovanje mednarodnih zaščitenih območij koristilo zaščiti biotske raznovrstnosti,
C.
ker je oblikovanje usklajenega upravljanja čezmejnih območij prednostna naloga, da v programih za razvoj podeželja in zaščito biotske raznovrstnosti dobijo prednost skupni projekti,
D.
ker že obstaja pobuda, ki sta jo razvili Španija in Portugalska (mednarodni naravni rezervat Tejo) in bi jo bilo mogoče razširiti na druga območja, čeprav direktivi o pticah in o naravnih habitatih ne obravnavata razglasitve čezmejnih zaščitenih območij,
1.
poziva Komisijo, naj pri reviziji direktiv o pticah in naravnih habitatih vključi čezmejna zaščitena območja;
2.
poziva Komisijo, naj oblikuje klasifikacijo „mednarodnih zaščitenih območij“ in tak status podeli mednarodnem naravnem rezervatu Tejo;
3.
poziva Komisijo, naj v prihodnjih programih za razvoj podeželja oblikuje ustrezne ukrepe, zlasti za območja z visoko ravnjo biotske raznovrstnosti;
4.
meni, da je mogoče v skladu z merili upravičenosti iz programa LIFE+ čezmejni značaj zaščitenih območij opredeliti kot inovacijo ali kot najboljšo prakso.
