Vprašanje za ustni odgovor O-000130/2011
za Svet
Člen 115 poslovnika
Willy Meyer
,
Nikolaos Chountis
,
Paul Murphy
,
Patrick Le Hyaric
,
Marie-Christine Vergiat
,
Kyriacos Triantaphyllides
,
Bairbre de Brún
,
Sabine Lösing
,
Sabine Wils
v imenu skupine GUE/NGL Zadeva: Humanitarni konvoj ladij v Gazo II
Predstavniki organizacije Flotilja svobode II so 10. maja 2011 obiskali Parlament in se sestali z mnogimi poslanci, da bi jim posredovali informacije o novem konvoju ladij s humanitarno pomočjo, ki naj bi tretji teden v juniju odplul v Gazo.
Izraelski vojaki so 31. maja 2010 na odprtem morju napadli konvoj šestih ladij, imenovan Flotilja svobode, ki je bil s 750 civilisti in več tonami pomoči na krovu na poti v Gazo. Zaradi tega nasilnega dejanja je življenje izgubilo devet ljudi, veliko pa jih je bilo ranjenih.
Izraelsko vojaško vodstvo se glede na nedavno poročanje v tisku pripravlja, da bo zaustavilo vsak morebiten konvoj.
Namerava Svet zagotoviti, da se tragedija z 31. maja 2010 ne bi ponovila, in kako namerava podpreti zaščito humanitarnih aktivistov?
S katerimi ukrepi namerava Svet zagotoviti dosledno spoštovanje mednarodnih standardov za človekove pravice?
S katerimi ukrepi namerava Svet odpraviti blokado za humanitarno pomoč Gazi?
