Nova uredba za nova živila
Volitve 2009
Varnost hrane
2009-03-25 - 19:12
Evropski parlament poziva Komisijo, naj z novo zakonodajo prepove dajanje na trg izdelkov iz mesa kloniranih živali. Živila, ki se proizvajajo z uporabo nanotehnologije pa bi morala biti predmet natančne analize glede njihove varnosti in jasno označena.
Prenovljena uredba o novih živilih naj bi poenostavila in centralizirala postopek izdajanja dovoljenj za prodajo teh živil in tako zagotovila večjo zaščito zdravja potrošnikov. Na trgu bodo lahko samo živila, ki so uvrščena na skupni evropski seznam.
Nova živila so tista, ki se pred letom 1997, ko je bila zakonodaja prvič oblikovana, niso uporabljala v pomembnem obsegu za prehrano ljudi. V kategorijo sodijo tako živila, ki se proizvajajo na nove načine (na primer z nanotehmologijami), kot živila, ki so sicer lahko tradicionalna prehrana izven EU, a tukaj niso poznana. Na seznam je bilo doslej uvrščenih okoli 20 živil.
Poslanci so predlog Komisije večinoma podprli, izglasovali pa so dopolnila glede živil iz kloniranih živali in njihovih potomcev ter o živilih, ki so izdelana s pomočjo nanotehnologije. S tem naj bi dosegli tako visoko raven zaščite zdravja ljudi in varstva potrošnikov, kakor tudi visoko raven dobrega počutja živali in varstva okolja.
Proti živilom iz kloniranih živali, oznake za nanotehnologijo
Parlamentarno dopolnilo zahteva, da uredba ne bi veljala živila, pridobljena iz kloniranih živali in njihovih potomcev. Pred datumom začetkom uporabe uredbe bi morala Komisija predloži zakonodajni predlog za prepoved dajanja tovrstnih živil na skupni.
Poslanci tudi vztrajajo, da na seznam ne bi smele biti uvrščena živila, ki se proizvajajo s pomočjo nanotehnologije. Poskusne metode, ki so zdaj na voljo, namreč po njihovem mnenju niso ustrezne za oceno tveganja, povezanega z nanomateriali, zato je treba razviti posebej tem materialom namenjene metode, pri katerih pa se ne bodo uporabljale živali. Vse sestavine, ki bi vsebovale nanomateriale bi morale biti tudi jasno označene na embalaži tovrstnih živil.
Poskusi na živalih
Parlament želi, da bi uredbo tudi čim bolj omejila poskuse na vretenčarjih, omogočila izogibanje podvajanju poskusov ter spodbujala inteligentne strategije poskusov ter uporabo poskusnih metod, pri katerih se ne uporabljajo živali. Zaradi preprečevanja poskusov na živalih bi bilo treba poskuse na vretenčarjih za namene te uredbe izvajati samo kot skrajni ukrep.
Slovenska poslanka v razpravi
Mojca DRČAR MURKO (ALDE, SI): "Potrošniki so zelo občutljivi na trpljenje in poškodbe živali na kmetijah. Zato morajo vedeti, da kloniranje lahko povzroča bolečine in da zlorabo naravnih vire. Toda razvoj kloniranja se nadaljuje, ne da bi bila javnost o tem informirana.
Pri kloniranju pa ne gre le za dobro počutje živali, ampak tudi za zaupanje potrošnikov v varnost hrane, saj velja splošno prepričanje, da je v Evropi proizvedena hrana zelo kakovostna. Oktobra lani je Eurobarometer pokazal, zaskrbljenost potrošnikov zaradi potencialne možnosti, da bi v prihodnosti lahko pridobivali hrano iz klonov. Gre predvsem za morebitno uvoženo hrano, ki ne bi bila ustrezno označena, da je iz kloniranih živali. Zato se strinjam z zahtevo poročevalca, da naj Komisija pripravi posebni zakonodajni predlog o tem.
Drugo področje, ki ga pokrivajo predlogi sprememb iz moje politične skupine, pa je izmenjava informacij o poskusih na živalih, tako da bi preprečili nepotrebno podvajanje poskusov."
Poročilo: Kartika Tamara Liotard (A6-0512/2008) - Nova živila
Postopek soodločanja
Razprava: torek, 24. marec 2009
Glasovanje: sreda, 25. marec 2009
20090324IPR52497 Poročilo: Kartika Tamara Liotard (A6-0512/2008) - Nova živila
-//EP//TEXT REPORT A6-2008-0512 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
