21. 9. 2011 B7-0523/2011 PREDLOG RESOLUCIJE ob zaključku razprave o izjavi podpredsednice Komisije/visoke predstavnice Unije za zunanje zadeve in varnostno politiko
v skladu s členom 110(2) poslovnika
o vprašanju človekovih pravic, spolne usmerjenosti in spolne identitete v Združenih narodih
Michèle Striffler
, Marija Nedelčeva (
Mariya Nedelcheva
),
Eduard Kukan
v imenu skupine PPE
Richard Howitt
,
Michael Cashman
,
Véronique De Keyser
,
Vilija Blinkevičiūtė
,
Emine Bozkurt
,
Ana Gomes
v imenu skupine S&D
Marietje Schaake
,
Sophia in 't Veld
,
Sonia Alfano
,
Sarah Ludford
,
Leonidas Donskis
,
Alexander Alvaro
,
Kristiina Ojuland
,
Ramon Tremosa i Balcells
,
Renate Weber
v imenu skupine ALDE
Charles Tannock
v imenu skupine ECR
Ulrike Lunacek
,
Raül Romeva i Rueda
,
Nicole Kiil-Nielsen
,
Catherine Grèze
,
Franziska Katharina Brantner
,
Rui Tavares
,
Keith Taylor
,
Barbara Lochbihler
v imenu skupine Verts/ALE
Cornelis de Jong
,
Bairbre de Brún
,
Miguel Portas
,
Marisa Matias
,
Jean-Luc Mélenchon
,
Marie-Christine Vergiat
v imenu skupine GUE/NGL
PE472.704v01-00 B7‑0523/2011 Resolucija Evropskega parlamenta o vprašanju človekovih pravic, spolne usmerjenosti in spolne identitete v Združenih narodih
Evropski parlament ,
– ob upoštevanju Splošne deklaracije o človekovih pravicah, Evropske konvencije o človekovih pravicah ter Listine EU o temeljnih pravicah,
– ob upoštevanju resolucije generalne skupščine Združenih narodov A/RES/60/251 o ustanovitvi Sveta Združenih narodov za človekove pravice (UNHRC),
– ob upoštevanju izjave predsedstva Sveta Evropske unije v imenu Evropske unije z dne 16. marca 2006 o ustanovitvi UNHCR,
– ob upoštevanju svoje resolucije z dne 10. marca 2011 o 16. zasedanju UNHCR, P7_TA-PROV(2011)0097 .
– ob upoštevanju svoje resolucije z dne 16. decembra 2010 o človekovih pravicah po svetu za leto 2009 ter politiki Evropske unije na tem področju P7_TA(2010)0489
,
– ob upoštevanju prejšnjih skupnih izjav in deklaracij v Združenih narodih, vključno s skupno izjavo z dne 22. marca 2011 v svetu za človekove pravice o končanju nasilnih dejanj in z njimi povezanih kršitev človekovih pravic, ki temeljijo na spolni usmerjenosti in spolni identiteti, in deklaracijo z generalne skupščine o človekovih pravicah in spolni usmerjenosti ter spolni identiteti z dne 18. decembra 2008,
– ob upoštevanju resolucije UNHCR A/HRC/17/19 z dne 19. junija 2011 o človekovih pravicah, spolni usmerjenosti in spolni identiteti,
– ob upoštevanju 17. zasedanja UNHCR, na katerem je bila sprejeta resolucija UNHCR A/HRC/17/19 o človekovih pravicah, spolni usmerjenosti in spolni identiteti, in 19. zasedanja UNHCR, na katerem bo potekala razprava, predvidena v resoluciji A/HRC/17/19,
– ob upoštevanju resolucije št. 1728 parlamentarne skupščine Sveta Evrope z dne 29. aprila 2010 o diskriminaciji na podlagi spolne usmerjenosti in spolne identitete in priporočila sveta ministrov CM/Rec(2010)5 z dne 31. marca 2010 o ukrepih za boj proti diskriminaciji na podlagi spolne usmerjenosti ali spolne identitete,
– ob upoštevanju resolucije Organizacije ameriških držav AG/RES. 2653 z dne 7. junija 2011 o človekovih pravicah, spolni usmerjenosti in spolni identiteti,
– ob upoštevanju poročila Agencije za temeljne pravice iz novembra 2010 z naslovom Homofobija, transfobija in diskriminacija na podlagi spolne usmerjenosti in spolne identitete,
– ob upoštevanju členov 2, 3(5), 18, 21 in 27 Pogodbe o Evropski uniji ter člena 10 Pogodbe o delovanju Evropske unije,
– ob upoštevanju priročnika Sveta Evropske unije za spodbujanje in varstvo vseh človekovih pravic LGBT (lezbijk, gejev, biseksualcev in transseksualcev)
– ob upoštevanju izjave v Združenih narodih podpredsednice Komisije/visoke predstavnice Unije za zunanje zadeve in varnostno politiko o vprašanju človekovih pravic, spolne usmerjenosti in spolni identiteti,
– ob upoštevanju člena 110(2) svojega poslovnika,
A. ker so spoštovanje, spodbujanje in varstvo univerzalnosti človekovih pravic del etičnega in pravnega reda Evropske unije ter eden od temeljev evropske enotnosti in celovitosti,
B. ker se v Evropski uniji in v tretjih državah dnevno kršijo človekove pravice, vezane na spolno usmerjenost in spolno identiteto,
C. ker bi morale Evropska unija in njene države članice zagotoviti spoštovanje človekovih pravic v svojih politikah in v praksi, da bi se okrepila položaj in verodostojnost Evropske unije v UNHCR,
D. ker Evropska unija univerzalnim in nedeljivim človekovim pravicam pripisuje temeljni pomen,
E. ker Evropska unija v svoje delo pri Združenih narodih, v regionalnih organih in v nekatere dvostranske pogovore o človekovih pravicah že vključuje spolno usmerjenost in spolno identiteto,
F. ker je resolucija UNHCR o človekovih pravicah, spolni usmerjenosti in spolni identiteti prva resolucija Združenih narodov, ki izrecno obravnava spolno usmerjenost in spolno identiteto,
G. ker so države članice UNHCR z vseh delov sveta, vključno z državami članicami EU, glasovale za resolucijo o človekovih pravicah, spolni usmerjenosti in spolni identiteti, in ker jo je podprlo 21 držav članic EU,
H. ker so številni organi iz pogodb Združenih narodov o človekovih pravicah, posebni poročevalci in agencije, pa tudi generalni sekretar Združenih narodov in visoki komisar za človekove pravice izrazili hudo zaskrbljenost zaradi kršitev človekovih pravic, ki jih doživlja populacija LGTB po svetu,
I. ker so druge regionalne institucije, vključno s Svetom Evrope in Organizacijo ameriških držav, nedavno sprejele resolucije, v katerih obsojajo kršitve človekovih pravic na podlagi spolne usmerjenosti in spolne identitete,
1. ponavlja svojo zaskrbljenost v zvezi s številnimi kršitvami človekovih pravic in razširjeno diskriminacijo, ki temelji na spolni usmerjenosti in spolni identiteti, tako v Evropski uniji kot v tretjih državah;
2. priznava in podpira že začeto delo UNHCR, generalnega sekretarja ZN, visokega komisarja za človekove pravice, organov iz pogodb Združenih narodov o človekovih pravicah, posebnih poročevalcev in drugih agencij ZN, da bi se v celoti in zagotovo izvajali standardi o človekovih pravicah, ne glede na spolno usmerjenost in spolno identiteto osebe;
3. pozdravlja sprejetje resolucije UNHCR A/HCR/17/19 o človekovih pravicah, spolni usmerjenosti in spolni identiteti;
4. opozarja na dejstvo, da so resolucijo podprle države iz delov sveta in da jo je sestavila Južnoafriška republika; ponovno poudarja, da so človekove pravice univerzalne in nedeljive in da veljajo za vse ljudi, ne glede na njihovo spolno usmerjenost in spolno identiteto;
5. podpira pripravo razprave na 19. zasedanju UNHCR spomladi 2012 za konstruktiven, informiran in transparenten dialog o vprašanju diskriminatornih zakonov in praks ter o nasilju zoper ljudi zaradi njihove spolne usmerjenosti ali spolne identitete; meni, da je med državami članicami ZN z vseh delov sveta nujno potreben spoštljiv in odprt dialog o človekovih pravicah, spolni usmerjenosti in spolni identiteti;
6. pozdravlja dolgotrajno podporo držav članic EU in podpredsednice Komisije/visoke predstavnice Unije za zunanje zadeve in varnostno politiko vključitvi vprašanja spolne usmerjenosti in spolne identitete v delo UNHCR in drugih organov ZN, tudi v primerih prej danih skupnih izjav in deklaracij;
7. ponovno opozarja, da priročnik delovne skupine o človekovih pravicah Sveta Evropske unije za spodbujanje in varstvo vseh človekovih pravic populacije LGBT kot ključne prednostne naloge navaja dekriminalizacijo homoseksualnosti v svetu, enakost in nediskriminacijo ter zaščito zagovornikov človekovih pravic; meni, da bi morale visoka predstavnica in države članice te prednostne naloge sistematično zagovarjati v zunanjih odnosih;
8. poziva visoko predstavnico in države članice, naj ob sodelovanju tretjih držav v Združenih narodih in drugih mednarodnih forumih ter v dvostranskih dialogih o človekovih pravicah sistematično spodbujajo varovanje in spoštovanje človekovih pravic v zvezi s spolno usmerjenostjo in spolno identiteto;
9. spodbuja države članice, naj si ob sodelovanju tretjih držav ter s splošnim rednim pregledom in postopki organov iz pogodb dejavno prizadevajo za to, da se človekove pravice v zvezi s spolno usmerjenostjo in spolno identiteto v Evropski uniji in v tretjih državah v celoti spoštujejo; v ta namen spodbuja države članice in visoko predstavnico, naj zagotovijo, da bosta zunanje in notranje delovanje EU na področju človekovih pravic usklajena, kakor to določa člen 21(3) Pogodbe o Evropski uniji;
10. poziva visoko predstavnico, Komisijo in države članice, naj človekove pravice v zvezo s spolno usmerjenostjo in spolno identiteto spodbujajo še naprej, ob sodelovanju tretjih držav in z dvostranskimi dialogi o človekovih pravicah in evropskim instrumentom za demokracijo in človekove pravice ;
11. obžaluje, da se pravice lezbijk, gejev, biseksualcev in transseksualcev v Evropski uniji še vedno ne spoštujejo popolnoma, vključno s pravico do telesne celovitosti, do zasebnega in družinskega življenja, do svobode mnenja in izražanja, do svobode združevanja, do nediskriminacije, do svobode gibanja in pravico do azila;
12. opozarja na ugotovitve iz poročila Agencije za temeljne pravice z naslovom Homofobija, transfobija in diskriminacija na podlagi spolne usmerjenosti in spolne identitete; poziva Komisijo in države članice, naj v čim večji meri ukrepajo na podlagi ugotovitev iz tega poročila;
13. poziva države članice in Komisijo, naj v celoti obravnavajo te neenakosti; ponavlja zahtevo, naj Komisija predstavi celovit načrt proti homofobiji, transfobiji in diskriminaciji na podlagi spolne usmerjenosti in spolne identitete;
14. naroči svojemu predsedniku, naj to resolucijo posreduje podpredsednici Komisije/visoki predstavnici Unije za zunanje zadeve in varnostno politiko, Komisiji, Svetu Evropske unije, vladam in parlamentom držav članic, visokemu komisarju Združenih narodov za človekove pravice in generalnemu sekretarju Združenih narodov.
