26.1.2011 B7-0084/2011 PREDLOG RESOLUCIJE k vprašanjem za ustni odgovor B7‑0667/2010 , B7-0801/2010 , B7-0805/2010 in B7‑0806/2010
v skladu s členom 115(5) poslovnika
Kriza z odpadki v Kampanji
Judith A. Merkies
,
Vito Bonsignore
v imenu skupine S&D
PE455.913v01-00 B7‑0084/2011 Resolucija Evropskega parlamenta Kriza z odpadki v Kampanji
Evropski parlament ,
– ob upoštevanju Direktive 75/42/EGS o odpadkih, zlasti njenega člena 4,
– ob upoštevanju Direktive 91/689/EGS o nevarnih odpadkih, zlasti njenega člena 2,
– ob upoštevanju Direktive 99/31/ES o odlaganju odpadkov, zlasti njenega člena 11 in Priloge II,
– ob upoštevanju pregleda okvirne direktive o odpadkih (2008/98/ES), zlasti členov 17 in 18,
– ob upoštevanju svoje resolucije z dne 19. novembra 2003 o okvirni direktivi o odpadkih Sprejeta besedila, P5_TA(2003)0508 .
,
– ob upoštevanju svoje resolucije z dne 16. septembra 1998 o sporočilu Komisije Evropskemu parlamentu in Svetu o izvajanju direktiv o ravnanju z odpadki UL L 313, 12.10.1998, str. 0053-0099.
,
– ob upoštevanju delovnega dokumenta o misiji Odbora za peticije za ugotavljanje dejstev v Kampaniji, Italija, od 28. do 30. aprila 2010 PETI_DT(2010)442870.
,
– ob upoštevanju zakona Italijanske republike št. 123/2008, razglašenega 14. julija 2008,
– ob upoštevanju Direktive št. 2008/99 o kazenskopravnem varstvu okolja,
– ob upoštevanju sodbe Sodišča Evropske unije v zadevi C-135/05 z dne 26. aprila 2007,
– ob upoštevanju sodbe Sodišča Evropske unije v zadevi C-297/08 z dne 4. marca 2010,
– ob upoštevanju členov 191 in 260 Pogodbe o delovanju Evropske unije,
– ob upoštevanju Direktive št. 2003/35/ES o sodelovanju javnosti pri sestavi nekaterih načrtov in programov v zvezi z okoljem, zlasti njenega člena 2,
– ob upoštevanju Aarhuške konvencije,
– ob upoštevanju člena 115(5) in člena 110(2) svojega poslovnika,
A. ker kriza z odpadki v pokrajini Kampanija predstavlja najbolj zapleteno poglavje v zgodovini problematičnega ravnanja z odpadki v številnih delih Italije, ker so bile v vseh teh regijah v devetdesetih letih prejšnjega stoletja zaradi odpadkov razglašene izredne razmere in ker so bili imenovani vladni uradniki s posebnimi pooblastili in finančnimi sredstvi,
B. ker je bila z italijanskim zakonskim odlokom št. 195 z dne 31. decembra 2009 razglašena odprava izrednega stanja in delegatov pri regionalnih organih upravljanja verige ravnanja z odpadki; ker je v provinci Neapelj – v kateri danes živi približno 52 % prebivalstva Kampanije – izjemno težko vzpostaviti enotno in avtonomno upravljanje verige ravnanja z odpadki,
C. ker je 5. oktobra 2010 Odbor za peticije tega parlamenta zaradi številnih peticij glede problema ravnanja z odpadki v Kampaniji skoraj soglasno sprejel delovni dokument misije za ugotavljanje dejstev, ki se je od 28. do 30. aprila mudila v tej regiji,
D. ker je po poletni krizi leta 2007 in kmalu po tem, ko je Odbor za peticije sprejel poročilo o misiji, izbruhnila nova kriza in ker so bile ponovno razglašene izredne razmere; ker so posledični razglasitvi izrednih ukrepov, kot je odprtje novih odlagališč, sledili množični protesti,
E. ker začetne rešitve za proizvodnjo zavitih bal za odpadke in organskih odpadkov niso bile pravilno izpeljane in je zaradi tega prišlo do situacije, ko bal ni bilo mogoče odstraniti; ker je zaradi pomanjkanja filtriranja ali ločevanja odpadkov pri okrog šestih milijonih bal kakovost slabša od dovoljene,
F. ker je prva sežigalnica v Acerri pričela delovati marca 2010, vendar je njena učinkovitost trpela zaradi pomanjkanja ustrezne infrastrukture za ločevanje in obdelavo odpadkov, ter ker ostaja zaskrbljenost nad usodo strupenega pepela, ki se proizvaja med sežiganjem;
G. ker je bil napredek pri zmanjševanju odpadkov in recikliranju gospodinjskih odpadkov minimalen in ker se gospodinjski in drugi odpadki še vedno brez razlike odlagajo na odlagališčih, včasih pa so celo očitno pomešani z različnimi vrstami industrijskih odpadkov,
H. ker so bila mnoga odlagališča razglašena za področja strateškega pomena, zaradi česar državljani in lokalni organi, vključno s policijo, niso mogli preverjati, kaj se na njih dejansko odlaga; ker odlagališča upravljajo zasebniki brez ustrezne licence ali dovoljenja, ki bi bilo v celoti v skladu s pravnim okvirom,
I. ker imajo po Aarhuški konvenciji državljani pravico do obveščenosti o razmerah na njihovem ozemlju in ker je dolžnost oblasti, da zagotovijo informacije in državljane spodbujajo, naj razvijejo odgovoren odnos in vedenje; ker morajo države članice v skladu z Direktivo 2003/35/ES javnosti zagotoviti, da lahko že od začetka in učinkovito sodelujejo pri pripravi, spremembi ali reviziji načrtov ali programov, ki jih je treba oblikovati,
J. ker državljanom, ki so protestirali proti razmeram ali poskušali predlagati alternativne pristope, ni bila posvečena ustrezna pozornost; ker je bil glavni odgovor nacionalnih političnih oblasti, da na odlagališčih in sežigalnici v Acerri uvedejo strog vojaški nadzor; ker v zadnjem času med demonstracijami zaradi problematike odpadkov prihaja tudi do aretacij in ker se zdi jasno, da so odnosi med državljani in oblastmi načeti ter da se nezadovoljstvo ljudi sčasoma povečuje,
K. ker je Evropska komisija leta 2007 sklenila, da bo vse dokler se ne odpravi sistem komisarjev ustavila plačilo 135 milijonov EUR iz prispevkov za projekte, povezane z odpadki, predvidenih za finančno obdobje 2006–2013, ter nadaljnjih 10,5 milijonov EUR za finančno obdobje 2000–2006,
L. ker je bil napredek pri zmanjšanju količine odpadkov in recikliranju gospodinjskih odpadkov minimalen, saj se sedanja veriga upravljanja z odpadki še vedno močno opira na odlagališča in sežiganje odpadkov, kar je v nasprotju s smernicami nove okvirne direktive o odpadkih (2008/98/ES); ker v regiji še vedno ni ustreznega načrta za ravnanje z odpadki, ki bi bil v skladu z načeli iz zakonodaje EU o odpadkih, s hierarhijo upravljanja z odpadki, ali z varno uporabo odlagališč ali sežigalnic, in ker se odpadki še naprej brez razlikovanja odlagajo na odlagališčih, v nekaterih primerih tudi skupaj z različnimi vrstami industrijskih odpadkov,
M. ker se kakovost gospodinjskih odpadkov odlaganje strupenih odpadkov na nezakonitih odlagališčih ne preverjata ter ker pri odločanju o lokaciji odlagališč v mestih, kot je Chiaiano, niso bili ustrezno upoštevani geološki in hidrološki dejavniki, je prišlo do visokega tveganja onesnaženosti površinskih ali podtalnih vodnih virov v okolici; ker je to v nasprotju s členoma 17 in 18 Okvirne direktive o odpadkih in določbami direktive o odlagališčih,
N. ker je Sodišče v svoji sodbi z dne 26. aprila 2007 v zadevi C-135/05 izjavilo, da Italijanska republika ni izpolnila obveznosti iz prava Skupnosti, saj ni sprejela vseh potrebnih ukrepov za zagotovitev zlasti zbiranja in predelave odpadkov brez ogrožanja zdravja ljudi ter uporabe postopkov ali metod, ki bi lahko škodovali okolju, ter ni prepovedala zapuščanja, odlaganja ali nenadzorovanega odstranjevanja odpadkov; ker je Sodišče v svoji nedavni sodbi z dne 4. marca 2010 v primeru C-297/08 izjavilo, da Italijanska republika s tem, ko ni sprejela vseh potrebnih ukrepov za regijo Kampanija, ni izpolnila obveznosti iz členov 4 in 5 Direktive 2006/12,
O. ker je ta parlament že v svoji resoluciji z dne 16. septembra 1998 o uporabi direktiv o ravnanju z odpadki zahteval sistematično uvedbo postopkov za ugotavljanje kršitev proti državam članicam, ki ne bodo spoštovale vseh določb teh direktiv, oblikovanje četrtletnih seznamov sodnih postopkov proti državam članicam, ki kršijo določbe, vključno s seznamom postopkov, o katerih je Sodišče že razsodilo, in seznamom naloženih glob, ter ker je v svoji resoluciji z dne 19. novembra 2003 o spremljanju poročila o okvirni direktivi o odpadkih zahteval temeljito in dosledno spremljanje ter usklajevanje izvajanja veljavne zakonodaje o odpadkih,
1. poziva, naj se čim prej opredeli trajnostna rešitev, ki bo izpolnjevala merila EU, zlasti glede izvajanja načrta ravnanja z odpadki, ki mora po direktivi 2008/98/ES, temeljiti na spoštovanju hierarhije verige ravnanja z odpadki; zahteva od Komisije, naj o tem obvešča Parlament;
2. opozarja, da so za zagotovitev skladnosti Kampanije z zakonodajo EU o odpadkih potrebna izjemno energična prizadevanja, da bi se zmanjšala količina odpadkov ter da bi se z zagotavljanjem ustrezne infrastrukture okrepilo preprečevanje nastajanja odpadkov, njihovo zmanjševanje, ponovna uporaba in recikliranje, ter ugotavlja, da se je zlasti v tem pretežno kmetijskem območju treba bolj osredotočiti na predelavo organskih; priporoča, da se preveri rok, ki je določen, in da se vzpostavi sistem za izmenjavo najboljših praks;
3. meni, da so dolgoročni izredni ukrepi italijanskih organov, vključno z imenovanjem posebnih komisarjev ali imenovanjem odlagališč odpadkov kot krajev „strateškega pomena“ pod nadzorom vojske, kontraproduktivni, in se boji, da je sedanja neurejenost ravnanja z odpadki, ki so jo povzročile javne ustanove, prek omogočila kot preprečila večjo prisotnosti organiziranih kriminalnih združb tako pri uradnem ravnanju z odpadki v regiji kot tudi pri nezakonitem odlaganju industrijskih odpadkov, ampak jo je celo povečala; zato poziva k bistveno večji preglednosti različnih pristojnih organov;
4. poudarja pomen obnove zaupanja s pomočjo strukturiranega dialoga z državljani in različnimi organi ter različnimi ravnmi oblasti; obžaluje, da so oblasti državljane, ki so miroljubno demonstrirali zoper odprtje novih odlagališč obravnavale kot kriminalce, in da so varnostne sile izvajale grobo nasilje;
5. ponovno poudarja, da bodo sredstva iz strukturnih skladov ostala blokirana vse dokler se ne predstavi načrt ravnanja z odpadki, ki bo v skladu s pravom EU;
6. je zaskrbljen, ker se je na odlagališčih nabralo 7 milijonov ton odpadkov v zavitih balah, katerih vsebina se trenutno pregleduje, zlasti na odlagališču Taverna del Ré, in poudarja, da je treba po tem, ko se ustrezno oceni njihova vsebina, te bale prednostno odstraniti in jih prenesti drugam; vztraja, da mora premestitev zavitih bal slediti ustreznemu postopku Za najnovejše primere se zdi, da je edina praktična rešitev sežig v specializiranih sežigalnicah, medtem ko je treba obstoječa odlagališča ustrezno sanirati; ker zaostalih odpadkov, ki so „mumificirani“, ni mogoče sežigati, in ker bi jih bilo zato treba odlagati le na uradno akreditiranih odlagališčih, ki so v skladu z direktivo EU o odlagališčih.
in da mora biti obravnavana v okviru načrta ravnanja z odpadki, v katerem bodo jasno opredeljene lokacije za vsako odlagališče, in ki temeljijo na pravni praksi;
7. ugotavlja, da je treba nujno posvetiti pozornost odprtemu in nezakonitemu odlaganju mešanih in neznanih odpadkov v bližini Ferandelle, ter poziva k izvajanju strogega nadzora nad ravnanjem z odpadki; opozarja pristojne organe, da morajo v popolni skladnosti z direktivo IPPC, ki je trenutno v reviziji, vzpostaviti strog nadzor nad ravnanjem s posebnimi vrstami industrijskih odpadkov ne glede na njihov izvor; poudarja tudi, da se morajo vzpostaviti posebej določena odlagališča, ki so sorazmerna z določbami direktiv EU in ki zagotavljajo razvoj ustrezne infrastrukture za industrijske, posebne in strupene odpadke; zahteva pojasnilo zaradi pomanjkanja uporabe zemljišča, načrtovanega za sprejem organskih odpadkov, in zahteva, da to odlagališče prične obratovati, če izpolnjuje merila iz direktive za ravnanje z odpadki;
8. obžaluje, da so bila v preteklosti odprta odlagališča v zavarovanih naravnih območjih Vezuvskega narodnega parka, na primer v Terzignu; odločno nasprotuje vsakršnim načrtom za razširitev teh odlagališč in pozdravlja odločitev, da se ne odpre drugo odlagališče v Terzignu (Cava Vitiello); predlaga, da Komisija prosi Sodišče za izdajo sodne prepovedi, če bodo obstoječa odlagališča na zaščitenih območjih razširjena ali če bodo odprta nova odlagališča na območjih Natura 2000;
9. ugotavlja, da po mnenju Komisije, odprtje odlagališča na območju Nature 2000 samo po sebi ni kršitev prava EU, ter ugotavlja, da so območja odlagališč, ki so predvidena ali že odprta v narodnih parkih, v območjih Natura 2000, ali območjih UNESCO dediščine, v skladu z zakonodajo EU; vendar dvomi, da pri tem ne gre za ekološko ali zdravstveno tveganje. Parlament meni, da je odprtje odlagališč v naravnih ali kulturnih zaščitenih območjih v nasprotju z okoljsko zakonodajo; zahteva, naj komisija zakonodajo EU o odpadkih spremeni tako, tako da odločno prepove odlagališč na območjih Natura 2000;
10. poziva Komisijo, naj v okviru svojih pristojnosti stori vse, da bi spremljala, ali pristojni organi v Italiji učinkovito zagotavljajo pravilno zbiranje, ločevanje in obdelavo odpadkov, na primer s sistematičnimi preverjanji, in da so regionalne oblasti predstavile verodostojen načrt;
11. poudarja, da so za oblikovanje in izvajanje ravnanja z odpadki odgovorni italijanski organi. meni, da bremena čiščenja lokacij v Kampaniji, ki so bile onesnažene zaradi onesnaženja z različnimi oblikami odpadkov, ne bi smeli nositi davkoplačevalci, temveč bi moral v skladu z načelom onesnaževalec plača škodo poravnati kdor je odgovoren za onesnaženje;
12. ugotavlja, da Italija do določenega roka, tj. do 26. decembra 2010, ni podala uradnega obvestila o prenosu Direktive 2008/99 o zaščiti okolja s kazenskim pravom, vendar pričakuje, da bo v celoti spoštovala direktivo ter da bo, če bo potrebno, tudi pravnim osebam naložila sankcije v skladu s prekrški pri ravnanju z odpadki, opredeljenimi v direktivi;
13. poziva Komisijo, naj zagotovi, da oblasti v Kampaniji brez odlašanja spoštujejo postopke za ugotavljanje kršitev, v skladu s členom 260 PDEU, z namenom določiti kazni, s katerimi bi zagotovili, da italijanski organi spoštujejo sodbo Sodišča ter zlasti, da so obstoječa odlagališča v skladu s pravom EU;
14. naroči svojemu predsedniku, naj to resolucijo posreduje Svetu, Komisiji ter italijanski vladi in parlamentu.
