P6_TA(2007)0571
Evropsko soglasje o človekoljubni pomoči
B6-0484/2007
Resolucija Evropskega parlamenta z dne 29. novembra 2007 o razglasitvi evropskega soglasja o človekoljubni pomoči
Evropski parlament
, –
ob upoštevanju soglasja, ki ga je dosegel Svet za splošne zadeve in zunanje odnose dne 19. in 20. novembra 2007, o Skupni izjavi Sveta in predstavnikov vlad držav članic v okviru Sveta ter Evropskega parlamenta in Komisije - Evropsko soglasje o človekoljubni pomoči,
–
ob upoštevanju osnutka Lizbonske pogodbe o kateri je bil dosežen sporazum na Evropskem svetu dne 18. in 19. oktobra 2007 in s katero je človekoljubna pomoč postala samostojno področje politike EU,
–
ob upoštevanju svoje resolucije z dne 14. novembra 2007 o evropskem soglasju o človekoljubni pomoči Sprejeta besedila, P6_TA(2007)0508 .
,
–
ob upoštevanju člena 103(2) svojega Poslovnika,
1.
pozdravlja dejstvo, da so se Svet, predstavniki vlad držav članic v Svetu, Evropski parlament in Komisija prvič sporazumeli o skupni viziji in načelih ter o ciljih politike glede namenjanja učinkovitejše človekoljubne pomoči tretjim državam;
2.
zato odobrava skupno izjavo Sveta, predstavnikov vlad držav članic znotraj Sveta, Evropskega parlamenta in Komisije o človekoljubni pomoči Evropske unije - Evropsko soglasje o človekoljubni pomoči;
3.
naroči svojemu predsedniku, naj to resolucijo posreduje Svetu, Komisiji in vladam držav članic.
