P7_TA-PROV(2012)0095
Krepitev znanstvene zmogljivosti v Afriki: spodbujanje partnerstev med Evropo in Afriko na področju radioastronomije
P7_DCL(2011)0045
Izjava Evropskega parlamenta z dne 15. marca 2012 o krepitvi znanstvene zmogljivosti v Afriki: spodbujanje partnerstev med Evropo in Afriko na področju radioastronomije
Evropski parlament
, –
ob upoštevanju skupne strategije EU-Afrika, katere cilj je okrepiti znanstveno in tehnološko sodelovanje med EU in Afriko,
–
ob upoštevanju razvojnih ciljev tisočletja, po katerih imata znanost in tehnologija osrednjo vlogo pri družbeno-ekonomski preobrazbi,
–
ob upoštevanju člena 123 Poslovnika,
A.
ker priznava pomen raziskovalne infrastrukture pri olajševanju sodelovanja z Afriko, spodbujanju razvoja človeškega kapitala in obravnavanju družbenih izzivov, kot je navedeno v Uniji inovacij in strategiji Evropa 2020,
B.
ker je seznanjen z edinstveno konkurenčno prednostjo Afrike na področju preučevanja radioastronomije, ki se odraža v obsežnih projektih radioastronomije v Afriki (PAPER, omrežje VLBI, MeerKAT ipd.),
C.
ker se zaveda, da lahko še tesnejše sodelovanje Evrope v afriški radioastronomiji postane zmogljivo gonilo družbeno-ekonomske rasti v Afriki ter ustvari novo paleto tržnih priložnosti za obe celini,
1.
poziva Komisijo, Svet in parlamente držav članic, naj:
(a)
podprejo razvoj znanstvene zmogljivosti v Afriki s povečanjem naložb v raziskovalno infrastrukturo, pri tem pa se posebej osredotočijo na projekte s področja astronomije,
(b)
v okviru partnerstev med Afriko in EU v prihodnje spodbujajo znanost radioastronomije ter možnosti za inovacije in raziskave, ki jih ponujajo pobude s področja radioastronomije,
(c)
pripravijo mehanizme financiranja EU, tudi okvirne programe in instrument za razvojno sodelovanje, na podporo navedenim ciljem;
2.
naroči svojemu predsedniku, naj to izjavo skupaj z imeni podpisnikov Seznam podpisnikov je objavljen v Prilogi 1 k zapisniku z dne 15. marca 2012 ( P7_PV-PROV(2012)03-15(ANN1) ).
posreduje Komisiji, Svetu in parlamentom držav članic.
