KONČNO
A6-0413/2006
24.11.2006
*
POROČILO
o predlogu sklepa Sveta o spremembi Sklepa 2001/886/PNZ o razvoju druge generacije schengenskega informacijskega sistema (SIS II)
(KOM(2006)0383 – C6‑0297/2006 – 2006/0126(CNS))
Odbor za državljanske svoboščine, pravosodje in notranje zadeve
Poročevalec:
Carlos Coelho
PE 380.696v01-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................4
OBRAZLOŽITEV.......................................................................................................................5
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu sklepa Sveta o spremembi Sklepa 2001/886/PNZ o razvoju druge generacije schengenskega informacijskega sistema (SIS II)
( KOM(2006)0383 – C6‑0297/2006 – 2006/0126(CNS) )
(Postopek posvetovanja)
Evropski parlament ,
– ob upoštevanju predloga Komisije ( KOM(2006)0383 )
Še ni objavljeno v UL. ,
– ob upoštevanju člena 30(1)(a) in (b), člena 31(1)(a) in (b) ter člena 34(2)(c) Pogodbe o EU,
– ob upoštevanju člena 39(1) Pogodbe o EU, v skladu s katerim se je Svet posvetoval s Parlamentom ( C6-0297/2006 ),
– ob upoštevanju členov 93 in 51 Poslovnika,
– ob upoštevanju poročila Odbora za državljanske svoboščine, pravosodje in notranje zadeve ( A6-0413/2006 ),
1. odobri predlog Komisije;
2. poziva Svet, da obvesti Parlament, če namerava odstopati od besedila, ki ga je odobril Parlament;
3. poziva Svet, da se ponovno posvetuje s Parlamentom, če namerava bistveno spremeniti predlog Komisije;
4. naroči predsedniku, da svoje stališče predloži Svetu in Komisiji.
OBRAZLOŽITEV
Uvod
Evropski parlament je bil v pismu z dne 11. septembra 2006 zaprošen za mnenje o dveh predlogih glede schengenskega informacijskega sistema II (SIS II). Prva zadeva se nanaša na predlog uredbe Sveta o spremembi Uredbe (ES) št. 2424/2001 o razvoju druge generacije schengenskega informacijskega sistema (SIS II) na osnovi člena 66 Pogodbe o ES. Druga zadeva se nanaša na predlog sklepa Sveta o spremembi Sklepa 2001/886/PNZ o razvoju druge generacije schengenskega informacijskega sistema (SIS II) in temelji na členih 30(1)(a) in (b), 31(1)(a) in (b) ter 34 (2)(c) Pogodbe o Evropski uniji.
Cilj predlogov
Cilj predlogov je podaljšanje mandata, ki ga je Svet podelil Komisiji in je namenjen razvijanju SIS II, izteče pa se 31. decembra 2006. Komisija predlaga podaljšanje roka do decembra 2007 in želi zagotoviti potrebna sredstva za ta razvoj. Bodoči SIS II bo nadomestil sedanji schengenski informacijski sistem na pravni osnovi, ki je bila v Odboru za državljanske svoboščine, pravosodje in notranje zadeve sprejeta 5. oktobra 2006, na plenarnem zasedanju pa 25. oktobra 2006.
Tako imenovani „schengenski paket“ sestavljajo poročila A6-0353/2006 , vzpostavitev, delovanje in uporaba SIS II (sklep); A-60354/2006, dostop služb držav članic, pristojnih za izdajo potrdil o registraciji vozil, do SIS II; ter A-6-0355/2006, vzpostavitev, delovanje in uporaba SIS II (uredba); ki so bila z veliko večino sprejeta 25. oktobra 2006.
Schengenski informacijski sistem
SIS je obsežna baza podatkov, ki deluje kot skupni informacijski sistem ter pristojnim organom držav članic omogoča sodelovanje in izmenjavo potrebnih podatkov za vzpostavitev območja brez kontrol na notranjih mejah. Tem organom omogoča, da pridobijo podatke o razpisanih ukrepih glede oseb in stvari, ki so shranjeni v sistemu. Pridobljeni podatki se uporabljajo zlasti za policijsko in pravosodno sodelovanje v kazenskih zadevah, pa tudi na področju izvajanja nadzora nad osebami na zunanjih mejah ali na nacionalnem ozemlju ter za izdajo vizumov in dovoljenj za bivanje.
Ugotovitve poročevalca
Uvedba novega SIS II si zasluži popolno podporo poročevalca, saj je zmogljivost obstoječega sistema omejena in ga lahko uporablja največ 18 držav članic. Zato je postal nujen razvoj novega sistema, ki bo državam članicam omogočil celovito izvajanje schengenskega pravnega reda in s tem odpravljanje kontrol na njihovih notranjih mejah z drugimi državami schengenskega območja. SIS II bo hkrati omogočil izboljšanje varnosti ter poskrbel za učinkovitejšo uporabo podatkov in vpeljal nove funkcionalnosti, pri čemer bo izkoriščal prednosti najnovejšega tehnološkega razvoja. Moral bi biti močno in prilagodljivo orodje, ki se lahko kosa s hitro spreminjajočimi se zahtevami.
Leta 1998 je bila opravljena predhodna študija za oceno morebitnega razvoja in izboljšav SIS. Ko so se schengenski ureditvi priključile nordijske države, je bila razvita nekoliko posodobljena različica SIS (SIS 1+), ki je vključevala možnost, da se na obstoječi sistem priključita še dve ali tri države. Posodobitev je bila namenjena tudi izboljšanju zmogljivosti ter lažjemu upravljanju in vzdrževanju SIS.
6. decembra 2001 je Svet pooblastil Komisijo, da razvije SIS II, ki se – za razliko od sedanjega SIS – financira iz proračuna EU. Komisija je s tehnično izvedbo začela oktobra 2004, ko je podpisala pogodbo v višini 40 milijonov EUR za razvoj SIS II in VIS (vizumski informacijski sistem), ki delujeta na isti tehnični osnovi. Marec 2007 je bil določen kot ciljni datum za predajo SIS II.
Vzporedno s tehnično izvedbo so bile tudi razprave o novih zahtevah SIS na dnevnem redu Sveta, ki je v letih 2003 in 2004 sprejel določeno število sklepov o funkcionalnosti SIS II. Evropski parlament je ravno tako prispeval k razpravi in svoje poglede izrazil ob koncu leta 2003.
Glej poročilo Carlosa Coelha, A5-0436/2002 .
SIS II je potreboval primeren pravni okvir, ki bi podrobno opisoval njegovo delovanje in uporabo. Komisija je, glede na različna politična področja, ki jih je to zadevalo, 1. junija 2005 vložila tri zakonodajne predloge. Zaradi zasnove SIS, ki preči različne stebre, je prvi predlog temeljil na naslovu IV Pogodbe o ES (vizumi, azil, priseljevanje in druge politike v zvezi s prostim gibanjem oseb), drugi pa na naslovu VI Pogodbe o EU (policijsko in pravosodno sodelovanje v kazenskih zadevah). Tretji predlog, ki dopolnjuje ostala dva predloga in temelji na naslovu V (promet), je namenjen zagotavljanju dostopa do SIS II organom, pristojnim za izdajanje potrdil o registraciji vozil. Navkljub obstoju treh zakonodajnih besedil, ki so uvrščena v različna postopka (soodločanje in posvetovanje), gre za enoten paket, saj SIS II deluje kot en sam informacijski sistem.
Poročevalec obžaluje zamudo, s katero so bili ti predlogi poslani Evropskemu parlamentu, in dejstvo, da je manjkalo več elementov, t.j. obrazložitev predlogov, ki so bili tehnično zelo zahtevni in zapleteni. Kljub temu je sklenil paket obravnavati kot celoto in pospešiti pogajanja, da bi kompromis o treh besedilih dosegli v prvi obravnavi in ne bi zavirali učinkovite širitve schengenskega območja.
Pogajanja so bila precej zapletena, dodatno pa jih je otežil Svet, ki ni spoštoval obveze, dosežene na neformalnih tristranskih pogovorih na visoki ravni v Strasbourgu 17. maja 2006. Kompromis glede končnega besedila so Evropski parlament, Komisija in Svet dosegli 27. septembra 2006. Ta kompromisni paket je bil 5. oktobra skoraj soglasno sprejet v Odboru za državljanske svoboščine, pravosodje in notranje zadeve. Z veliko večino pri glasovanju je bil potrjen tudi na plenarnem zasedanju 25. oktobra.
Četudi je bil Evropski parlament precej uspešen pri pospešitvi postopka za sprejetje pravnih instrumentov o SIS II, poročevalec obžaluje vse zamude, ki jih je doslej utrpel ta ambiciozen projekt:
- izvajalci, ki v razpisnih postopkih za oblikovanje novega sistema niso bili izbrani, so glede tega sprožili postopke pred sodiščem,
- Komisija je imela tudi težave z izvajalci, ki jih je najela za oblikovanje te baze podatkov, njen zagon in upravljanje z njo,
- junija 2006 so bile prvič napovedane zamude v časovnem načrtu projekta zaradi zamud pri pripravljalnih delih, povezanih z osrednjim objektom v Strasbourgu, kjer bo sedež baze podatkov. Komisija je priznala, da predlaganega sedeža v Strasbourgu ni mogoče pravočasno pripraviti, da bi lahko v skladu z časovnim načrtom tja dostavili opremo, potrebno za SIS II.
Glede na to, da je bil porabljen celoten manevrski prostor za zamude projekta, ki ga je Komisija vključila že v njegovo načrtovanje, in v projektu ni več prostora za dodatne zamude, preprosto ni mogoče uresničiti cilja, po katerem naj bi SIS II začel delovati marca 2007. Napovedana je bila vsaj 15-tedenska zamuda pri namestitvi in začetku delovanja osrednjega sistema v Strasbourgu.
Posledično je bilo treba revidirati celoten časovni načrt projekta ter pri tem upoštevati in poskušati kar najbolj zmanjšati obseg posledic te zamude za odpravljanje notranjih kontrol na mejah z novimi državami članicami EU, ki izpolnjujejo zahtevane pogoje, da lahko postanejo del schengenskega območja.
Na osnovi tako imenovanega „dokumenta o celoviti časovni prerazporeditvi SIS II“ ( Global SIS II Rescheduling document ) je predvideno, da bi testiranje, potrebno za začetek delovanja SIS II, lahko opravili aprila 2008, temu pa bi sledil sklep Sveta o določitvi datuma za začetek delovanja SIS II v državah članicah, ki v celoti sodelujejo v SIS 1+. Po tem in po prehodu držav članic, ki so trenutno priključene na SIS 1+, na SIS II, se bodo v sistem vključile novih držav članic, pri čemer se ocenjuje, da bo za tehnično povezovanje „novih“ uporabnikov SIS II potrebnih 12 tednov.
Sklepi poročevalca
Poročevalec ne dvomi v to, da je treba zaradi vseh nastalih zamud podaljšati mandat Komisije, in hkrati poudarja, da prošnja za podaljšanje mandata do konca leta 2007 ni v skladu z zgoraj opisanim načrtovanjem, ki kaže, da tehnični razvoj SIS II ne bo dokončan v letu 2007. Podatki, ki krožijo v različnih državah članicah in so bili posredovani poročevalcu, kažejo, da bi bila zamuda lahko bistveno daljša, kot trenutno priznavata Komisija in Svet.
Po drugi strani bi bilo treba upoštevati tudi, da bi morali hkrati s podaljšanjem mandata Komisije omogočiti tudi razširitev njegovega dosega, tako da bi bilo mogoče vanj vključiti tudi priprave za tehnično povezovanje novih držav članic v SIS II.
POSTOPEK
Naslov
Predlog Sklepa Sveta o spremembi Sklepa 2001/886/PNZ o razvoju druge generacije schengenskega informacijskega sistema (SIS II)
Referenčni dokumenti
KOM(2006)0383 – C6-0297/2006 – 2006/0126(CNS)
Datum posvetovanja z EP
11.9.2006
Pristojni odbor Datum razglasitve na zasedanju
LIBE 26.9.2006
Odbori, zaprošeni za mnenje Datum razglasitve na zasedanju
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Poročevalec/-ka Datum imenovanja
Carlos Coelho 13.9.2006
Nadomeščeni/-a poročevalec/-ka
Poenostavljeni postopek – datum sklepa
Oporekanje pravni podlagi Datum mnenja JURI
/
Popravek finančne ocene sredstev Datum mnenja BUDG
/
Posvetovanje EP z Ekonomsko-socialnim odborom – datum sklepa na zasedanju
Posvetovanje EP z Odborom regij – d atum sklepa na zasedanju
Obravnava v odboru
6.11.2006
22.11.2006
Datum sprejetja
22.11.2006
Izid končnega glasovanja
+:
–:
0:
35
0
0
Poslanci, navzoči pri končnem glasovanju
Alexander Alvaro, Edit Bauer, Johannes Blokland, Mihael Brejc, Giusto Catania, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Kinga Gál, Elly de Groen-Kouwenhoven, Lilli Gruber, Lívia Járóka, Timothy Kirkhope, Ewa Klamt, Magda Kósáné Kovács, Barbara Kudrycka, Claude Moraes, Inger Segelström, Ioannis Varvitsiotis, Donato Tommaso Veraldi, Manfred Weber, Stefano Zappalà
Namestniki, navzoči pri končnem glasovanju
Bárbara Dührkop Dührkop, Ignasi Guardans Cambó, Sophia in 't Veld, Sylvia-Yvonne Kaufmann, Vincent Peillon, Marie-Line Reynaud
Namestniki (člen 178(2)), navzoči pri končnem glasovanju
Pilar Ayuso, Iratxe García Pérez, Esther Herranz García, Mary Honeyball, Manolis Mavrommatis, Alejo Vidal-Quadras
Datum predložitve
24.11.2006
Pripombe (na voljo samo v enem jeziku)
...
