Trije dobitniki letošnje nagrade Saharov
Institucije
2006-06-27 - 17:43
Predsednik Evropskega parlamenta Josep Borrell je v sredo med plenarnim zasedanjem v Strasbourgu podelil nagrado Saharov za leto 2005. Nagrado, namenjeno posameznikom in organizacijam, ki pomembno prispevajo k uveljavljanju človekovih pravic, zaščiti manjšin in razvoju demokracije, so letos dobili trije nagrajenci: kubansko opozicijsko gibanje Dame v belem, nigerijska odvetnica Hauwa Ibrahim in organizacija Novinarji brez meja.
Josep Borrell je v uvodnem nagovoru opozoril, da je namen nagrade dati spodbudo tistim, ki se borijo za svobodo in človeško dostojanstvo, proti režimom, ki zapirajo svoje kritike ter proti nečloveškemu ravnanju. "Letošnji nagrajenci simbolizirajo boj za demokracijo in pravičnejši svet", je dejal Borrell in opozoril da se Dame v belem niso mogle udeležiti podelitve, ker jim kubanske oblasti niso izdale dovoljenja za potovanje iz države, kar parlament odločno obsoja. Po predstavitvi nagrajencev je Borrell zaključil z besedami Voltaira in Brechta: "Svoboda govora je pravica vseh svobodnih ljudi. Samo tiranija jo odreka in povzroča žrtve. Nagrajencem izrekamo priznanje za njihov pogum." V imenu skupine Dame v belem se je za nagrado zahvalila Blanca Reyes , kubanska oporečnica, ki živi v Španiji. Prebrala je sporočilo predstavnic gibanja, ki se od leta 2003 bori za pravice 75 zaprtih oporečnikov ter povabila parlamentarce, naj pridejo na Kubo in Damam tam predajo nagrado. "Zdaj bodo lahko vsi slišali naš glas. Nagrada nam daje pogum, da se borimo naprej in opozarja svet na to, kar se dogaja. Naši prazni stoli so kritika oblasti in me gremo naprej - nič ni nemogoče, kar temelji na razumu, spravi in ljubezni," so sporočile kubanske oporečnice. Nigerijska odvetnica Huawa Ibrahim se je v čustvenem govoru zahvalila za nagrado in pojasnila, na kakšen način se s pravnimi sredstvi bori proti nečloveški razlagi šeriatskega prava, po katerem so ženske v severni Nigeriji obsojene na smrt s kamenjanjem zaradi prešuštva, mladi prestopniki pa na amputacije rok zaradi tatvin. Dejala je, da je s svojim prizadevanjem pokazala, kako se "deluje lokalno in misli globalno" in razložila kako bo nadaljevala svoj boj: "Šeriatsko pravo je treba reformirati. Moji sodelavci in jaz delujemo od spodaj navzgor, imamo kratkoročne, srednjeročne in dolgoročne načrte. Analizirati moramo razmere, razmišljati strateško in oblikovati alternative. Zdaj imamo več samozavesti in naš glas se bolje sliši." Napovedala je, da bo celoten znesek nagrade vložila v sklad za izobraževanje mladih iz revnih družin, saj je izobrazba pot do uspeha. Evropskemu parlamentu se je zahvalila za vso podporo in zavezništvo ter zaključila z besedami: "Kako pomemben dan, kako velika čast je to!" Za organizacijo Novinarji brez meja je nagrado prevzel njen predsednik Robert Menard . Dejal je, da priznanje posveča vsem novinarjem, ki so bili ubiti pri opravljanju svojega poklica in opozoril, da se v boju za svobodo govora dostikrat uporabljajo dvojna merila, ko se zdi, da so življenja nekaterih vredna več od življenj drugih. Tako njegovi organizaciji nihče ne oporeka, ko opozarja na diktaturo v Burmi ali Laosu, kritik pa so deležni, ko na primer poudarijo, da je diktatura tudi Kuba. "Ali pa drug primer: na Kubi je zaprtih 24 novinarjev, kar je nesprejemljivo in vsi se s tem strinjamo. Nihče pa ne skoči pokonci, ko opozarjamo, da ameriška vojska v Iraku tudi zapira novinarje. (...) Vrednote demokracije so enake povsod po svetu. Enostavno se je zavzemati za pravice enako mislečih, težje pa se je boriti za pravice tistih, ki mislijo drugače in so lahko naslednji dan grožnja prav tej demokraciji. A to je bistvo svobode govora," je dejal Menard. Evropski parlament podeljuje nagrado za svobodo misli, ki se imenuje po sovjetskem disidentu Andreju Saharovu, od leta 1988. Vrednost nagrade je 50.000 evrov.
20051017FCS01528
Nagrada Saharov - priznanje človekovim pravicam
Blanca Reyes, Robert Menard, Hauwa Ibrahim in predsednik EP Josep Borrell - HAUWA IBRAHIM: Izhajajoč iz revnega okolja se je razvila v vodilno odvetnico za človekove pravice v Nigeriji. Brani ženske, ki so obtožene prešuštva in jim po šeriatskem pravu grozi smrtna kazen s kamenjanem ter mladoletnike, ki jim za tatvine grozi amputacija rok. - NOVINARJI BREZ MEJA: Mednarodno združenje, ki se bori za svobodo medijev po vsem svetu in se zavzema za posebno zaščito novinarjev in ostalih zaposlenih v medijih pred cenzuro in pritiski. - ŽENSKE V BELEM (Damas de blanco): Skupina žensk na Kubi od leta 2004 vsako nedeljo mirno demonstrira proti zapornim kaznim za njihove može in sinove, ki so jih kubanske oblasti zaprle iz političnih razlogov. Oblečene so v belo kot simbol miru in nedolžnosti zapornikov. Parlament si za spoštovanje človekovih pravic in demokracije prizadeva tudi na druge načine. Za podrobnejše informacije si oglejte članek o človekovih pravicah (v angleščini) v podrubriki "Background" rubrike Tiskovna služba. Tonski posnetki izjav predsednikov političnih skupin Josep Borrell Informativni material o nagradi Saharov za svobodo misli
Kaj je nagrada Saharov?
Vprašanja o nagradi Saharov 1. Kdo je bil Andrej Saharov? Nagrada se imenuje po Andreju Saharovu (1921-1989), ki je postal svetovno znan kot eden od izumiteljev sovjetske vodikove bombe. Ko se je zavedel nevarnosti zlorabe jedrskega orožja, je začel opozarjati javnost na nevarnosti jedrskega oboroževanja. Sovjetske oblasti so ga označile za disidenta in ga obsodile na zapor zaradi njegovih prepričanj. Leta 1970 je ustanovil odbor za zaščito človekovih pravic in žrtev političnih procesov. Pet let kasneje je za svoja prizadevanja za mednarodni mir prejel Nobelovo nagrado za mir. 2. Kdo izbere dobitnika? Evropski poslanci in politične skupine Evropskega parlamenta vsako leto predlagajo svoje kandidate, iz tega seznama pa parlamentarni odbor za zunanje zadeve izbere tri finaliste. Predsedujoči političnih skupin (Konferenca predsednikov) nato izberejo dobitnika. Nagrado uradno podeli predsednik parlamenta na decembrskem plenarnem zasedanju. Dobitnik prejme priznanje in ček za 50.000 evrov. 3. Kaj je namen nagrade? Z nagrado za izjemne dosežke v prizadevanjih za zaščito svobode misli in zavzemanju proti nestrpnosti, fanatizmu in sovraštvu, želi parlament dvigniti zavest o človekovih pravicah. S tem izraža svoje prepričanje, da temeljne svoboščine niso samo pravica do življenja in človekovega dostojanstva, ampak tudi svobodo izražanja in medijev, ki sta med najučinkovitejšimi načini boja proti zatiranju in ključni merili, s katerimi se presodi ali je družba demokratična in odprta. 4. Kdo je lanskoletni dobitnik? Nagrada Saharov za leto 2004 je dobila Belorusko združenje novinarjev za svoja prizadevanja za svobodo medijev v Belorusiji. Nagrada je bila sicer prvič podeljena leta 1988, ko sta jo dobila Nelson Mandela in Anatolij Marčenko.
Pogum na Kubi - ženske demonstracije proti nepravičnim kaznim
Kampanja proti nepravičnim aretacijam Aretacija političnih oporočnikov leta 2003 še vedno meče temno senco na Kubo. Večina od 75 aretiranih je zato, ker so bili kritični do oblasti zaradi zatiranja politične svobode v državi, še vedno v zaporu. Vendar pa poskus, da bi jih utišali, ni uspel, saj so njihove žene in hčerke z mirnimi protesti vsako nedeljo pritegnile pozornost mednarodne javnosti. Protestnice so se v začetku leta 2004 poimenovale Dame v belem (Damas de blanco). Oblečene so v belo, barvo ki simbolizira nedolžnost in čistost, ter se zgledujejo po argentinske materah, ki so v 70-ih letih s podobnimi protesti na Majskem trgu v Buenos Airesu od takratnih vojaških oblasti zahtevale informacije o svojih pogrešanih otrocih. Odnosi med Evropsko unijo in Kubo so se zaradi aretacije političnih oporečnikov zelo zaostrili. Aprila 2004 je Evropski parlament kot znak podpore zapornikom sprejel resolucijo, s katero je pozval k njihovi izpustitvi ter aretacije označil za "kršitev temeljnih človekovih pravic, še posebej svobode do izražanja in političnega združevanja". Resolucija je od kubanskih oblasti zahtevala, da naj "storijo korenite spremembe, da bo zagotovljeno popolno spoštovanje temeljnih človekovih pravic in svoboščin", zunanji ministri držav članic EU pa so v skupni izjavi ravnanje kubanskih oblasti označili kot "obžalovanja vredno". Unija je sprejela vrsto sankcij, ki so praktično pomenile prekinitev medvladnih odnosov s Kubo. Z januarjem letos pa je EU sankcije ukinila in spet navezala stike z oblastmi v Havani, kar naj bi bila ena od oblik "mehkega pritiska" z dodatnim političnim in gospodarskim prepričevanjem za omilitev položaja na Kubi. Otok je močno odvisen od turizma kot vira prihodkov, v revščini pa živi več kot 20 odstotkov prebivalcev. Dame v belem vztrajajo kljub poskusom, da bi jih utišali. Najresnejši incident se je zgodil 20. marca 2004, na cvetno nedeljo, ko so jih napadle in ozmerjale članice uradnega združenja kubanskih žensk. Protestnice so deležne široke mednarodne podpore. Nominacija za nagrado Saharov za svobodo misli, ki jo podeljuje Evropski parlament, je priznanje njihovemu izrednemu pogumu in predanosti boju za človekove pravice na Kubi. Skupino je podprl tudi Mednarodni odbor za demokracijo na Kubi, katerega ustanovitelj, nekdanji češki predsednik Vaclav Havel, je na nedavni ibersko-ameriški vrh naslovil pismo, v katerem poziva voditelje latinskoameriških držav, da naj Havano "primejo za besedo" glede uradnih zagotovil o spoštovanju človekovih pravic.
European Parliament resolution on Cuba Damas_de_Blanco (small) Damas_de_Blanco (medium) Damas_de_Blanco (large)
Pravo proti fundamentalizmu – Hauwa Ibrahim, kandidatka za nagrado Saharov 2005
Hauwa Ibrahim Nigerijska odvetnica Hauwa Ibrahim počne nekaj, kar se lahko označi le kot "nenavadna praksa": brani ženske, ki so obsojene na smrt s kamenjanjem. V tistih nigerijskih zveznih državah, kjer velja islamski zakonik, je za prešuštvo predpisana smrtna kazen. Hauwa Ibrahim, tudi sama muslimanka, se neutrudno bori − prostovoljno in kljub grožnjam − proti verskemu fundamentalizmu. Bodo določbe v ustavi njene lastne države ter mednarodna podpora dovolj za zmago v bitki? Sama verjame v uspeh.
Hauwa Ibrahim je edina odvetnica v Nigeriji, ki nasprotuje šeriatskemu pravu. Kot ženska ne sme nastopati pred islamskim sodiščem, zato jo v njenem imenu zastopajo moški kolegi. Ker je muslimanka, so jo obtožili izdaje lastne vere. Vendar pa: kdo, razen nje, lahko brani obtožence (večinoma ženske), ki so zaradi "neprimernega vedenja" obsojeni na grozljive kazni - bičanje, amputacije udov in kamenjanje? V deželi, kjer je polovica prebivalstva muslimanske vere, ter med kristjani in muslimani ostaja globok prepad, se njeni krščanski kolegi izogibajo zapletanju v islamske zadeve. Muslimanski odvetniki, ki jih je malo, pa si ne želijo okusiti njenih slabih izkušenj: nadlegovanja, groženj po telefonu, zmerjanja prek letakov in vložene obtožnice zaradi javnega klevetanja sodišča. Vendar ne misli utihniti. Iz upora se je razvila odločnost za dokazovanje, da je obsojence na nepravične kazni ali tiste, ki se niso zmožni zagovarjati, mogoče braniti na zakonit in miroljuben način. V Nigeriji ni državne religije − 36 zveznih držav je formalno posvetnih in ustava države pravi, da ima vsak državljan pravico do obrambe na sodišču. Hauwa Ibrahim si prizadeva, da bi se ta zakonska določila tudi dejansko izvajala in si upa zastavljati vprašanja nigerijskim oblastem o ustavnosti izvrševanja šeriatskega prava. Upornost odvetnice, ki noče stisniti glave med ramena, postavlja oblasti v zelo neroden položaj, saj so prav zaradi nje primeri nečloveškega ravnanja z ženskami v Nigeriji znani po vsem svetu. Njena sposobnost, da je opozorila mednarodno javnost, je verjetno ohranila pri življenju Amino Lawal, ki je bila obsojena na smrt s kamenjanjem, ker je rodila izvenzakonskega otroka. Sodišča sicer še vedno izrekajo smrtne obsodbe, vendar se vsaj za zdaj te kazni ne izvršujejo. Razmere je zato treba pozorno spremljati.
Hauwa Ibrahim je stara 37 let in je mati dveh otrok. Rojena je bila v vasi brez tekoče vode in elektrike in nič ni kazalo, da bi lahko kadarkoli postala odvetnica. Pri 12 letih se je morala poročiti in prekiniti šolanje. Kasneje si je sama plačala študij prava, zato se zaveda, da je izobrazba najboljša obramba pred revščino. Revščina in nepismenost hodita z roko v roki - nevednost pa je gorivo za fundamentalizem.
Nagrada Saharov za svobodo misli Seznam kandidatov za nagrado Saharov za leto 2005 Nominiranci za nagrado Saharov za leto 2005 Resolucija Evropskega parlamenta o primeru Amine Lawal, sprejeta 13. marca 2003
Kandidati za nagrado Saharov - novinarji, ki se borijo za svobodo tiska
Plakat kampanje Novinarjev brez meja “Novinarji brez meja” , ki se zavzemajo za svobodo tiska po vsem svetu, so tretji nominiranec za letošnjo nagrado Saharov za svobodo misli. Organizacija praznuje letos 20. obletnico svojega delovanja - dveh desetletij prizadevanj za zaščito in podporo novinarjem ter drugim medijskim delavcem pred preganjanjem in cenzuro.
Boj proti cenzuri je posebnega pomena, saj po podatkih organizacije kar v tretjini držav na svetu mediji še vedno niso svobodni. tretjina držav še nima svobodnih medijev. Žalostna je tudi tragična bilanca novinarjev, ki so bili ubiti med opravljanjem svojega poklica. Po podatkih Mednarodnega inštituta za varnost novinarjev (INSI) je bilo do 10. oktobra letos med poročanjem ubitih že 62 novinarjev. Univerzalna pravica: Novinarji brez meja so navdih za svoje delo dobili v 19. členu Splošne deklaracije o človekovih pravicah iz leta 1948, ki pravi, da ima vsakdo "pravico do svobode mnenja in izražanja" ter pravico do "iskanja, sprejemanja in sporočanja" informacij in idej. Pravice so bile nato večkrat opredeljene v številnih listinah in deklaracijah po vsem svetu, tudi v Afriki in Amerikah. Evropa jih je leta 1950 vključila v Evropsko konvencijo o človekovih pravicah in temeljnih svoboščinah. “Poskusi ne verjeti grožnjam z usmrtitvijo": Poleg načelnega boja proti preganjanju novinarjev, nudi organizacija tudi povsem praktične nasvete in pravno pomoč novinarjem, ki delajo na vojnih območjih. Med drugim jim svetuje, kako naj se vedejo, če jih zajamejo za talce: "Poskušajte doseči, da vas bodo klicali po imenu, saj vas bodo potem morda obravnavali kot osebo, kar bo zmanjšalo napetosti. (...) Potrudite se, da ne boste verjeli ne grožnjam z usmrtitvijo, ne obljubam o izpustitvi". V priročnikih so zbrani različni nasveti, od tega, kako se izogibati ostrostrelcem, do prepoznavanja min ob cestah. Kot dodaten varnostni ukrep pa so pri organizaciji neodvisnim novinarjem vedno na voljo neprebojni jopiči z napisom “PRESS”. Novinarji brez meja nudijo tudi finančno pomoč družinam zaprtih novinarjev, vključno s kritjem pravnih stroškov ali izdatkov za zdravljenje. V začetku tega leta so se “Novinarji” pojavili na naslovnicah, ko so si prizadevali za izpustitev dveh francoskih kolegov, Christiana Chesnota (RFI, Radio France) in Georgesa Malbrunota (Le Figaro, RTL), ki so ju v Iraku zajeli islamski skrajneži. K sreči sta se oba novinarja po 124 dneh ujetništva lahko vrnila k svojim družinam. Novinarji brez meja Mednarodni inštitut za varnost novinarjev (INSI) Reporters_sans_frontieres (small) Reporters_sans_frontieres (medium) Reporters_sans_frontieres (large)
Nagrada Saharov − dosedanji nagrajenci
Nelson Mandela, dobitnik nagrade Saharov leta 1988 Leta 1988, ko je Evropski parlament podelil prvo nagrado Saharov Nelsonu Mandeli , je bil svet precej drugačen od današnjega. Berlinski zid je še trdno stal in železna zavesa je delila kapitaliste zahodne Evrope od vzhodne Evrope pod sovjetskim vplivom. V Južni Afriki je še vladal apartheid in prav zaradi njegovega boja proti rasizmu, je nagrajenec postal takrat zaprti Mandela. Iz zapora je bil izpuščen dve leti kasneje, ko so južnoafriške oblasti storile prve korake za odpravo apartheida.
Tega leta je bil posmrtno nagrajen tudi sovjetski politični oporečnik Anatolij Marčenko , ki je leta 1986, potem ko je v zaporu prebil že 20 let, umrl zaradi posledic gladovne stavke. Leta 1990 je nagrada vnovič pripadla upornemu duhu - burmanski oporečnici in aktivistki za človekove pravice Aung San Suu Kyi . Njena politična stranka je maja tega leta s prepričljivo, 82-odstotno večino zmagala na parlamentarnih volitvah v Burmi, vendar vladajoča vojaška hunta, "Državni svet za obnovo reda in zakonitosti" (SLORC), izidov volitev ni priznala in voditelje stranke preprosto pozaprla. Aung San Suu Kyi je zadnjih 16 let večinoma preživela v hišnem priporu in postala znana po vsem svetu. Leta 2002 je nagrado dobil kubanski aktivist za demokracijo Oswaldo Payá . Kot vodja Krščanskega gibanja za osvoboditev si je močno prizadeval za mirne demokratične spremembe na Kubi. Med sprejemanjem nagrade v Strasbourgu je poslancem dejal, da so “nagrado Saharov podelili kubanskemu ljudstvu" in "prosimo vas za solidarnost, da bodo ljudje lahko spregovorili skozi volilne skrinjice". Nagrade niso dobili le posamezniki. Leta 2003, v letu, polnem vročih razprav o Iraku, so bili nagrajeni osebje Združenih narodov generalni sekretar svetovne organizacije Kofi Anan . Lani je nagrado prejelo Belorusko združenje novinarjev , za vztrajno upiranje pritiskom na medije, ki jih izvaja režim predsednika Aleksandra Lukašenka. Ob tem je treba spomniti, da so med dobitniki nagrade Saharov v njeni 17-letni zgodovini tudi trije Nobelovi nagrajenci: Aung San Suu Kyi (leta 1991), Nelson Mandela (1993) in Združeni narodi ter Kofi Annan (2001). Tudi Andrej Saharov je bil dobitnik Nobelove nagrade za mir leta 1975. Aung San Suu Kyi Govor Oswalda Payá v Evropskem parlamentu decembra 2002 Organizacija združenih narodov Belorusko združenje novinarjev Previous Sakharov Prize laureates' speeches Sakharov Prize's previous laureates - video
SL
1
PHOTO
20051214PHT03739.jpg
SL
2
LINK
/eplive/public/multimediaav_page/8976-20060613MAV08975-AUDIO/default_sl.htm
SL
3
LINK
/eplive/public/multimediaav_page/8987-20060613MAV08986-TELEVISION/default_sl.htm
SL
4
LINK
/ep_products/price_sakharov.htm
SL
5
PHOTO
20051013PHT01474.jpg
SL
6
PHOTO
20051017PHT01521.jpg
SL
8
MULTIMEDIA
20051018MLT01563.mov
SL
9
MULTIMEDIA
20051018MLT01565.mov
SL
10
MULTIMEDIA
20051018MLT01561.mov
SL
11
PHOTO
20051017PHT01518.jpg
SL
12
LINK
/news/archive/freetext_page_archive/20050818FTX00274-1301/default_sl.htm
SL
16
PHOTO
20051012PHT01382.jpg
SL
17
LINK
http://www.rsf.org/
SL
18
LINK
http://www.newssafety.com/casualties/index.htm
SL
19
MULTIMEDIA
20051018MLT01567.mov
SL
20
MULTIMEDIA
20051018MLT01559.mov
SL
21
MULTIMEDIA
20051018MLT01557.mov
SL
22
PHOTO
20051020PHT01681.jpg
SL
23
LINK
http://www.dassk.org/index.php
SL
24
LINK
http://www.cartadecuba.org/oswaldo_paya's_speech.htm
SL
25
LINK
http://www.un.org/
SL
26
LINK
http://baj.ru/indexe.htm
SL
27
LINK
/eplive/public/multimediaav_page/1755-20051021MAV01754-AUDIO/default_sl.htm
SL
28
LINK
/eplive/public/multimediaav_page/1892-20051026MAV01890-TELEVISION/default_sl.htm
-//EP//TEXT TA P5-TA-2004-0379 0 NOT XML V0//SL
-//EP//TEXT IM-PRESS 20050912IPR00210 0 NOT XML V0//SL
-//EP//TEXT IM-PRESS 20050922IPR00612 0 NOT XML V0//SL
-//EP//TEXT TA P5-TA-2003-0105 0 NOT XML V0//SL
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
