Vprašanje za čas za vprašanja H-000234/2011
za Komisijo
Delno zasedanje: julij 2011
Člen 116 poslovnika
Gay Mitchell
(PPE) Zadeva: Nacionalna agencija za upravljanje sredstev
Minilo je že več kot leto, odkar je Komisija v skladu s predpisi za državno pomoč odobrila ustanovitev Nacionalne agencije za upravljanje sredstev (NAMA) na Irskem. Z ozirom na morebiten vpliv sheme NAMA na evropsko konkurenčno pravo je Komisija od irskih oblasti zahtevala, naj se obvežejo, da bodo Komisiji in irskemu nacionalnemu organu za konkurenco vsako leto predložile poročilo o uporabi pooblastil agencije NAMA po njeni ustanovitvi, kar so irske oblasti tudi storile.
Ali je Komisija po tem letu še zmeraj zadovoljna s shemo NAMA?
