Romunski volivci bodo v nedeljo izbrali svoje evropske poslance
Evropsko državljanstvo
2007-11-23 - 11:22
Romuni bodo volili v nedeljo
V nedeljo 25. novembra bo več kot 18 milijonov romunskih volivcev glasovalo za svoje predstavnike v Evropskem parlamentu. Od pristopa Romunije k EU 1. januarja 2007, je državo v EP zastopalo 35 poslancev, ki jih je začasno imenoval nacionalni parlament. Novo izvoljeni poslanci bodo imeli v EP mandat do naslednjih evropskih volitev, ki bodo junija 2009.
Volilna kampanja se je v Romuniji začela že 26. oktobra. Posvečena je bila predvsem vprašanjema izboljšanja življenjskega standarda, in prostega pretoka ljudi v EU.
Kdo lahko voli in kdo je lahko izvoljen?
Volil bo lahko vsak romunski državljan, ki je star najmanj 18 let. Volitev se bodo lahko udeležili tudi drugi državljani EU, ki imajo v Romuniji stalno prebivališče. Kandidati na volitvah morajo imeti vsaj 23 let.
Kdo kandidira?
Volivci lahko volijo za eno izmed 13 strank, ki so za volitve v EP predložile seznam svojih kandidatov, ali za neodvisne kandidate. Izvolili jih bodo po sistemu proporcionalnega zastopanja s petodstotnim pragom.
Volišča bodo v nedeljo odprta od 7. do 21. ure, uradni rezultati pa bodo znani predvidoma naslednjo sredo.
Predsednik Pöttering pozval na volišča
Romunijo je 15. in 16. novembra obiskal tudi predsednik EP Hans-Gert Pöttering. Po obisku je Romune pozval k čim številčnejši udeležbi na evropskih volitvah. "Na volitvah 25. novembra bodo imeli romunski državljani priložnost, da izrazijo, kako pomembna je njihova država kot članica Evropske unije. Njihova prihodnost je naša skupna prihodnost, naša skupna prihodnost je Evropa," je še dejal predsednik Pöttering.
V skladu s pristopno pogodbo morata Bolgarija in Romunija evropske volitve organizirati pred koncem leta 2007. Bolgarski državljani so svojih 18 evropskih poslancev izvolili že 20. maja letos.
Romuni bodo vzporedno z volitvami v EP izvedli tudi referendum o reformi volilnega sistema za volitve v nacionalni parlament.
20071123STO13562 Novi bolgarski in romunski poslanci povečali Parlament Bolgarija je volila Bolgarščina, romunščina in irščina - novi v družini uradnih jezikov EU
SL
1
PHOTO
20071122PHT13551.jpg
-//EP//TEXT IM-PRESS 20070117STO02104 0 NOT XML V0//SL
-//EP//TEXT IM-PRESS 20070514STO06593 0 NOT XML V0//SL
-//EP//TEXT IM-PRESS 20070110STO01817 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
