Petdeseta obletnica Evropskega parlamenta
Institucije
2008-03-10 - 13:06
Ustavno zasedanje 19. marca 1958
Marca 1958, natanko pred petdesetimi leti, se je Evropski parlament – takrat uradno imenovan Evropska parlamentarna skupščina – prvič sestal na ustanovnem zasedanju v Strasbourgu. Marca 1962 se je skupščina preimenovala v Evropski parlament. Svojega Abrahama bo Evropski parlament srečal ta teden na plenarnem zasedanju v Strasbourgu.
Današnji Evropski parlament je bil ustanovljen leta 1957 z Rimsko pogodbo. Leta 1952 je nadomestil Parlamentarno skupščino, ki je bila takrat ustanovljena s pogodbo o Evropski skupnosti za premog in jeklo ter je imela zgolj posvetovalno moč.
V začetku so nacionalni parlamenti šestih takratnih držav članic EU – oz. devet po letu 1973 – imenovali svoje evropske poslance. Leta 1979 pa so potekale prve evropske volitve, na katerih so evropski državljani lahko neposredno volili evropske poslance. Volitve odtlej potekajo vsakih pet let. Danes Evropski parlament zastopa skoraj 500 milijonov državljanov.
Praznovanje v sredo
Ob 50. obletnici EP se bodo v sredo popoldne na svečanem zasedanju v Strasbourgu zbrali nekdanji predsedniki Evropskega parlamenta, predstavniki drugi institucij EU in poslanci iz nacionalnih parlamentov.
Poslancem in visokim gostom bodo spregovorili predsednik EP Hans-Gert Pöttering, predsednik Evropske komisije José Manuel Baroso in predsedujoči Evropskemu svetu, predsednik Vlade Republike Slovenije, Janez Janša. Govorom bo sledil kratek koncert Evropskega mladinskega orkestra, nato pa se bo praznovanje rojstnega dne s torto in zdravicami preselilo iz plenarne dvorane.
Prenos praznovanja 50. obletnice v živo iz EP lahko spremljate tudi na naši spletni strani v sredo po 15. uri.
20080307STO23277 Prenos v živo Pregled dogodkov - Strasbourg, 10. do 13. marec 2008 Evropa bo 50! Praznujmo skupaj! 50 let Evropskega parlamenta - pristojnosti, sprejemanje zakonodaje, predsedniki in volitve
SL
1
PHOTO
20080307PHT23361.jpg
SL
2
LINK
/wps-europarl-internet/faces/live/live-program.jsp
-//EP//TEXT IM-PRESS 20080219BRI21798 FULL-TEXT NOT XML V0//SL
-//EP//TEXT IM-PRESS 20070314STO04232 0 NOT XML V0//SL
-//EP//TEXT IM-PRESS 20080226BKG22350 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
