Parlament potrdil imenovanje dveh komisarjev
Institucije
2008-06-18 - 15:05
Evropski parlament je na sredinem zasedanju v Strasbourgu podprl predlog o imenovanju dveh evropskih komisarjev, ki svoje naloge sicer opravljata že od maja. Dosedanji komisar za promet Jacques Barrot je prevzel področje pravosodja in notranjih zadeva, Antonio Tajani pa področje prometa. Oba komisarja sta tudi podpredsednika Komisije.
Poslanci so spremembo zadolžitev za komisarja Jacquesa Barrota podprli s 489 glasovi za, 52 proti in 19 vzdržanimi glasovi . Francoski komisar je na položaju nasledil Italijana Franca Frattinija, ki je po zmagi Berlusconijeve desnosredinske koalicije na parlamentarnih volitvah v Italiji postal zunanji minister.
Položaj in zadolžitve komisarja za promet zdaj tudi uradno prevzema italijanski komisar Antonio Tajani . Evropski poslanci so njegovo imenovanje potrdili s 507 glasovi za, 53 proti in 64 vzdržanimi glasovi .
Kandidate za komisarje po posvetovanjih s predsednikom Komisije predlagajo države članice. Kandidata morata nato večinsko potrditi tako Svet EU kot Evropski parlament.
20080616IPR31796
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
