Vprašanje za čas za vprašanja H-0539/2010
za Komisijo
Delno zasedanje: november 2010
Člen 116 poslovnika
Iliana Malinova Iotova
(S&D) Zadeva: Predelava in skladiščenje odpadkov mesta Sofija
Komisija je konec leta 2009 sporočila, da je izdala obrazloženo mnenje za predložitev zadeve v zvezi z odpadki v Sofiji Sodišču Evropske unije. Leto kasneje problem ostaja nerešen, čeprav je bila aprila 2010 vložena prošnja za financiranje bodočega obrata za predelavo odpadkov iz prestolnice.
Ali prošnja, ki so jo vložili bolgarski organi, izpolnjuje finančna in tehnična merila, ki jih je določila Komisija? Ali Komisija meni, da je izbrana tehnologija v skladu z vsemi okoljskimi, pa tudi finančnimi in ekonomskimi zahtevami, potrebnimi za morebitno sofinanciranje projekta?
Ali bosta postopek za ugotavljanje kršitev in morebitna uporaba pravnih sredstev proti Bolgariji zaradi dosedanjega neizvajanja direktive o odpadkih prekinjena, če bo ta izpolnila upravne pogoje projekta, ki ga je predložila, in ga začela izvajati?
Ali je Komisija seznanjena s tem, kako bo organizirano skladiščenje odpadkov na ozemlju občine Sofija do izgradnje obrata za predelavo odpadkov in začetka njegovega obratovanja?
