Povzetek zasedanja - Bruselj, 29. in 30. november 2006
Institucije
2006-12-07 - 16:56
Dvodnevno plenarno zasedanje v Bruslju, ki je potekalo v sredo, 29. in četrtek, 30. novembra, je bilo posvečeno predvsem sedmemu okvirnemu raziskovalnemu programu EU, pa tudi razpravi o prihodnosti Evrope, odnosom Unije z Rusijo in poročilom o pristopu Bolgarije in Romunije.
Poslanci so zasedanje v sredo začeli z razpravo o prihodnosti Evrope, na kateri je sodeloval irski premier Bertie Ahern . Sledili sta izjavi Sveta in Komisije o vrhu Rusija - EU , nato pa razprava o poročilih o vstopu Bolgarije in Romunije v Unijo . Večerni del razprave je bil v celoti namenjen poročilom o sedmem okvirnem raziskovalnem programu EU za obdobje 2007-2013. V četrtek dopoldne je Komisija predstavila aktivnosti ob mednarodnem dnevu boja proti AIDS-u , nato pa je bilo na vrsti poročilo o položaju invalidnih oseb v razširjeni Evropski uniji.
20061207FCS01163
Plenarna sreda: prihodnost Evrope in odnosi EU – Rusija
Premier Ahern in predsednik Borrell Evropski poslanci so o prihodnosti Evrope razpravljali z irskim predsednikom vlade Bertijem Ahernom. To je bila druga v nizu razprav, ki jih parlament organizira z voditelji držav članic kot odziv na lanski zavrnitvi predlagane evropske ustave v Franciji in na Nizozemskem. Razpravljali so tudi o odnosih z Rusijo, ki so bili sicer tema vrha nekaj dni prej v Helsinkih.
Od 25 držav članic Unije jih je ustavo sprejelo 18, toda zaradi zavrnitve v Franciji in na Nizozemskem ne more stopiti v veljavo. Razprava je analizirala razloge za zavrnitev in možnosti za nadaljnjo pot. Premier Ahern je rekel: ”Moramo upoštevati, da smo se o ustavni pogodbi dogovorili zato, ker je potrebna. Potrebujemo njene bolj ustrezne odgovore na izpolnjevanje zunanjepolitičnih obveznosti zaradi naraščajoče mednarodne odgovornosti." Ustava: mrtvo besedilo ali realen projekt? Veliko evropskih poslancev se je strinjalo z irskim premierjem glede nujnosti po premiku naprej, brez načenjanja uravnoteženosti ustavne pogodbe. Nekateri so menili, da je treba ustavnega projekta začasno opustiti in se posvetiti na bolj praktičnim zadevam. Spet drugi pa so ustavno krizo označili za neuspešen odziv evropskih voditeljev na zaskrbljenost državljanov in so pozvali k izboljšanju komunikacije. V Bruslju sicer 4. in 5. decembra poteka razprava o prihodnosti Evrope, na kateri sodelujejo evropski poslanci in poslanci nacionalnih parlamentov. Srečanje na vrhu EU – Rusija V komentarju o srečanju na vrhu med EU in Rusijo, ki je potekal 24. novembra v Helsinkih, so evropski poslanci menili, da je sodelovanje pomembno za varnost in napredek obeh strani, da pa mora priti do ravnotežja, ne pa trgovanja z temeljnimi človekovimi pravicami. Rekli so tudi, da naj bi moral Unija pokazati solidarnost v sodelovanju z Rusijo. Glasovanje o izidih srečanja na vrhu bo na plenarni seji decembra. Kliknite na spodnjo povezavo, če želite prebrati vsebino razprave, vključno s komentarji evropskih poslancev, finskega zunanjega ministra in komisarke za zunanje odnose Benite Ferrero-Waldner. Razprava o prihodnosti Evrope s predsednikom irske vlade Evropski poslanci o odnosih EU - Rusija (v angleščini)
Četrtek na plenarnem zasedanju
Poslanci Evropskega parlamenta so sprejeli predlog 7. okvirnega raziskovalnega programa za raziskave in razvoj (FP7). V obdobju 2007-2013 naj bi Unija tako za raziskave namenila 50 milijard evrov, program pa je po vrsti tretja najvišja postavka evropskega proračuna za sredstvi, ki so namenjena skupni kmetijski politiki in strukturnim skladom. Delovati bo začel s 1. januarjem.
Okvirni raziskovalni program je glavni instrument Evropske unije za financiranje raziskav in razvoja. Prejšnji, 6. program, je imel za 5-letno obdobje proračun v višini 16,27 milijarde evrov, medtem ko prihodnji, 7. okvirni raziskovalni program (FP7) predvideva za 7-letno obdobje sredstva v višini 50,52 milijarde evrov , kar je na letni ravni približno 40 odstotkov več kot v prejšnjem programu. Parlament je na tokratnem glasovanju, tako kot že junija v prvem branju postopka soodločanja, poročilo poslanca Jerzya BUZEKA (EPP-ED, PL) podprl z večino oddanih glasov. Svetovni dan boja proti aidsu Četrtkovo zasedanje se Evropskega parlamenta se je začelo z izjavo predstavnikov Komisije ob 1. decembru, svetovnem dnevu boja proti okužbi z virusom HIV in bolezni aids. Evropski poslanci pa so opoldne s 546 glasovi za, 34 proti in 24 vzdržanimi glasovi sprejeli skupno resolucijo o boju proti tej bolezni. Parlament izraža globoko zaskrbljenost glede širjenja virusa HIV/aidsa in drugih epidemij med najrevnejšim prebivalstvom sveta, šibkega poudarka pri preprečevanju HIV/aidsa, nedostopnosti najpomembnejših zdravil ter nezadostnega financiranja in truda pri raziskavah velikih epidemij. V boju proti bolezni nosijo še posebej pomembno odgovornost vlade, izvajalci zdravstvenih storitev, farmacevtska industrija, nevladne organizacije in civilna družba. Vstop Bolgarije in Romunije v EU Parlament je v četrtek sprejel poročili o pristopu Bolgarije in Romunije k Evropski uniji, ki se bo tako s 1. januarjem 2007 razširila na 27 članic. Poslanci podpirajo vstop obeh držav in ju obenem pozivajo, naj nadaljujeta zastavljene reforme. Omejitev prodaje pirotehničnih izdelkov Evropski parlament je v četrtek s 565 glasovi za, 22 proti in 6 vzdržanimi glasovi v prvem branju potrdil predlog direktive o uskladitvi pravil za prodajo pirotehničnih izdelkov. Njen namen je zagotoviti prost pretok teh izdelkov na notranjem trgu, ter zaščita zdravja in varstva potrošnikov in poklicnih končnih uporabnikov. Sedmi okvirni raziskovalni program EU dobil zeleno luč Svetovni dan boja proti aidsu Vstop Bolgarije in Romunije v EU Omejitev prodaje pirotehničnih izdelkov
SL
1
PHOTO
20061130PHT00840.jpg
SL
4
PHOTO
20061130PHT00846.jpg
-//EP//TEXT IM-PRESS 20061129IPR00709 0 NOT XML V0//SL
-//EP//TEXT IM-PRESS 20061129IPR00710 0 NOT XML V0//SL
-//EP//TEXT IM-PRESS 20061129IPR00712 0 NOT XML V0//SL
-//EP//TEXT IM-PRESS 20061129IPR00714 0 NOT XML V0//SL
-//EP//TEXT IM-PRESS 20061129IPR00711 0 NOT XML V0//SL
-//EP//TEXT IM-PRESS 20061129IPR00713 0 NOT XML V0//SL
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
