Nova sestava Evropskega parlamenta
Medvladna konferenca
2007-10-10 - 20:47
Poročevalca Adrian Severin in Alain Lamassoure
Kako zagotoviti pravično zastopstvo 492 milijonov evropskih državljanov? Evropski parlament bo še pred koncem meseca, ko bo znana odločitev Evropskega sveta o prihodnosti reformne pogodbe, voditeljem EU predstavil predlog za razporeditev poslanskih sedežev po naslednjih volitvah leta 2009. O osnutku poročila, ki ga je na to občutljivo temo pripravil Odbor za ustavne zadeve. bodo danes na plenarnem zasedanju razpravljali tudi evropski poslanci.
Konec julija so voditelji držav članic na Evropskem vrhu Evropski parlament pozvali, da do oktobra 2007 predstavi osnutek predloga za sestavo Parlamenta po letu 2009. Medtem ko Pogodba iz Nice določa 736 poslanskih sedežev, osnutek reformne pogodbe predvideva največ 750 sedežev, pri tem pa jih nobena država ne sem imeti več kot 96 oz. manj kot 6.
Upošteva se načelo padajoče sorazmernosti, ki sicer ni natančno opredeljeno, predvideva pa, da naj bi velikim državam članicam pripadlo manj poslanskih sedežev kot bi jim v primeru, če bi bili ti dejansko razdeljeni glede na število prebivalcev. Manjše države bi bile tako nadpovprečno zastopane, saj bi njihov posamezni poslanec zastopal manj državljanov kot poslanec velike države.
Francoski poslanec Alain Lamassoure (EPP-ED) in romunski socialdemokrat Adrian Severin sta pripravila poročilo o novi sestavi Parlamenta, ki ga je Odbor za ustavne zadeve sprejel 2. oktobra. O končni sestavi EP po letu 2009 bo na podlagi predloga Parlamenta odločal tudi Evropski svet.
Glavne točke Lamassourjevega in Severinovega poročila
Poročilo upošteva naslednje tri omejitve iz reformne pogodbe: zgornja meja števila poslancev je 750; največja država (Nemčija) ima lahko največ 96 mest; nobena država ne sme imeti manj kot 6 poslancev.
Velike in srednje velike države - predvsem Nemčija, Francija, Velika Britanija in Italija, pa tudi "blok 10. milijonov" (Grčija, Portugalska, Belgija, Češka) - bodo tako imele po naslednjih volitvah nekoliko manj poslancev, medtem ko jih bodo majhne države, med njimi tudi Slovenija, imele nekoliko več.
Odbor tudi meni, da je treba, še preden leta 2014 stopijo v veljavo druge institucionalne spremembe in pred volitvami za parlamentarno obdobje 2014-2019, oblikovati objektiven in pravičen sistem za razdelitev sedežev v parlamentu. Sistem naj bi upošteval demografske spremembe in se izognil tradicionalnemu političnemu trgovanju med državami članicami v trenutku novih pristopov.
Prenos razprave o poročilu lahko spremljate v sredo, 10. oktobra, ob 15. uri. Glasovanje bo v četrtek ob 11. uri.
20071008STO11298 Koliko poslancev bo Evropski parlament štel po letu 2009? Poročilo o sestavi Evropskega parlamenta EP Live
SL
1
PHOTO
20071010PHT11439.jpg
SL
4
LINK
/eplive/public/default_sl.htm
-//EP//TEXT IM-PRESS 20070906STO10163 0 NOT XML V0//SL
-//EP//TEXT REPORT A6-2007-0351 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
