USTNO VPRAŠANJE H-0032/10
v času vprašanj, na delnem zasedanju februarja 2010
v skladu s členom 116 Poslovnika
predložil
Olle Schmidt
za Komisijo
Zadeva: Pomanjkanje svobode izražanja in zapiranje novinarjev v Eritreji
V Eritreji je v zaporu več novinarjev kot na Kitajskem, čeprav je ta država sorazmerno majhna z vsega 5,6 milijona prebivalcev. Med zaprtimi je tudi švedski novinar in torej državljan EU Dawit Isaak, ki mu je bila prostost brez sojenja odvzeta že leta 2001 zgolj zato, ker je uveljavil svojo pravico do svobodnega izražanja.
Stanju v Eritreji in možnosti vpliva na to stanje z uporabo kanala evropske pomoči Eritreji je bila posvečena pozornost tudi na zaslišanju baronice Catherine Ashton. V odgovoru je bilo poudarjeno, da je treba evropsko pomoč uporabiti za zagotavljanje spoštovanja človekovih pravic.
Kako konkretno namerava Komisija uporabiti evropsko pomoč, da bo zagotovila spoštovanje človekovih pravic v Eritreji?
Dawit Isaak je zaprt izključno zato, ker je uveljavljal svojo pravico do svobodnega izražanja, kar je temeljna pravica vseh državljanov EU
Kaj namerava Komisija storiti v tem primeru, da bo državljan EU Dawit Isaak izpuščen na prostost?
