Ponedeljek na plenarnem zasedanju: enako plačilo za moške in ženske, EuroMedScola
Institucije
2008-11-18 - 15:03
Poslanci razpravljali o enakem plačilu za moške in ženske Na ponedeljkovem plenarnem zasedanju so evropski poslanci obravnavali vprašanje razlik glede plačila za moške in ženske, ki po 30 letih zakonodaje še zmeraj obstajajo. Razpravljali so tudi o prihodnosti ekonomske in monetarne unije, ki letos praznuje deseto obletnico obstoja. Strasbourg pa so obiskali tudi dijaki iz EU in njenih sredozemskih sosed.
Enako plačilo za moške in ženske
V Evropski uniji ženske v povprečju zaslužijo 15 odstotkov manj kot moški, razlike pa se gibljejo med 4 in 25 odstotki. Največje so v zasebnem sektorju (25 odstotkov), v zadnjih 30 letih pa ni opaziti znatnega zmanjševanja te razlike.
Poročevalka, Slovakinja Edit Bauer, kot enega od vzrokov navaja sistem določanja višine plač, pri katerem se upošteva dolžina zaposlitve. To pa je zelo neugodno za ženske, ki morajo kariero (večkrat) prekiniti zaradi zunanjih dejavnikov, kot so dopust zaradi otrok, različne poklicne izbire ali skrajšan delovni čas.
Zato poročevalka med drugim predlaga, da se izvede revizija obstojajoče zakonodaje glede uporabe načela enakega plačila za moške in ženske. Države članice bi morale izvajanje veljavne zakonodajo utrditi tudi z ustreznimi vrstami kazni. Bauerjeva zato predlaga, da se izvedejo študije o možnosti, učinkovitosti in vplivu morebitnih sankcij.
10 let EMU
Evropski poslanci so v ponedeljek razpravljali tudi o izzivih po desetih letih obstoja ekonomske in monetarne unije, zlasti v luči trenutne recesije. Obravnavali so še poročilo o izboljšanju izobraževanja potrošnikov in osveščenosti o posojilih in financah.
"EuroMedScola"- mladi razpravljajo o sredozemskih vprašanjih
V nedeljo in ponedeljek je Parlament pozdravil okoli 250 mladih dijakov (med 16 in 18 let) iz EU in 10 sredozemskih sosed. Dogodek je bil namenjen spodbujanju dialoga med najmlajšimi v letu 2008, ki je leto medkulturnega dialoga. Dijaki so razpravljali o okolju, enakih možnostih in vlogi izobraževanja in usposabljanja.
EuroMedScola je simbol upanja za prihodnost in evro-mediteransko sodelovanje, je ob zaključni slovesnosti dejal predsednik EP Pöttering.
Na koncu je citiral Jeana Monneta, enega izmed očetov projekta Evropske skupnosti, ki je leta 1952 dejal: "Ne povezujemo držav, ampak združujemo ljudi."
20081114STO42062 Dnevni red plenarnega zasedanja Enako plačilo za moške in ženske Finančna kriza: pazite na svoj denar! 2008: Leto medkulturnega dialoga Prenos plenarnega zasedanja v živo
SL
1
PHOTO
20081118PHT42290.jpg
SL
2
LINK
/sides/indexPartSession.do?reference=2008-11&language=SL
SL
6
LINK
/wps-europarl-internet/faces/live/live-video.jsp?language=en
-//EP//TEXT IM-PRESS 20081022BRI40443 ITEM-010-SL NOT XML V0//SL
-//EP//TEXT IM-PRESS 20081013STO39304 0 NOT XML V0//SL
-//EP//TEXT IM-PRESS 20080211FCS20948 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
