Niso samo carinske dajatve tiste, ki ovirajo svobodno trgovino
Zunanja/mednarodna trgovina
2011-12-19 - 14:44
Izvozne dajatve, ki jih morajo za izvoz bakra in niklja plačevati ruski izvozniki teh pomembnih surovin, škodijo evropski jeklarski industriji. ©Belga/AFP Odprava ovir za prosto trgovino med državami ni pomembna le za izvoznike, ki si lahko od nje obetajo lažji prodor na tuje trge, ampak tudi za potrošnike, ki se lahko običajno razveselijo večje izbire in nižjih cen. Čeprav so trgovinska pogajanja med gospodarskimi velesilami carinske dajatve na svetovni ravni potisnila na zelo nizko raven, pa se države še vedno zatekajo k vrsti necarinskih ukrepov, ki negativno vplivajo na trgovino.
Poročilo britanskega konservativca Roberta Sturdyja se osredotoča prav na necarinske ovire, ki jih države postavljajo na pot trgovanju z izdelki in storitvami. Ob tem omenja izvozne dajatve, ki jih morajo za izvoz bakra in niklja plačevati ruski izvozniki teh pomembnih surovin, evropska jeklarska industrija pa zaradi tega plačuje višje cene. Sturdyja je zmotila tudi pomanjkljiva zaščita oznak geografskega izvora za evropske izdelke v ZDA, saj nenadzorovana uporaba oznak, kot je npr. Champagne za šampanjec, škodi ugledu evropskih vin in ogroža njihov tržni delež čez lužo.
Seveda morajo države zagotoviti varnost potrošnikov, med drugim s tem, da za uvožene izdelke predpisujejo izpolnjevanje določenih pogojev. Sturdy v svojem poročilu omenja, da evropski proizvajalci kozmetike na Kitajskem kar leto dni niso mogli registrirati in prodajati kozmetičnih izdelkov, ki so vsebovali nove sestavine, to pa zato, ker kitajske oblasti niso imele izdelanih postopkov.
Strudy poziva Evropsko komisijo, da postavi jasno ločnico med ukrepi, katerih cilj sta javno zdravje in varnost, in tistimi, ki bi lahko bili le izgovor za oviranje vstopa tujih izdelkov na trg. "Odprava neupravičenih necarinskih ovir in administrativnih praks v trgovini s strateškimi partnerji EU bi morala biti ena izmed ključnih nalog nove trgovinske politike EU," tako piše Sturdy v poročilu, ki so ga poslanci obravnavali na decembrskem plenarnem zasedanju v Strasbourgu.
20111216STO34361 Poročilo o trgovinskih ovirah in ovirah za naložbe EU in Svetovna trgovinska organizacija (WTO)
SL
1
PHOTO
20111109PHT31024.jpg
SL
3
LINK
http://ec.europa.eu/trade/creating-opportunities/eu-and-wto/
-//EP//TEXT REPORT A7-2011-0365 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
