De Castro: Potrebujemo bolj prožno in produktivno SKP
Kmetijstvo
2011-11-10 - 17:18
Paolo De Castro (S&D) Skupna kmetijska politika (SKP) Evropske unije je tako zgodovinsko kot denarno ena izmed najpomembnejših evropskih politik. Njeno delovanje v prihodnjih letih pa ni pomembno le za kmete, ampak za vse državljane EU, saj SKP v bistvenem posega na področje prehrambene varnosti, opozarja predsednik odbora Parlamenta za kmetijstvo, italijanski poslanec Paolo De Castro (S&D). Z njim smo se pogovarjali pred začetkom pogajanj o SKP v obdobju 2014-2020.
"Pridelati več in onesnaževati manj," to bo po besedah De Castra največji izziv za evropske kmete v prihodnjih desetletjih. Poslanec tudi poudarja, da mora proračun EU kmetijstvu na voljo dati dovolj denarja, da bo to lahko zagotavljalo varno preskrbo s hrano. Proračun EU za kmetijstvo je po njegovem mnenju v primerjavi z drugimi razvitimi državami dokaj skromen: "V ZDA je dva milijona kmetov, njihov proračun za kmetijstvo pa je dvakrat večji. Mi imamo 10 milijonov kmetov. Šli smo s 15 na 27 držav članic z enako obsežnim proračunom."
Zeleno kmetijstvo: več birokracije, manj pridelka?
Ali je predlog Evropske komisije, da bi kmetje morali sedem odstotkov svojih površin rezervirati za ekološke namene, smiseln? De Castro meni, da bi to pomenilo več birokratskega bremena za kmete, pa tudi produktivnost bi se zmanjšala. "V prihodnosti bo treba pridelati več hrane in to na vzdržen način. Kako naj razložim pridelovalcem oliv, naj posekajo drevesa, da bodo lahko dobili teh sedem odstotkov?" se sprašuje poslanec, ki se s predlogom Komisije ne strinja.
Italijan tudi meni, da bi uveljavitev tega predloga zmanjšala prožnost evropskega kmetijstva. "Imamo 27 držav s 27 različnimi tipi kmetijstva, zaradi česar pravil ni mogoče uveljavljati na enak način," pravi De Castro in opozarja, da vse države nimajo enakih izhodiščnih položajev. Predlagali smo tudi uvedbo nekaterih novih ukrepov v SKP, vendar v predlogu Komisije teh ni, je kritičen poslanec.
Pravičnejša porazdelitev med Zahodom in Vzhodom
De Castro priznava, da med vzhodnimi in zahodnimi državami EU obstajajo razlike v zvezi z reformo SKP. Prve namreč zahtevajo, naj bo proces zbliževanja obsega neposrednih plačil kmetom novih in starih članic del pogajanj o reformi. Kmetje iz novih držav članic namreč dobivajo manj denarja kot njihovi kolegi iz starih. "Vse države bi rade hitrejše zbliževanje, želeli bi, da se ta proces konča v naslednjih 20 ali 25 letih," pojasnjuje De Castro in opozarja, da je predpogoj za to ustrezen proračun za SKP.
Močnejša vloga Parlamennta v pogajanjih
Parlament dolgo ni imel enakopravne vloge v oblikovanju SKP, a z Lizbonsko pogodbo se je to spremenilo. "Pred njo smo imeli samo pravico do mnenja, zdaj pa imamo enake pristojnosti kot Svet EU, zaradi česar moramo sodelovati. Brez odobritve Parlamenta reforma SKP ne bo stopila v veljavo," opozarja De Castro.
Kmetijski ministri članic EU so se sicer 7. novembra prvič v zgodovini srečali s člani odbora za kmetijstvo, da bi skupaj začeli pogajanja o reformi CAP. De Castro je srečanje označil za zelo pomembno. "Videl sem, da delimo mnoga stališča, zato upam, da nam bosta Komisija in Svet pomagala najti dobro rešitev za evropsko kmetijstvo," je še dejal poslanec.
20111110STO31142 Kmetijski ministri in poslanci o reformi SKP Poslanci z zadržki pozdravili predloge Komisije o reformi SKP Poslanec Paolo De Castro (S&D)
SL
1
PHOTO
20111027PHT30485.jpg
SL
4
LINK
/members/public/yourMep/view.do;jsessionid=1A66DAE6DA926B7670455A27C865617D.node1?language=SL&partNumber=1&name=De+castro&id=96891
-//EP//TEXT IM-PRESS 20111107IPR30751 0 NOT XML V0//SL
-//EP//TEXT IM-PRESS 20111010IPR28832 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
