Vprašanje za čas za vprašanja H-000029/2011
za Komisijo
Delno zasedanje: februar 2011
Člen 116 poslovnika
Justas Vincas Paleckis
(S&D) Zadeva: Financiranje Evropske univerze za humanistične študije
Nedavno je Komisija z različnimi znaki dala vedeti, da namerava spremeniti svoje stališče glede financiranja Evropske univerze za humanistične študije (EHU). Na zasedanju EIDHR, ki je potekalo decembra 2010, financiranje EHU ni bilo uvrščeno na seznam dejavnosti za leto 2011 z razlogom, da bo sklep o metodah financiranja in njegovi ustreznosti sprejet kasneje v letu 2011.
Evropski parlament je 20. januarja z absolutno večino sprejel resolucijo, v kateri poziva Komisijo, naj ohrani in poveča svojo finančno pomoč Evropski univerzi za humanistične študije.
Ali namerava Komisija v bližnji prihodnosti razpravljati o tem vprašanju? Kakšne so možne odločitve glede financiranja EHU iz Vilne?
