Prvi je potrošnik: telekomunikacija prihodnosti
Industrija
2008-10-01 - 12:50
Telekomunikacija iz štiridesetih let Potem ko je Evropska unija lansko leto zmanjšala cene za gostovanje v tujih mobilnih omrežjih (roaming), je Evropska komisija predlagala novi zakonodajni sveženj za reformo telekomunikacij. Boljše informacije o cenah tarif, lažji dostop do telekomunikacije, zlasti za invalide in starejše ljudi, uporaba brezplačnih telefonskih številk tudi za klice iz drugih držav članic, so le nekateri od predlogov svežnja. Poslanci so zakonodajni sveženj sprejeli 24. septembra
Jasne informacije in varovanje pravic uporabnikov
Poslanci so predlogu direktive dodali dopolnila, ki podrobneje opredeljujejo pravice potrošnikov. Ti bi morali biti jasno seznanjeni z vsemi cenami, tarifami in pogodbenimi pogoji. Prav tako bi morale biti v pogodbi navedene popolne, jasne in ažurirane informacije o nujnih službah, omejitvah glede vsebine ali opreme, storitvah za uporabnike, načinih plačila in prenosljivosti številk.
Uporaba številke 112 in številke za pogrešane otroke
Državljani bi morali biti bolje seznanjeni z enotno evropsko številko za klic v sili 112, države članice pa bi morale zagotavljati največjo možno razpoložljivost javno dostopnih telefonskih storitev v primerih katastrofalnega razpada omrežja ali višje sile. Ponudniki telefonskih storitev bi morali tudi zagotoviti neprekinjen dostop do storitev v sili s katere koli lokacije v območju EU.
Države bi morale zagotoviti tudi dostop do dežurne telefonske številke 116, na katero lahko državljani sporočajo primere pogrešanih otrok. Prav tako bi morali imeti tudi invalidi vedno zagotovljeno možnost dostopa do telekomunikacijskih storitev.
Prenosljivost številke in trajanje pogodbe
Poslanci podpirajo predlog Komisije, da bi moral biti uporabniku omogočen prenos številke v enem dnevu in dodajajo določilo o sankcijah za ponudnike, ki tega ne bi omogočali. Obenem pa se Parlament zavzema, da bi nacionalni regulator lahko podaljšal ta rok, kot zagotovilo, da naročnika ne bi bilo mogoče preklopiti z enega na drugega ponudnika brez njegove vednosti.
Poslanci še predlagajo poenotenje maksimalnega trajanja naročniškega razmerja na 24 mesecev od sklenitve pogodbe, uporabnik pa bi moral imeti možnost, da razmerje prekine po 12 mesecih.
Varovanje osebnih podatkov
Direktiva naj bi uskladila določbe držav članic za zagotovitev pravice do zasebnosti, zaupnosti in varnosti sistemov informacijske tehnologije v zvezi z obdelavo osebnih podatkov. Določbe naj bi veljale tudi za zasebna in ne le za javna omrežja, torej tudi za podatke na socialnih omrežjih kot sta Facebook in Myspace.
20080526FCS29861
Kakšne spremembe bo prinesla reforma telekomunikacijske zakonodaje?
Telekomunikacija pod drobnogledom S tehnološkim napredkom se je povečal tudi spekter komunikacijskih storitev. Možnosti so včasih brezmejne, včasih osupljive. Zakonodajni sveženj za reformo telekomunikacijskih storitev, ki ga je predložila Evropska komisija in je zdaj v rokah Evropskega parlamenta pripravljen za obravnavo, se osredotoča na zagotavljanje interesov uporabnikov telekomunikacijskih storitev.
Širokopasovni dostop do interneta
Reforma zakonodaje naj bi okrepila pravice potrošnikov do izbire in zamenjave dobavitelja širokopasovnega dostopa do interneta, kar bi vodilo do boljših in hitrejših storitev za nižjo ceno.
Prenosljivost številk
Naročniki bodo lahko obdržali svojo telefonsko številko, tudi če bi zamenjali dobavitelja. Ta naj bi imel največ 24 ur časa za prenos številke novemu dobavitelju.
Danes je treba v povprečju počakati osem dni, da se številke stacionarnega telefona prenese novemu dobavitelju in pet dni za številke mobilnih telefonov. V Estoniji prenos številk stacionarnega telefona še zmeraj traja do 30 dni, na Slovaškem pa je za prenos številke mobilnega telefona treba počakati do 20 dni.
Večja preglednost
Dobavitelji telekomunikacijskih storitev bodo morali zagotoviti ustrezne informacije o cenah in drugih pogojih, tako da se bo potrošnik pred nakupom lahko optimalno odločil med vrsto telekomunikacijskih storitev in proizvodov.
Dostop do brezplačnih telefonskih številk iz tujine
Trenutno določene brezplačne telefonske številke ni mogoče uporabljati v tujini. Nova zakonodaja omogočila, da se bodo brezplačne telefonske številke lahko uporabljale v vseh državah članicah
Povezava vseh državljanov
Nova zakonodaja naj bi zagotovila, da bodo lahko imeli invalidi, ljudje s posebnimi potrebami in starejši ljudje lažji dostop do telekomunikacijskih storitev. V Evropi živi okoli 15 odstotkov invalidnih oseb, do leta 2020 naj bi se populacija nad 65 leti povečala za 25 odstotkov.
Spekter možnosti za digitalno Evropo
Nasvidenje antene! Digitalizacija evropskih radijskih prenosov in televizijskih mrež ter s tem sprostitev velikega dela spektra, t.i. digitalne dividende, sta v središče pozornosti postavili nove gospodarske možnosti. To so zaključki dveh parlamentarnih poročil o prihodnosti telekomunikacij v EU. Ključnega pomena pri tem je njihov prispevek k rasti visoke tehnologije v EU, ki trenutno že znaša 2,2 odstotka bruto domačega proizvoda Evropske unije.
V devetdesetih letih je EU sprejela regulativni okvir za telekomunikacije, ki naj bi prispeval k odprtju nacionalnih trgov za konkurenčnost. Na njih namreč še zmeraj prevladujejo monopoli, ki so v državni lasti. Komisija je leta 2007 predstavila predloge za reformo te zakonodaje.
V koraku s prihodnostjo
Francoska socialdemokratka Catherine Trautmann je na podlagi predlogov Komisije pripravila osnutek poročila, ki obravnava potrebne spremembe regulativnega okvira. Te naj bi prispevale k vzpostavitev trajnostnega „ekosistema“ za elektronske komunikacije, ki deluje na podlagi ponudbe in povpraševanja.
Spekter je tako kot drugi naravni viri (sonce, voda, zrak) javna dobrina. Kljub temu, da tržni mehanizmi zagotavljajo učinkovite instrumente za doseganje optimalne ekonomske vrednosti (zasebne ali javne), pa niso sposobni sami služiti splošnemu interesu in zagotavljati uresničitev informacijske družbe za vse, navaja poročilo.
Digitalna dividenda
Komisija digitalno dividendo opisuje kot je tisti del spektra, ki se sprosti po prehodu obstoječih radiodifuznih storitev v popolnoma digitalno okolje. S prehodom z analogne na digitalno televizijo se bo namreč do konca leta 2012 v Evropi sprostil izredno velik del spektra, oz. tako imenovane digitalne dividende.
Italijanska liberalna demokratka Patrizia Toai je pripravila osnutek poročila o tem, kako popolnoma koristiti digitalne dividende v Evropi. Radijski spekter je ključnega pomena za razvoj trgov, ki temeljijo na tehnologiji, katerih vrednost naj bi znašala 2,2 % BDP EU. Učinkovita uporaba spektra služi tudi kulturnim ciljem politike EU in bi zato morala omogočati kulturno in jezikovno raznolikost kot tudi pluralizem medijev.
Poročevalka poudarja vpliv, ki bi ga digitalna dividenda lahko imela na zagotavljanje okrepljenih družbenih storitev za državljane, zlasti tiste v revnejših, podeželskih ali oddaljenih območjih, kot na primer e-vlada, e-zdravje in e-učenje.
V svojem poročilo pa navaja tudi, da 27 držav članic nima skupnega časovnega načrta za prehod na digitalno radiodifuzijo. Medtem ko so v mnogih državah članicah načrti za prehod na digitalno radiodifuzijo močno razviti, so druge države članice prehod že izvedle.
Za zagotovitev, da bi evropski državljani lahko imeli kar se da veliko koristi od dividende, poročevalka predlaga, da se države članice spodbuja, naj preučijo, ali je uporabnikom brez licence, zlasti malim in srednje velikim podjetjem ter nepridobitnim organizacijam, smiselno omogočati dostop do dividende.
Poudarja pa tudi, da mora dodeljevanje digitalne dividende med različne potencialne aplikacije v posamezni državi članici potekati pregledno in po obsežni javni razpravi. Usklajeni pristop na ravni Skupnosti je edini način, kako se izogniti škodljivim motnjam med državami članicami in med državami članicami ter tretjimi državami.
Optična omrežja
Način našega ravnanja z dostopom naslednje generacije in spekter sta danes najbolj pomembni politični vprašanji v sektorju telekomunikacij, navaja Trautmannova v svojem poročilu.
Optična omrežja nudijo veliko večjo zmogljivost kot tehnologije telekomunikacijskega prenosa. Evropski poslanci iz odbora za industrijo se strinjajo, da ta nova tehnologija zahteva pregled in prilagoditev trenutne zakonodaje o elektronskih komunikacijah, tako da se zagotovijo konkurenčnost in želje potrošnika.
Parlament je o poročilu sprejel 24. septembra v Strasbourgu. Osnutek poročila o popolnem koriščenju digitalne dividende v Evropi Širokopasovni dostop do interneta: način za premostitev "digitalnega prepada" Osnutek poročila o skupnem regulativnem okviru za elektronska komunikacijska omrežja in storitve
Člani odborov potrdili komunikacijski sveženj
Parlament o zakonodajnemu telekomunikacijskem svežnju odloča skupaj z ministri EU za telekomunikacijo. Prva obravnava bo na septembrskem plenarnem zasedanju v Strasbourgu.
Večja zaščita pravic uporabnikov
Evropski poslanci iz odbora so podprli zahteve za zaščito pravic uporabnikov, ki jih navaja poročilo britanskega poslanca Malcolma Harmoura. Poročilo obravnava elektronsko komunikacijo (mobilna telefonija, internetna telefonija, internet), zaščito osebnih podatkov in ocenjuje obstoječa pravila o dostopu do omrežij in storitev.
V središču pozornosti poročila so zlasti naslednji ukrepi za večje pravice potrošnikov:
preglednejši podatki o pogodbah in cenah
lažji dostop do pravnih informacij na internetu
jasne in primerljive informacije o tarifah
informacije o stroških za prenehanje pogodbe, ki bi poenostavile možnost za zamenjavo operaterjev.
lažji dostop do evropske številke za klic v sili "112"
telefonske storitve morajo biti dostopnejše za invalide in starejše ljudi
Digitalna dividenda
Ena od osrednjih zahtev poslancev je zagotoviti, da se ustrezno izkoristi radijski sektor, kjer se lahko uporabljajo brezžična omrežja. Poslanci so podprli poročilo, ki poziva k novi generaciji omrežij in k boljši uskladitvi obstoječih omrežij.
Televizija, mobilni telefon in internet so le tri območja, kjer je potreben spekter, ki je v rokah držav članic EU. Pobude, kot so denimo e-vlada in e- zdravstvo (dostop do teh storitev je preko interneta), so področja, kjer je lahko radijski spekter koristen. Francoska poslanka Catherine Trautmann je pripravila poročilo o direktivi o elektronskih komunikacijah, ki je bilo sprejeto v ponedeljek zvečer.
Osnutek direktive poziva k večjim naložbam v omrežja naslednje generacije in k evropskemu organu nacionalnih komunikacijskih regulatorjev. Ta bi zagotovil ustrezno usklajevanje novih ukrepov.
Člani odbora zahtevajo koherenten pristop k dodelitvi frekvenc digitalnih dividendnih, ki so sproščene ob digitalnem preklopu iz analognega na digitalno televizijo.
Evropski parlament je na plenarnem zasedanju 24. septembra sprejel obe omenjeni poročili in o poročilo španske poslanke Pilar del Castillo (EPP-ED). Sporočilo za javnost Sporočilo za javnost
Zasebnost na internetu ni ogrožena
60 odstotkov vseh javnih storitev v EU je dostopnih na internetu Evropski parlament bo na zasedanju v sredo glasoval o telekomunikacijskem svežnju, ki bo vplival na življenje milijonov evropskih uporabnikov interneta. Namen nove zakonodaje je boljše varovanje osebnih podatkov in pravic potrošnikov. Za številne blogerje in uporabnike interneta v Evropi je bilo v zvezi z novi ukrepi sporno predvsem vprašanje spletne zasebnosti. Poročevalec Malcolm Harbour je zagotovil, da z novim svežnjem ta ne bo ogrožena.
Internet danes vsak dan uporablja več kot 250 milijonov Evropejcev. Izmed teh jih ima 80 odstotkov dostop do širokopasovnih povezav, kar pomeni, da lahko z interneta prenesejo ogromne datoteke, kot denimo filme, glasbo in knjige. Ti so pogosto zastonj.
Telekomunikacijski sveženj, o katerem bo Evropski parlament glasoval na zasedanju v sredo 24. septembra, je bil v zadnjih dveh mesecih predmet številnih razprav , ki so bile povezane tudi z energičnim lobiranjem. Nanj je bilo med drugim vloženih tudi več kot 800 amandmajev.
Sveženj bo okrepil pravice in izbiro potrošnika
Eden od osrednjih delov zakonodajnega svežnja je poročilo o pravicah uporabnikov interneta, ki ga je pripravil britanski poslanec Malcolm Harbour (EPP-ED), član Odbora za notranji trg in varstvo potrošnikov.
Člani odbora so zatrdili, da bo reforma telekomunikacijskega sektorja okrepila pravice in izbiro potrošnikov ter prispevala k zlomu monopolnega položaja velikih nacionalnih ponudnikov interneta.
Glavne točke poročila so:
krepitev in izboljšanje varstva potrošnikov in pravic uporabnikov na področju elektronskih komunikacij,
povečanje varstva zasebnosti in osebnih podatkov posameznikov,
lažji dostop do storitev za uporabnike invalida,
preglednost tarif in pogodbenih informacij za potrošnika.
Mnoge spletne skupine so v zvezi z novimi ukrepi že izrazile zaskrbljenost, da bodo z njihovim sprejetjem državne oblasti in zainteresirane strani, kot sta glasbeni in filmski sektor, povečale svoj nadzor nad internetom.
Reforma telekomunikacij EU: enoten trg za potrošnike
SL
1
PHOTO
20080529PHT30316.jpg
SL
2
PHOTO
20080529PHT30320.jpg
SL
3
PHOTO
20080610PHT31189.jpg
SL
9
PHOTO
20080922PHT37827.jpg
SL
10
LINK
http://ec.europa.eu/news/science/071113_1_sl.htm
-//EP//TEXT COMPARL PE-405.999 01 NOT XML V0//SL
-//EP//TEXT IM-PRESS 20070615IPR07887 0 NOT XML V0//SL
-//EP//TEXT COMPARL PE-398.542 02 NOT XML V0//SL
-//EP//TEXT IM-PRESS 20080707IPR33620 0 NOT XML V0//SL
-//EP//TEXT IM-PRESS 20080707IPR33578 0 NOT XML V0//SL
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
