USTNO VPRAŠANJE H-0414/09
v času vprašanj, na delnem zasedanju novembra 2009
v skladu s členom 116 Poslovnika
predložil
Antonio Cancian
za Komisijo
Zadeva: Izobešanje verskih simbolov v javnih prostorih
Evropsko sodišče za človekove pravice je 3.11.2009 ugodilo pritožbi italijansko-finske državljanke, v kateri je zahtevala odstranitvi križev v italijanskih šolah. Podobno se je zgodilo v Španiji, Nemčiji, Franciji in Italiji, kjer je leta 1988 državni svet poudaril, da križ ni zgolj simbol krščanske vere, ampak ima tudi pomen, ki je neodvisen od posamezne veroizpovedi. Ali se Komisija zaveda tveganja, da lahko načelo Sodišča v Strasbourgu postavi pod vprašaj izobešanje verskih in kulturnih simbolov v javnih prostorih, tudi evropske zastave, za katero navdih izhaja iz marijanske katoliške simbolike?
