A7-0304/2011
8. 9. 2011
POROČILO
o predlogu Sklepa Evropskega parlamenta in Sveta o uporabi Evropskega sklada za prilagajanje globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/027 NL/Noord-Brabant, oddelek 18/Nizozemska)
(KOM(2011)0386 – C7‑0173/2011 – 2011/2137(BUD))
Odbor za proračun
Poročevalka: Barbara Matera
PE 469.713v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
PRILOGA: SKLEP EVROPSKEGA PARLAMENTA IN SVETA.............................................5
OBRAZLOŽITEV.......................................................................................................................7
PRILOGA: PISMO ODBORA ZA ZAPOSLOVANJE IN SOCIALNE ZADEVE...................11
IZID KONČNEGA GLASOVANJA V ODBORU...................................................................14
PREDLOG RESOLUCIJE EVROPSKEGA PARLAMENTA
o predlogu Sklepa Evropskega parlamenta in Sveta o uporabi Evropskega sklada za prilagajanje globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/027 NL/Noord-Brabant, oddelek 18/Nizozemska) ( KOM(2011)0386 – C7‑0173/2011 – 2011/2137(BUD) )
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2011)0386 – C7‑0173/2011 ),
– ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL L 139, 14. 6. 2006, str. 1. , zlasti točke 28,
– ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. (uredba ESPG),
– ob upoštevanju postopka tristranskih pogovorov, kot določa točka 28 Medinstitucionalnega sporazuma z dne 17. maja 2006,
– ob upoštevanju pisma Odbora za zaposlovanje in socialne zadeve ,
– ob upoštevanju poročila Odbora za proračun ( A7-0304/2011 ),
A. ker je bil Evropski sklad za prilagoditev globalizaciji (ESPG) ustanovljen za zagotavljanje dodatne pomoči delavcem, ki so bili odpuščeni kot posledica velikih strukturnih sprememb v svetovnih trgovinskih tokovih zaradi globalizacije, ter za pomoč pri njihovi ponovni vključitvi na trg dela,
B. ker je bilo za vloge, predložene po 1. maju 2009, področje uporabe ESPG razširjeno na podporo delavcem, ki so bili odpuščeni neposredno zaradi svetovne finančne in gospodarske krize,
C. ker mora biti finančna pomoč Unije za presežne delavce dinamična ter na razpolago čim hitreje in na najučinkovitejši način v skladu s skupno izjavo Evropskega parlamenta, Sveta in Komisije, ki je bila sprejeta na usklajevalnem sestanku 17. julija 2008, in ob upoštevanju Medinstitucionalnega sporazuma z dne 17. maja 2006 glede sprejetja sklepov za uporabo sredstev sklada ESPG,
D. ker je Nizozemska prosila za pomoč v zvezi s 199 presežnimi delavci, ki naj bi vsi prejeli pomoč, v 14 podjetjih, ki delujejo na področju oddelka 18 NACE Revizija 2 (Tiskarstvo in razmnoževanje posnetih nosilcev zapisa), v regiji Noord-Brabant (NL41) na ravni NUTS II na Nizozemskem,
E. ker vloga izpolnjuje merila za upravičenost do pomoči, ki so določena v uredbi ESPG,
1. od zadevnih institucij zahteva, naj naredijo vse potrebno za izboljšanje postopkovnih in proračunskih ureditev, da bi pospešile uporabo sredstev iz sklada; v tem smislu ceni izboljšani postopek, ki ga je uvedla Komisija na zahtevo Evropskega parlamenta, za pospešitev dodeljevanja nepovratnih sredstev, katerega namen je proračunskemu organu predložiti oceno Komisije o utemeljenosti vloge ESPG skupaj s predlogom za uporabo sredstev iz sklada; upa, da bo med prihodnjimi pregledi ESPG prišlo do nadaljnjih izboljšav postopka in da bo ESPG postal bolj učinkovit, pregleden in prepoznaven;
2. opozarja, da so institucije zavezane zagotoviti nemoten in hiter potek postopka za sprejetje sklepov o uporabi sredstev ESPG, ki zagotavlja enkratno in časovno omejeno individualno podporo za delavce, ki so bili odpuščeni zaradi globalizacije ter finančne in gospodarske krize; poudarja vlogo, ki jo ima lahko ESPG pri ponovnem vključevanju presežnih delavcev na trg dela;
3. poudarja, da bi bilo treba v skladu s členom 6 uredbe o ESPG zagotoviti, da se s sredstvi tega sklada podpira ponovno vključevanje posameznih presežnih delavcev v proces zaposlovanja; poudarja, da pomoč iz sklada ne sme nadomestiti ukrepov, za katere so odgovorna podjetja na podlagi nacionalne zakonodaje ali kolektivnih pogodb, pa tudi ne ukrepov za prestrukturiranje podjetij oziroma sektorjev; poleg tega poudarja, da morajo ukrepi, financirani iz ESPG, voditi k dolgoročnemu zaposlovanju;
4. ugotavlja, da so med podatki o usklajenem svežnju prilagojenih storitev, za katere je predvideno financiranje iz ESPG, tudi podatki o njihovem dopolnjevanju z ukrepi, ki se financirajo iz strukturnih skladov; ponovno poziva Komisijo, naj v letna poročila vključi tudi primerjalno oceno teh podatkov;
5. pozdravlja dejstvo, da po večkratnih zahtevah Parlamenta proračun 2011 prvič vsebuje sredstva za plačila v višini 47.608.950 EUR v proračunski vrstici ESPG 04 05 01; opozarja, da je bil ESPG ustanovljen kot ločen in poseben instrument z lastnimi cilji in roki ter da je zato zanj treba nameniti posebna sredstva, da bi preprečili prerazporejanje iz drugih proračunskih vrstic, do katerega je prihajalo v preteklosti, saj bi to lahko ogrozilo doseganje različnih ciljev politik;
6. poziva Komisijo, naj izvede podrobno kvalitativno oceno ESPG;
7. odobri sklep, priložen tej resoluciji;
8. naroča svojemu predsedniku, da podpiše ta sklep skupaj s predsedujočim Svetu ter poskrbi za njegovo objavo v Uradnem listu Evropske unije;
9. naroča svojemu predsedniku, naj resolucijo skupaj s prilogo posreduje Svetu in Komisiji.
PRILOGA: SKLEP EVROPSKEGA PARLAMENTA IN SVETA
o uporabi Evropskega sklada za prilagajanje globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/027 NL/Noord-Brabant, oddelek 18/Nizozemska)
EVROPSKI PARLAMENT IN SVET EVROPSKE UNIJE STA –
ob upoštevanju Pogodbe o delovanju Evropske unije,
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 28,
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. , zlasti točke 3 člena 12,
ob upoštevanju predloga Komisije
UL C […], […], str. […]. ,
ob upoštevanju naslednjega:
(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni kot posledica velikih strukturnih sprememb v svetovnih trgovinskih tokovih zaradi globalizacije, ter za pomoč pri njihovi ponovni vključitvi na trg dela.
(2) Področje uporabe ESPG je bilo za vloge, predložene po 1. maju 2009, razširjeno na podporo delavcev, ki so bili odpuščeni neposredno zaradi svetovne finančne in gospodarske krize.
(3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.
(4) Nizozemska je 20. decembra 2010 vložila vlogo za uporabo sredstev ESPG v zvezi s presežnimi delavci v 14 podjetjih, ki delujejo v panogi, razvrščeni v oddelek 18 NACE Revizija 2 (Tiskarstvo in razmnoževanje posnetih nosilcev zapisa) v regiji Noord-Brabant (NL41) na ravni NUTS II, ter jo do 7. marca 2011 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 667.823 EUR.
(5) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Nizozemska.
SPREJELA NASLEDNJI SKLEP:
Člen 1
V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi znesek 667.823 EUR za sredstva za prevzem obveznosti in sredstva za plačila.
Člen 2
Ta sklep se objavi v Uradnem listu Evropske unije .
V [Bruslju/Strasbourgu],
Za Evropski parlament Za Svet
predsednik predsednik
OBRAZLOŽITEV
I. Ozadje
Evropski sklad za prilagoditev globalizaciji je bil ustanovljen za zagotovitev dodatne pomoči delavcem, ki so jih prizadele posledice večjih strukturnih sprememb v svetovnih trgovinskih tokovih.
Glede na določbe točke 28 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju
UL C 139, 14.6.2006, str. 1. ter člena 12 Uredbe (ES) št. 1927/2006
UL L 406, 30.12.2006, str. 1. sklad ne sme preseči najvišjega zneska 500 milijonov EUR, ki izhaja iz rezerve pod skupno zgornjo mejo odhodkov iz prejšnjega leta in/ali iz zapadlih sredstev za prevzem obveznosti iz prejšnjih dveh let, razen tistih, povezanih z razdelkom 1b. Ustrezni zneski se vključijo v proračun kot rezerva, takoj ko se opredelijo zadostne rezerve in/ali zapadla sredstva za prevzem obveznosti.
Kar zadeva postopek, Komisija v primeru pozitivne ocene vloge proračunskemu organu predloži predlog za uporabo sredstev sklada in ustrezno zahtevo za prerazporeditev, da bi omogočila črpanje iz sklada. Obenem se lahko organizirajo tristranski pogovori, da bi se dogovorili o uporabi sredstev sklada in zahtevanih zneskih. Ti pogovori lahko potekajo v poenostavljeni obliki.
II. Trenutno stanje: predlog Komisije
Komisija je 28. junija 2011 sprejela nov predlog za sklep o uporabi sredstev ESPG v korist Nizozemske, da bi podprla ponovno vključevanje na trg dela tistih delavcev, ki so bili odpuščeni zaradi svetovne finančne in gospodarske krize.
To je deveta vloga, ki jo je treba preučiti v okviru proračuna za leto 2011, zadeva pa uporabo skupnega zneska v višini 667.823 EUR iz sklada za Nizozemsko. Nanaša se na 199 presežnih delavcev (za vse je predvidena pomoč) v devetmesečnem referenčnem obdobju od 16. januarja 2010 do 16. oktobra 2010 iz 14 podjetij, ki delujejo v oddelku 18 NACE Revizija 2 („Tiskarstvo in razmnoževanje posnetih nosilcev zapisa“), v regiji Noord-Brabant (NL41) na ravni NUTS II na Nizozemskem.
Ta vloga (primer EFG/2010/027 NL/Noord-Brabant, oddelek 18, Nizozemska) je bila predložena Komisiji 20. decembra 2010, do 7. marca 2011 pa je bila dopolnjena z dodatnimi podatki. Vložena je bila v skladu z merilom za pomoč iz člena 2(c) Uredbe ESPG, ki določa, da se v primeru majhnih trgov dela ali v izrednih okoliščinah vlogo za prispevek iz ESPG lahko sprejme kljub temu, da merila za pomoč iz člena 2(a) in (b) niso v celoti izpolnjena, če odpuščanje delavcev resno vpliva na zaposlenost in lokalno gospodarstvo.
Eno od meril, ki ga je pri svoji oceni uporabila Komisija, je bila ocena povezave med presežnimi delavci in velikimi strukturnimi spremembami v svetovnih trgovinskih tokovih ali finančno krizo, kar se v tem konkretnem primeru nanaša na splošno zmanjšanje povpraševanja izdelkov iz industrije grafičnih medijev, ki je na Nizozemskem v letu 2009 znašalo 8,9 %. Poleg tega so se naročila iz gospodarskega sektorja za tiskano reklamno gradivo v različnih sektorjih izredno zmanjšala zaradi zmanjšanja proračunov za tiskanje in založništvo.
Glede dokazovanja števila presežnih delavcev je primer Noord-Brabant povsem izpolnjuje pogoje iz člena 2(c) Uredbe (ES) št. 1927/2006, ki določa, da se v primeru majhnih trgov dela ali v izrednih okoliščinah vlogo za prispevek iz ESPG lahko sprejme kljub temu, da merila za pomoč iz člena 2(a) in (b) niso v celoti izpolnjena, če odpuščanje delavcev resno vpliva na zaposlenost in lokalno gospodarstvo. Nizozemska je navedla, da želi v zvezi z vlogo uveljaviti odstopanje od člena 2(b), ki zahteva, da mora biti odpuščenih vsaj 500 presežnih delavcev v obdobju devetih mesecev v podjetjih, ki delujejo v istem oddelku NACE revizija 2 v eni regiji ali dveh sosednjih regijah na ravni NUTS II v državi članici. Vloga se nanaša devetmesečno referenčno obdobje od 16. januarja 2010 do 16. oktobra 2010 in na 199 presežnih delavcev iz 14 podjetij, ki delujejo v oddelku 18 NACE Revizija 2 („Tiskarstvo in razmnoževanje posnetih nosilcev zapisa“), v regiji Noord-Brabant (NL41) na ravni NUTS II na Nizozemskem.
Nizozemski pristojni organi menijo, da vloga izpolnjuje pogoje za predložitev vloge iz člena 2(c) Uredbe (ES) št. 1927/2006, in se sklicujejo na izredne okoliščine: vloga zajema dodatna odpuščanja presežnih delavcev v istem oddelku NACE Revizija 2 v istem referenčnem obdobju kot odpuščanje iz vloge EGF/2010/029 NL/Zuid-Holland in Utrecht, oddelek 18, ki jo je Nizozemska vložila v skladu s členom 2(b) Uredbe (ES) št. 1927/2006. Poleg tega Noord-Brabant na ravni NUTS II meji na regijo Zuid-Holland. Primer je izjemen zaradi povezave teh dejavnikov, ki zadevne delavce in regijo postavljajo v neobičajen in težaven položaj. Po podatkih Nizozemske so razmere v regiji Noord-Brabant zelo težke. V tej regiji se je stopnja brezposelnosti s 3,1 % v tretjem četrtletju 2008 povečala na 5 % v tretjem četrtletju 2010. V krajih Veghel in Uden, drugem najpomembnejšem centru za industrijo grafičnih medijev v Severovzhodnem Brabantu, se je stopnja brezposelnosti za grafične poklice od oktobra 2008 do oktobra 2010 povečala za 88 %. Poleg tega se bo po napovedih trg dela v regiji Noord-Brabant še dodatno zmanjšal zaradi krize v tehničnih industrijah in v gradbenem sektorju, to pa bo pomembno vplivalo na zaposlitvene možnosti brezposelnih delavcev. Poleg tega je grafični sektor na Nizozemskem prizadelo množično odpuščanje presežnih delavcev, kar dokazujejo tudi tri druge med seboj povezane vloge Nizozemske za prispevek iz ESPG, ki kažejo na veliko število odpuščenih delavcev v podjetjih v grafičnem sektorju v drugih delih Nizozemske. Poleg tega je Nizozemska leta 2009 uspešno zaprosila za sofinanciranje ESPG v podporo odpuščenim delavcem v istem sektorju in isti regiji na ravni NUTS II. Službe Komisije zato menijo, da zadevno odpuščanje presežnih delavcev resno vpliva na zaposlenost in lokalno gospodarstvo, težavne gospodarske razmere in razmere na trgu dela v regiji Noord-Brabant ter dodatna odpuščanja v drugih regijah na ravni NUTS II na Nizozemskem iz istega razloga v istem obdobju in istem oddelku NACE Revizija 2 pa skupaj izpolnjujejo merila iz člena 2(c) Uredbe (ES) št. 1927/2006.
Poleg tega nizozemski pristojni organi navajajo, da finančne in gospodarske krize ter njenega vpliva na sektor ni bilo mogoče predvideti.
Ocena Komisije je temeljila tudi na opisu regije, pristojnih organov in zainteresiranih strani. Po podatkih nizozemskih oblasti je regija Noord-Brabant tretja najgosteje poseljena provinca, v kateri so se gospodarske razmere v letu 2009 poslabšalo, gospodarska rast pa je bila v primerjavi s prejšnjim letom negativna (–4,7 %).
Usklajeni sveženj prilagojenih storitev, ki jih je treba financirati, vključno z njihovim dopolnjevanjem z ukrepi, financiranimi iz strukturnih skladov, vsebuje ukrepe za ponovno vključevanje v proces zaposlovanja 199 delavcev, za katere je namenjena pomoč, kot so predhodne dejavnosti, svetovanje in usposabljanje. Te prilagojene storitve so se začele izvajati 16. januarja 2010.
V zvezi z merili iz člena 6 Uredbe (ES) št. 1927/2006 so nizozemski organi v svoji vlogi in v dodatnih informacijah:
• potrdili, da finančni prispevek iz sklada ESPG ne nadomešča ukrepov, za katere so odgovorna podjetja na podlagi nacionalne zakonodaje ali kolektivnih pogodb;
• dokazali, da ukrepi zagotavljajo podporo za posamezne delavce in da ne bodo uporabljeni za prestrukturiranje podjetij ali sektorjev;
• potrdili, da za zgoraj navedene upravičene ukrepe ne prejemajo pomoči iz drugih finančnih instrumentov EU.
Glede upravljalnih in nadzornih sistemov je Nizozemska Komisijo obvestila, da bodo finančne prispevke upravljali in nadzirali isti organi, ki na Nizozemskem upravljajo in nadzirajo financiranje iz Evropskega socialnega sklada. Agencija za socialne zadeve in zaposlovanje bo posredniški organ za upravni organ.
V skladu z oceno Komisije vloga izpolnjuje merila za upravičenost do pomoči, ki so določena v uredbi ESPG, zato proračunskemu organu priporoča, da jo odobri.
Za uporabo sredstev sklada je Komisija proračunskemu organu predložila zahtevo za prerazporeditev v skupnem znesku 667.823 EUR iz rezerve ESPG (40 02 43) v obveznostih v proračunsko vrstico ESPG 04 05 01.
Poročevalka pozdravlja dejstvo, da po večkratnih zahtevah Parlamenta proračun 2011 prvič vsebuje sredstva za plačila v višini 47.608.950 EUR v proračunski vrstici ESPG.
Opozarja na dejstvo, da je bil sklad ESPG ustanovljen kot ločen in poseben instrument z lastnimi cilji in roki in da je zato zanj treba nameniti posebna sredstva, s čimer se bo preprečilo prerazporejanje iz drugih proračunskih vrstic, kakor se je dogajalo v preteklosti, kar bi lahko ogrozilo uresničevanje različnih ciljev politik.
Medinstitucionalni sporazum omogoča uporabo sredstev sklada do letne zgornje meje v višini 500 milijonov EUR.
To je četrti predlog za uporabo sredstev sklada, predložen proračunskemu organu v letu 2011. Če zahtevani znesek (667.823 EUR) odštejemo od razpoložljivih sredstev, ostaja do konca leta 2011 na voljo 458.415.504 EUR. Tako bo ostalo na voljo več kot 25 % najvišjega letnega zneska, namenjenega ESPG, za dodeljevanje sredstev v zadnjih štirih mesecih leta 2011, kot določa člen 12(6) uredbe o ESPG.
III. Postopek
Komisija je predložila zahtevo za prerazporeditev, da se v proračun za leto 2011 vnesejo posebna sredstva za prevzem obveznosti v skladu s točko 28 Medinstitucionalnega sporazuma z dne 17. maja 2006.
Tristranski pogovori o predlogu Komisije za sklep o uporabi sredstev ESPG bi lahko potekali v poenostavljeni obliki, kot predvideva člen 12(5) pravne podlage, razen če Parlament in Svet ne bosta dosegla sporazuma.
V skladu z internim dogovorom mora Odbor za zaposlovanje in socialne zadeve (EMPL) sodelovati v postopku, da bi zagotovil konstruktivno podporo in prispevek k oceni vlog sklada.
Po opravljeni oceni bo ta odbor Evropskega parlamenta v zvezi z uporabo sredstev iz sklada izrazil svoje stališče, ki bo kot pismo priloženo temu poročilu.
V skupni izjavi, sprejeti na spravnem sestanku 17. julija 2008, so Evropski parlament, Svet in Komisija potrdili, da je treba ob spoštovanju Medinstitucionalnega sporazuma zagotoviti hiter postopek sprejemanja sklepov o uporabi sredstev sklada.
PRILOGA: PISMO ODBORA ZA ZAPOSLOVANJE IN SOCIALNE ZADEVE
ES/jm
D(2011)34759
g. Alain Lamassoure
Predsednik odbora za proračun
ASP 13E158
Zadeva: Mnenje o uporabi sredstev Evropskega sklada za prilagoditev globalizaciji (ESPG) za primer EGF/2010/027/NL/Nord-Brabant, oddelek 18 (KOM(2011)386 končno)
Spoštovani g. predsednik!
Odbor za zaposlovanje in socialne zadeve (EMPL) ter njegova delovna skupina za ESPG sta preučila uporabo sredstev ESPG za primer EGF/2010/027 NL/Noord-Brabant, oddelek 18, in sprejela naslednje mnenje.
Odbor EMPL in njegova delovna skupina za ESPG se v zvezi z zgornjo zahtevo strinjata z uporabo sredstev sklada. V zvezi s tem ima odbor EMPL nekaj pripomb, ki pa ne ogrožajo prerazporeditve sredstev za plačila.
Odločitve odbora EMPL temeljijo na naslednjem:
A) ker ta vloga temelji na členu 2(c) uredbe o ESPG in zadeva vseh 199 delavcev v oddelku 18 NACE Revizija 2 (Tiskarstvo in razmnoževanje posnetih nosilcev zapisa)
V skladu z Uredbo Sveta (ES) št. 1893/2006. , ki so med 16. januarjem in 16. oktobrom 2010 postali presežni v regiji NUTS II Noord-Brabant na Nizozemskem;
B) ker nizozemske oblasti trdijo, da je bilo odpuščanje presežnih delavcev posledica svetovne gospodarske in finančne krize, zaradi katere je svetovno povpraševanje po izdelkih grafične industrije upadlo, ker se je zato leta 2009 promet v grafični industriji zmanjšal za 8,6 % zaradi manjšega števila naročil za tiskano oglasno gradivo in manjšega povpraševanja po časopisih in revijah (za 25,7 % oziroma 24,4 %) in se je v nekaterih predelih regije Noord-Brabant stopnja brezposelnosti v grafičnem sektorju med oktobrom 2008 in oktobrom 2010 povečala za 88 %;
C) ker je Komisija v letu 2010 med ocenjevanjem drugih vlog ESPG, ki se nanašajo na ta sektor in regije, priznala, da je grafično industrijo prizadela gospodarska kriza;
D) ker je ta vloga ena od štirih povezanih vlog, ki zadevajo odpuščanje presežnih delavcev v šestih različnih regijah na ravni NUTS II na Nizozemskem, ki delujejo v grafičnem sektorju; ker je ta vloga povezana zlasti z vlogo EGF/2010/029 NL/Zuid-Holland in Utrecht oddelek 18, ki je bila vložena na podlagi člena 2(b) in EGF/2009/027 Noord-Brabant in Zuid-Holland oddelek 18 za isti sektor in sosednjo regijo NUTS II;
E) ker je Komisija ob sprejetju Uredbe (ES) št. 546/2009 izjavila, da „je mogoče vlogo za prispevek iz ESPG v primeru, ko država članica odda vlogo za prispevek iz ESPG v skladu s členom 2(b) in se iz istega vzroka v istem obdobju v istem oddelku NACE 2 pojavijo dodatni presežni delavci v drugi regiji NUTS II iste države članice, za te delavce oddati v skladu s členom 2(c) s sklicevanjem na izredne okoliščine “;
F) ker nizozemske oblasti trdijo, da so kljub dragemu prestrukturiranju sektorja in prizadevanjem za pripravo zaposlenih na novi način dela, usmerjen v ponudbo, nizozemska podjetja izgubila bitko proti konkurentom zunaj EU, ter da ni bilo mogoče predvideti negativnega vpliva krize na sektor;
G) ker se bo po statističnih napovedih trg dela v tehničnih industrijah in gradbeništvu še dodatno zmanjšal, to pa bo zelo vplivalo na možnosti iskanja zaposlitve brezposelnih delavcev;
H) ker je 64,8 % delavcev, za katere so predvideni ukrepi, moških; ker je 18,1 % delavcev mlajših od 24 let, 25,1 % pa starejših od 54 let; ker je osem delavcev, za katere je predvidena pomoč, invalidov;
I) ker je bilo 27,6 % odpuščenih delavcev upravljavcev strojev in naprav ter sestavljavcev in ker je bilo 41,2 % kvalificiranih profesionalcev in tehnikov;
J) ker proračun EU za leto 2011 prvič vsebuje sredstva za plačila v proračunski vrstici ESPG 04 05 01, zaradi česar prerazporejanje neporabljenih sredstev za plačila iz drugih proračunskih vrstic v tem primeru ne bo več potrebno;
zato Odbor za zaposlovanje in socialne zadeve poziva Odbor za proračun kot pristojni odbor, da v svoj predlog resolucije v zvezi z vlogo Noord-Brabant vključi naslednje pobude:
1. se strinja s Komisijo, da so pogoji iz člena 2(c) iz uredbe o ESPG (1927/2006) izpolnjeni in je zato Nizozemska upravičena do finančnega prispevka po tej uredbi;
2. ugotavlja, da so se gospodarske razmere v zadevni regiji leta 2009 poslabšale, saj je bila gospodarska rast negativna (-4,7 %) in da se 16,3 % odstotkov zaposlitev v grafičnem sektorju nahaja v regiji Noord-Brabant;
3. ugotavlja, da je bila po podatkih urada Eurostat oktobra 2010 stopnja brezposelnosti na Nizozemskem 4,4-odstotna ali druga najnižja v EU;
4. poudarja, da bi morali biti finančni prispevki v skladu z uredbo o ESPG namenjeni zlasti delavcem v najbolj prizadetih regijah in gospodarskih panogah Skupnosti;
5. pozdravlja sodelovanje socialnih partnerjev pri oblikovanju usklajenega svežnja; poudarja, da vloga temelji na sporazumu sektorskih socialnih partnerjev, čeprav to v njej ni izrecno navedeno, zato predvideva, da bodo socialni partnerji tudi tokrat sodelovali pri financiranju, podobno kot pri vseh prejšnjih nizozemskih vlogah, ki temeljijo na členu 2 (b) uredbe;
6. je zadovoljen z usklajenim svežnjem, a mora žal ponoviti pripombe, ki jih je podal že za vlogo EGF/2009/026, glede slabe kakovosti opisov posameznih elementov in ciljev svežnja, pa tudi pomanjkanja razlage pričakovanih rezultatov za delavce;
7. se sprašuje, ali so bile izkušnje pri izvajanju usklajenega svežnja, predlaganega v šestih vlogah iz leta 2009, v poduk in ali je bila opravljena analiza vpliva tega svežnja na lokalni trg dela, da bi bilo mogoče v prihodnje prilagoditi ukrepe;
8. pozdravlja dejstvo, da bo prispevek iz ESPG predvidoma podpiral zgolj aktivne ukrepe na trgu dela (usposabljanje in svetovanje) ter ne bo uporabljen za nadomestila.
Lep pozdrav
Pervenche Berès
IZID KONČNEGA GLASOVANJA V ODBORU
Datum sprejetja
8.9.2011
Izid končnega glasovanja
+:
–:
0:
26
1
0
Poslanci, navzoči pri končnem glasovanju
Damien Abad, Alexander Alvaro, Reimer Böge, Andrea Cozzolino, Jean-Luc Dehaene, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Estelle Grelier, Jutta Haug, Monika Hohlmeier, Anne E. Jensen, Sergej Kozlík, Alain Lamassoure, Giovanni La Via, Barbara Matera, Helga Trüpel, Derek Vaughan, Angelika Werthmann, Jacek Włosowicz
Namestniki, navzoči pri končnem glasovanju
Derk Jan Eppink, Roberto Gualtieri, Peter Šťastný, Georgios Stavrakakis
