Evroobmočje: Trichet in Rehn s poslanci o gospodarskem upravljanju
Evro
2010-03-25 - 14:35
Gospodarsko upravljanje in monetarna politika sta bila središče pozornosti četrtkove letne razpravo evropskih poslancev s predsednikom Evropske centralne banke (ECB) ter s komisarjem za ekonomske in monetarne zadeve. Parlament je nato sprejel tudi tri resolucije: o evroobmočju in javnih financah; o delu ECB v letu 2008 in o imenovanju podpredsednika banke.
V razpravi s predsednikom Trichetom in komisarjem Rehnom so številni poslanci poudarili, da boljše upravljanje še ne pomeni konca krize, saj nastopa obdobje visokih proračunskih primanjkljajev. Splošno mnenje je, da bi morali imeti v članicah evroobmočja strožji nadzor nad izvajanjem pravil pakta stabilnosti in rasti, med parlamentarci pa so se tudi razvnela različna mnenja o (ne)uspešnosti skupne valute.
Proti pretiranim reakcijam na znake inflacije
Resolucija o delu Evropske centralne banke pa je kritična do vloge, ki jo je imela banka ob izbruhu finančne krize in postavlja vprašanje, če je bilo znižanje obrestnih mer dovolj odločno ter če dodaten denar v sistemu morda ni dosegel malih in srednjih podjetij, ampak so ga banke uporabile za kritje svojih izgub.
Dokument še opozarja, da ECB po koncu krize ne sme preveč radikalno ukrepati ob morebitnih znakih inflacije, da ne bi zadušila pozitivnih premikov. Banka bi morala bolj pomagati tudi državam članicam EU, ki niso v evroobmočju in Parlamentu predstaviti svoje mnenje glede zamisli o ustanovitvi o ustanovitvi klirinške hiše, zlasti za izmenjavo neplačil, v evroobmočju.
Gospodarsko upravljanje in spremljanje razmer
Resolucija o evroobmočju in javnih financah se zavzema za spremembe okvira delovanja Evropske monetarne unije in gospodarskega upravljanja evroobmočja z zavezujočimi obvezami med državami. Poslanci ugotavljajo, da je znižanje primanjkljaja in zadolženosti le del rešitve trenutnih neravnovesij in zahtevaj temeljito analizo statističnih podatkov, ki jih navajajo države kandidatke za prevzem evra. Dokument tudi opozarja, da bi pretirano znižanje plač kot orodje za zmanjšanje primanjkljaja lahko doseglo nasprotni učinek, saj se z nižjo kupno močjo upočasni tudi gospodarska rast.
Podpredsednik ECB
Parlament je sprejel še resolucijo, ki priporoča imenovanje Vitorja Constância s Portugalske za podpredsednika ECB. Imenovanje mora formalno potrditi še Evropski svet.
20100324IPR71281
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
