Parlament predstavil komunikacijsko strategijo za junijske volitve
Institucije
2009-03-17 - 18:02
V torek je Evropski parlament javnosti predstavil komunikacijsko strategijo za bližajoče se evropske volitve. Podpredsednika Parlamenta Alejo Vidal-Quadras in Mechtild Rothe sta poudarila temeljno sporočilo: EU je pred izbirami, ki bodo imele posledice za vse državljane, zato lahko ti s sodelovanjem na volitvah vplivajo na odločitve in končno izbiro med več možnostmi.
Podpredsednika sta predstavila nekaj orodij, s katerimi naj bi javnosti prikazali, kakšne so lahko različne odločitve glede na politično sestavo naslednjega Evropskega parlamenta:
plakati o energetiki, podnebnih spremembah, prehrani, enakih možnostih, priseljevanju, standardizaciji, varnosti, zaščiti potrošnikov, evropskem proračunu in finančnih trgih;
ulične instalacije o energetiki, mejah, zaščiti potrošnikov in varnosti;
mnenjski kioski, kjer bodo volivci lahko izrazili svoje mnenje v kamero, ti posnetki pa se bodo predvajali na zaslonu na zunanji strani kioska ter na spletnih straneh EuroparlTV in YouTube;
objave oglasov na radijskih in televizijskih programih;
spletna stran o volitvah www.elections2009.eu ;
prisotnost na družabnih spletnih medijih, kot sta MySpace in Facebook ter vsebine za Flickr in EU Tube.
Podpredsednik Alejo Vidal-Quadras (EPP-ED, ES) je ob tem dejal: "Enotno sporočilo kampanje je svoboda odločanja. Ne gre za sklicevanje na državljansko dolžnost, temveč za poudarek na tem, da bodo številne politične odločitve EU vplivale na življenje državljanov. Te odločitve se sprejemajo na evropski ravni in ob pomembni vlogi Parlamenta pri izbiri različnih političnih rešitev in državljani lahko vplivajo na to izbiro z glasovanjem na evropskih volitvah za tiste kandidate, ki odražajo njihovo politično usmeritev."
Parlamentarna kampanja je kampanja institucije in je nestrankarska, s poudarkom na izbiri, ki pa ne izpostavlja nobene politične možnosti: "Namenoma je oblikovana tako, da nagovarja celotno paleto političnih mnenj, od zagovornikov močnejše integracije, do tistih, ki jih skrbi ohranjanje suverenosti držav članic."
Podpredsednica Mechtild Rothe (PES, DE) pa je dodala: "Govoriti je treba v jeziku ljudi. Ne gre le za nagovarjanje volivcev v njihovem uradnem jeziku, ampak je treba ob tem upoštevati čustva ter politične in kulturne razlike med državami. Naše jasno in glasno sporočilo je, da je Evropski parlament pomemben za državljane in da v Evropski uniji šteje vsak glas. Vsak volivec ima pravico izbirati: ti odločaš! "
20090317IPR52051 EuroparlTV - spletna televizija EP Spletna stran o volitvah
SL
1
LINK
http://www.europarltv.europa.eu/StartPage.aspx
SL
2
LINK
/elections2009/splash_page.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
