Kaj bo z mojim refoškom? Vinarska reforma v EU
Kmetijstvo
2007-02-16 - 10:56
So poslanci v razpravi nalili čistega vina?
Evropski poslanci so podprli poročilo o zaščiti zgodovinskega in kulturnega položaja evropske proizvodnje vina. Poročilo poziva k previdni reformi vinskega sektorja in predlaga, da se "vinsko jezero" z milijardo in pol litra vina uniči s prostovoljno in obvezno destilacijo presežkov. Letne evropske subvencije vinogradnikom in vinarjem znašajo približno 1,3 milijarde evrov, še dodatne pol milijarde letno pa stane Unijo predelava presežkov, tudi kakovostnih vin, v etanol ali vinski kis.
Evropska unija je največja proizvajalka in izvoznica vina na svetu. Evropa sicer še vedno "popije" okoli 60 odstotkov svetovnega vina, vendar pa njegova poraba vztrajno pada. Hkrati se je uvoz vina strmo povečal in bo verjetno kmalu že večji od izvoza. Vinogradništvo predstavlja dva odstotka vsega evropskega kmetijstva na skupno milijon in pol kmetijah. Največje proizvajalke so Francija, Italija in Španija.
Evropska komisija je povzročila precej razburjenja med vinarji po Evropi, ko je predstavila svoj predlog reform tega sektorja. Zaradi padca porabe, nujnosti ukrepanja zaradi presežkov - "vinskega jezera" z milijardo in pol litri vina - in konkurence iz "Novega sveta" je Komisija predlagala korenite ukrepe, s katerimi naj bi uravnotežili trg vina v EU in povečali njegovo konkurenčnost.
Manjša količina – višja kakovost
Da bi zmanjšali preveliko pridelavo in povečali konkurenčnost ter kakovost evropskih vin, je Komisija junija 2006 objavila svoje predloge, ki vsebujejo spodbude za zmanjšanje vinogradov, ukinitev subvencij za destilacijo presežkov, poenostavitev sistema etiketiranja in modernizacijo postopkov pridelave vina. S povečanjem ugleda evropskih vin naj bi se zvišal tudi njihov tržni delež. Zmanjšali naj bi razdrobljenost, eden od novih pogojev za dodelitev pomoči pa bo tudi prijaznost do okolja. Cilj ukrepov ni znižanje evropskih sredstev za pomoč, temveč njihova bolj preudarna poraba.
Za boljšo konkurenčnost Evrope glede na proizvajalce iz "Novega sveta", Komisija med drugim predlaga, da bi bilo dovoljeno tudi redčenje vina in umetno staranje z lesnimi ostružki v vinu. Poenostavitev pravil za etiketiranje bo omogočila, da bo tudi na namiznih vinih napisana sorta grozdja, iz katerega so pridelana. Na nalepkah bodo navedene tudi zdravstvene in potrošniške informacije. Promocijo vina na trgih izven EU naj bi še povečali, medtem ko znotraj Unije ostaja načelo o "odgovorni porabi".
Komisija namerava zakonodajni predlog o vinski reformi pripraviti v naslednjih mesecih.
20060712STO09761 Reforma vinogradništva v Evropski uniji
SL
1
PHOTO
20060711PHT09759.jpg
-//EP//TEXT IM-PRESS 20070208IPR02894 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
