USTNO VPRAŠANJE H-0021/10
v času vprašanj, na delnem zasedanju februarja 2010
v skladu s členom 116 Poslovnika
predložila
Mairead McGuinness
za Svet
Zadeva: Lastninskopravna razmerja v tujini
Ali je, ne glede na pristojnosti držav članic glede pravil o lastninskopravnem sistemu, Svet seznanjen z znatnim številom težav, s katerimi se soočajo mnogi državljani EU zaradi lastništva nepremičnin v državi članici, ki ni njihova matična država?
Katere ukrepe je sprejel Svet zlasti v zvezi z resolucijo Parlamenta o vplivu obsežne urbanizacije v Španiji na osebne pravice evropskih državljanov, okolje in uporabo prava EU ( P6_TA(2009)0192 )?
Ali bo Svet pozval države članice, naj izvedejo temeljito revizijo in pregledajo vso zakonodajo, ki zadeva pravice posameznih lastnikov nepremičnin, da bi prekinili zlorabe pravic in obveznosti, ki jih vsebujejo Pogodba ES, Listina o temeljnih pravicah, Konvencija o varstvu človekovih pravic in temeljnih svoboščin ter ustrezne direktive EU, pa tudi druge konvencije, katerih podpisnica je EU?
