VPRAŠANJE ZA USTNI ODGOVOR Z RAZPRAVO O-0074/09
v skladu s členom 108 Poslovnika
predložil
Alexander Graf Lambsdorff
, v imenu skupine ALDE
za Svet
Zadeva: Svoboda tiska in izražanja v Turčiji (državi kandidatki za vstop v EU)
Komisija je v svojem poročilu o napredku SEC(2008)2699 s 5. novembra 2008 pojasnila, da so določeni pravni predpisi, ki omejujejo svobodo tiska in izražanja v Turčiji, še vedno zaskrbljujoči. Dodatni dokaz za to so nedavni incidenti, o katerih poročajo opazovalci razvoja državljanskih pravic v Turčiji. Glede na ta razvoj, Svet sprašujem:
Ali je Svet seznanjen z navedenimi incidenti v Turčiji? Če ne, zakaj ne? Če da, s katerimi?
Predsedniki oz. pristojni v vladi so preklicali novinarske akreditacije kritičnih novinarjev in sprožili tožbe proti kritičnim publikacijam (1) (5)
Kritičnim novinarjem in založnikom, naj bi bila deloma neupravičeno odvzeta prostost med postopkom preiskav proti kriminalni združbi Ergenekon (2) (5)
Prišlo je do prevzema nadzora nad medijsko hišo ATV-Sabah leta 2008 prek njene prodaje družbi Calik Holding, ki jo vodi zet predsednika vlade, prodajo pa so financirale državne banke (3)
Predsednik vlade je javno pozival k bojkotu novinarjev in publikacij (4) (5)
Ozadje obsodbe medijske hiše Dogan na denarno kazen v višini 500 milijonov dolarjev zaradi zamujenega plačila davkov (sodba s 16. februarja 2009), tudi v zvezi s poročili o vladnem nadzoru in pozivi vlade k bojkotu te medijske hiše. (6)
Ali je Svet po objavi poročila o napredku bolj zaskrbljen glede svobode tiska in izražanja v Turčiji kot pred njegovo objavo? Če ne, zakaj ne? Če da, katere konkretne ukrepe nameravata sprejeti Svet in Komisija? Kako pomembna je tema svobode tiska in izražanja pri pristopnih pogajanjih v teku?
Spletni viri od 1 do 5 so bili pregledani 18. marca, vir 6 pa 2 aprila:
1) Today's Zaman, Prime Ministry under fire for accreditation move, by Fatma DİŞLİ, 14.11.2008, Online: http://www.todayszaman.com/tz-web/yazarDetay.do?haberno=158633
2) Reporters Without Borders, Journalist arrested and charged in connection with alleged Ergenekon conspiracy, 11.3.2009. Online: >http://www.unhcr.org/refworld/docid/49be03ce15.html
3) Reuters, Turkish watchdog approves ATV-Sabah sale, 10.01.2008, Online: http://in.reuters.com/article/asiaCompanyAndMarkets/idINL1020073320080110
4) Today's Zaman, Is Erdoğan right or wrong in calling for a boycott? by Fatma DİŞLİ, 23.09.2008, Online: >http://www.todayszaman.com/tz-web/yazarDetay.do?haberno=153969
5) Bıa news centre, 435 “Though Crimes” in Turkey in 2008, by Erol ÖNDEROĞLU, 16.3.2009. Online: >http://www.bianet.org/english/kategori/english/113147/435-though-crimes-in-turkey-in-2008
6) Hurriyet DailyNews.com, Int’l media keeps eye on Doğan case, 02.04.2009. Online: >http://www.hurriyet.com.tr/english/domestic/11076638.asp
