Nagrada Evropskega parlamenta za novinarstvo - nov izbor
Institucije
2010-01-15 - 14:31
Letos bodo že tretjič podeljene novinarske nagrade Evropskega parlamenta. Namenjene so novinarjem, ki so bistveno prispevali k pojasnjevanju pomembnih tem na evropski ravni ali pa so prispevali k boljšemu razumevanju institucij oziroma politik Evropske unije.
Podeljene bodo v štirih različnih kategorijah: za tiskane medije, spletne medije, televizijsko poročanje in radijsko poročanje . Zmagovalec v posamezni kategoriji bo prejel 5000 evrov .
Za nagrado se lahko potegujejo posamezniki ali skupine do petih novinarjev, ki so ustvarjalci člankov oziroma prispevkov. Članki ali poročila morajo biti objavljeni med 1. majem 2009 in 31. marcem 2010 v enem od uradnih jezikov EU. Vsi sodelujoči morajo biti ali državljani EU ali imeti stalno prebivališče v državi članici in morajo biti registrirani kot novinarji.
Prijave na natečaj sprejemamo od 15. januarja do 31. marca 2010. Nagrada bo podeljena oktobra 2009.
Natečaj bo potekal dvostopenjsko. Novinarske žirije za oblikovanje ožjih seznamov v 27 državah članicah bodo najprej izbrale nacionalne zmagovalce v posameznih kategorijah. Nato bo žirija za izbor nagrajencev, v kateri bodo trije evropski poslanci in šest predstavnikov evropskih medijev, v Bruslju izbrala evropske zmagovalce v štirih kategorijah. Žirijo bo vodil podpredsednik Evropskega parlamenta, pristojen za informacijsko in komunikacijsko politiko.
Obrazci za prijavo in pravilnik o nagradi Evropskega parlamenta za novinarstvo so dostopni na spletni strani. Lanski dobitniki nagrade so bili novinarji iz Nemčije, Madžarske in Poljske.
20100114IPR67306 Spletna stran nagrade Evropskega parlamenta za novinarstvo z dodatnimi informacijami (v angleščini) Nagrajenci 2009 (v angleščini)
SL
1
LINK
http://www.eppj.eu/view/sl/introduction.html
SL
2
LINK
http://www.eppj.eu/view/sl/4eu_winners.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
