P6_TA(2004)0075
Finančni načrt
B6-0189/2004
Resolucija Evropskega parlamenta o finančnem načrtu z ozirom na zasedanje Evropskega sveta decembra 2004
Evropski parlament
, –
ob upoštevanju sporočil Evropske komisije ( KOM(2004)0101 in KOM(2004)0487 ),
–
ob upoštevanju Pogodbe ES in zlasti člena 272 Pogodbe,
–
ob upoštevanju Medinstitucionalnega sporazuma z dne 6. maja 1999 in zlasti člena 26 UL C 172, 18.6.1999, str. 1. Sporazum, kakor je bil spremenjen s Sklepom 2003/429/ES (UL L 147, 14.6.2003, str. 25).
Sporazuma,
–
ob upoštevanju Pogodbe o Ustavi za Evropo,
–
ob upoštevanju svojega vprašanja za ustni odgovor z razpravo za Svet O-0067/2004 ( B6-0130/2004 ),
–
ob upoštevanju člena 108(5) svojega Poslovnika,
A.
ker trenutni finančni načrt velja do konca leta 2006,
B.
ker je trenutni finančni načrt del globalnega medinstitucionalnega sporazuma, ki ga je možno obnoviti le z medsebojnim zaupanjem med institucijami in na osnovi soglasja med dvema vejama proračunskega organa,
C.
ker člen 272 Pogodbe ES predvideva sprejetje letnih proračunov tudi v primeru, da ni finančnega načrta,
D.
ker je ustanovil začasni odbor z nalogo, da določi njegove politične prednostne naloge za prihodnji finančni načrt tako z zakonodajnega kot s proračunskega vidika,
1.
potrdi svoj cilj, imeti "večletni finančni okvir za obdobje po letu 2006";
2.
opozarja, da Pogodba EU ne predvideva nobene pravne obveznosti za pripravo finančnega načrta;
3.
opozarja, da je za finančni načrt po letu 2006 potreben sporazum med Evropskim parlamentom in Svetom, saj sta obe instituciji enakopravni;
4.
poudarja, da se Parlament ni pripravljen sporazumeti glede novega finančnega načrta brez jamstva za financiranje:
–
politik, ki omogočajo večjo integracijo in kohezijo EU,
–
prednostnih nalog Parlamenta,
–
prilagodljive rezerve za nepredvidene dogodke in potrebe;
5.
poziva Evropski svet, naj bodočim predsedstvom naroči, da z rednimi posvetovanji s Parlamentom nadaljujejo medinstitucionalni dialog in tako zagotovijo uspešen zaključek te zadeve, po možnosti v okviru luksemburškega predsedstva;
6.
vztraja, da mora biti časovni razpored postopkov odločanja zastavljen tako, da bi se izognili prekinitvam večletnih programov ter da bodo stopnje odobritev za prevzem obveznosti in odobritev plačil takšne, kot na začetku tekočega obdobja finančnega načrta;
7.
zahteva, da se organizirajo mesečni tristranski pogovori, da bi zagotovili učinkovito izmenjavo informacij o tekočih notranjih razpravah, ki vodijo k posameznim skupnim stališčem, pravočasno tudi glede vprašanja lastnih sredstev;
8.
naroči svojemu predsedniku, naj to resolucijo posreduje Svetu in Komisiji.
