Vprašanje za čas za vprašanja H-000026/2011
za Komisijo
Delno zasedanje: februar 2011
Člen 116 poslovnika
Zigmantas Balčytis
(S&D) Zadeva: Izvajanje evropskega mikrofinančnega instrumenta "Progress" v državah članicah EU
Cilj evropskega mikrofinančnega instrumenta „Progress“, ki ga je uvedla Komisija, je olajšati dostop do sredstev (do 25 tisoč eurov) za ljudi, ki želijo ustanoviti ali razviti podjetje in ki so pri pridobivanju bančnega posojila naleteli na težave. Javne in zasebne institucije za mikrofinanciranje v državah članicah, ki želijo pridobiti jamstva, lahko prošnjo vložijo pri Evropskem investicijskem skladu (EIF), ki v imenu Komisije upravlja z evropskim mikrofinančnim instrumentom „Progress“.
Ali ima Komisija podatke o tem, kako se ta instrument izvaja v državah članicah, in ali lahko pove, ali lahko zainteresirane osebe pridobijo ta finančna sredstva?
