A6-0280/2009
29.4.2009
***I
POROČILO
o predlogu Odločbe Evropskega parlamenta in Sveta o spremembi Odločbe št. 573/2007/ES Evropskega parlamenta in Sveta o ustanovitvi Evropskega sklada za begunce za obdobje 2008–2013 glede ukinitve financiranja nekaterih ukrepov Skupnosti ter spremembe omejitve njihovega financiranja
(KOM(2009)0067 – C6‑0070/2009 – 2009/0026(COD))
Odbor za državljanske svoboščine, pravosodje in notranje zadeve
Poročevalka:
Bárbara Dührkop Dührkop
PE 423.653v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
MNENJE Odbora za proračun .......................................................................................8
POSTOPEK..............................................................................................................................11
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Odločbe Evropskega parlamenta in Sveta o spremembi Odločbe št. 573/2007/ES Evropskega parlamenta in Sveta o ustanovitvi Evropskega sklada za begunce za obdobje 2008–2013 glede ukinitve financiranja nekaterih ukrepov Skupnosti ter spremembe omejitve njihovega financiranja
( KOM(2009)0067 – C6‑0070/2009 – 2009/0026(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2009)0067 ),
– ob upoštevanju člena 251(2) in člena 63(2)(b) Pogodbe ES, na podlagi katerih je Komisija Parlamentu podala predlog ( C6‑0070/2009 ),
– ob upoštevanju člena 51 svojega poslovnika,
– ob upoštevanju poročila Odbora za državljanske svoboščine, pravosodje in notranje zadeve in mnenja Odbora za proračun ( A6‑0280/2009 ),
1. odobri predlog Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
Cilj tega predloga je prilagoditev odločbe o ustanovitvi Evropskega sklada za begunce za obdobje od 2008 do 2013
Odločba št. 573/2007/ES o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“ in razveljavitvi Odločbe Sveta 2004/904/ES, UL L 144, 6.6.2007, str. 1. , da se upoštevata ustanovitev in začetek delovanja Evropskega urada za podporo azilu, ki bo med drugim pristojen za nekatere ukrepe, ki so se doslej financirali iz tega sklada: za „[poglabljanje sodelovanja] v Skupnosti pri izvajanju zakonodaje Skupnosti in dobrih praks, vključno s storitvami tolmačenja in prevajanja, ki podpirajo takšno sodelovanje“
Člen 4(2)(a) Odločbe 573/2007/ES. in „[podpiranje razvoja in uporabe] skupnih statističnih orodij, metod ter kazalcev za merjenje razvoja na področju azilne politike s strani držav članic“
Člen 4(2)(f) Odločbe 573/2007/ES. .
Ob upoštevanju potrebe po izboljšanju dejavnosti sodelovanja v praksi, ki so povezane s skupnim evropskim azilnim sistemom, je bila zamisel o vzpostavitvi strukture, namenjene podpori in usklajevanju takšnih dejavnosti, omenjena ob različnih priložnostih in na različnih forumih: sklepi predsedstva Evropskega sveta v Bruslju (4. in 5. novembra 2004)
14292/1/04, str. 18. , sporočilo Komisije iz leta 2008 z naslovom „Načrt politike azila – celostni pristop k zaščiti v EU“
Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij: Načrt politike azila – celostni pristop k zaščiti v EU ( KOM(2008)0360 ). in Evropski pakt o priseljevanju in azilu s 24. septembra 2008
13440/08, str. 11. . Evropski parlament je podprl tudi to pobudo
Poročilo poslanca Giusta Catanie o prihodnosti skupnega evropskega azilnega sistema, P6_TA-PROV(2009)0087 , odstavek 23; poročilo poslanke Jean Lambert o oceni dublinskega sistema, P6_TA-PROV(2008)0385 , odstavek 3; poročilo Huberta Pirkerja o sodelovanju v praksi in kakovosti odločanja na področju skupnega evropskega azilnega sistema, P6_TA(2007)0286 , odstavek 15; poročilo poslanke Barbare Kudrycke o zakonodajni resoluciji Evropskega parlamenta o predlogu Odločbe Evropskega parlamenta in Sveta o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“, P6_TA(2006)0581 , odstavek 9. , ki bi lahko odpravila nekatere pomanjkljivosti sedanjega sistema.
Kot omenjeno, bo Evropskemu uradu za podporo azilu zaupan niz nalog, ki so zaenkrat še del ukrepov Skupnosti, vendar bodo umeščene v okvir Evropskega sklada za begunce. V ta namen je treba spremeniti Evropski sklad za begunce. Zato bo ob upoštevanju zmanjšanja [...] obsega ukrepanja omejitev financiranja ukrepov Skupnosti iz 10 % razpoložljivih sredstev Sklada, predvidenih v členu 4(1) odločbe o ustanovitvi Evropskega sklada za begunce, zmanjšana na 4 %, kakor je navedla Komisija v obrazložitvenem memorandumu k predlogu. Prav tako se bodo zmanjšala finančna sredstva za izvajanje odločbe o ustanovitvi Evropskega sklada za begunce, da se tako sprostijo sredstva za financiranje urada. Znesek iz člena 12(1) odločbe o ustanovitvi Evropskega urada za begunce v višini 628 milijonov EUR bo zmanjšan na 614 milijonov EUR (v novem znesku bosta upoštevana povečanje za 10 milijonov EUR, ki ga je proračunski organ sprejel v okviru proračuna za leto 2009, in zmanjšanje za 24 milijonov EUR za zmanjšanje obsega ukrepov Skupnosti).
Poročevalka podpira to stališče, katerega cilj je zagotoviti tako smotrno in razumno dodeljevanje proračunskih sredstev kot tudi najugodnejše financiranje sodelovanja v praksi na področju azila.
23.4.2009
MNENJE Odbora za proračun
za Odbor za državljanske svoboščine, pravosodje in notranje zadeve
o predlogu Odločbe Evropskega parlamenta in Sveta o spremembi Odločbe št. 573/2007/ES Evropskega parlamenta in Sveta o ustanovitvi Evropskega sklada za begunce za obdobje 2008–2013 glede ukinitve financiranja nekaterih ukrepov Skupnosti ter spremembe omejitve njihovega financiranja
( KOM(2009)0067 – C6‑0070/2009 – 2009/0026(COD) )
Pripravljavec mnenja:
Simon Busuttil
KRATKA OBRAZLOŽITEV
Cilj obravnavanega predloga je sprememba odločbe o ustanovitvi Evropskega sklada za begunce za obdobje 2008–2013
Odločba št. 573/2007/ES o ustanovitvi Evropskega sklada za begunce za obdobje 2008–2013 v okviru splošnega programa Solidarnost in upravljanje migracijskih tokov in razveljavitvi Odločbe Sveta 2004/904/ES (UL L 144, 6.6.2007, str. 1). zaradi ustanovitve Evropskega urada za podporo azilu, katerega naloga bodo tudi nekateri ukrepi, ki so se doslej financirali iz Evropskega sklada za begunce.
Zaradi manjšega obsega ukrepov Skupnosti, ki se financirajo iz Evropskega sklada za begunce, Komisija predlaga, da se financiranje teh ukrepov omeji z 10 % na 4 % sredstev, ki so na voljo Evropskemu skladu za begunce.
Posledica zmanjšanja skupnih finančnih sredstev Evropskega sklada za begunce je ta, da je od prvotno predvidenih 628 milijonov EUR dejansko razpoložljivih 614 milijonov EUR, kar pomeni zmanjšanje za 24 milijonov EUR, če upoštevamo povečanje za 10 milijonov EUR, ki ga je proračunski organ sprejel v okviru proračuna za leto 2009.
24 milijonov EUR, ki bodo na voljo po spremembi odločbe o Evropskem skladu za begunce, bo po navedbah Komisije porabljenih za financiranje nekaterih dejavnosti Evropskega urada za podporo azilu in kot dodatna sredstva, namenjena temu uradu. Komisija pa tega še ni upoštevala v finančnem načrtu, čeprav je to omenjeno že v finančnem poročilu k osnutku uredbe o ustanovitvi Evropskega urada za podporo azilu. Pripravljavec mnenja pričakuje, da bodo v finančnem načrtu, ki je priložen predhodnemu predlogu proračuna, že v celoti razvidne spremembe, ki izhajajo iz tega predloga, ter sprememba glede ustanovitve Evropskega urada za podporo azilu.
Pripravljavec mnenja, ki se strinja z ustanovitvijo Evropskega urada za podporo azilu, v zvezi s tem meni, da predlog s finančnega vidika ne prinaša negativnih posledic (načeloma nima posebnega učinka na finančno načrtovanje, saj bodo zagotovljeni zneski uporabljeni v drugi vrstici v razdelku 3a), in priporoča, naj Odbor za proračun poda pozitivno mnenje.
SKLEPNA UGOTOVITEV
Ob upoštevanju omenjenih dejstev Odbor za proračun obvešča Odbor za državljanske svoboščine, pravosodje in notranje zadeve, da s proračunskega vidika ne vidi ovir za sprejetje predloga Odločbe Sveta in Evropskega parlamenta o spremembi Odločbe št. 573/2007/ES Evropskega parlamenta in Sveta o ustanovitvi Evropskega sklada za begunce za obdobje 2008–2013.
POSTOPEK
Naslov
Evropski sklad za begunce za obdobje 2008–2013 (sprememba odločbe št. 573/2007/ES)
Referenčni dokumenti
KOM(2009)0067 – C6-0070/2009 – 2009/0026(COD)
Pristojni odbor
LIBE
Mnenje pripravil
Datum razglasitve na zasedanju
BUDG
9.3.2009
Pripravljavec/-ka mnenja
Datum imenovanja
Simon Busuttil
11.3.2009
Obravnava v odboru
22.4.2009
Datum sprejetja
22.4.2009
Izid končnega glasovanja
+:
–:
0:
36
0
0
Poslanci, navzoči pri končnem glasovanju
Reimer Böge, Costas Botopoulos, Paulo Casaca, Vasilica Viorica Dăncilă, Brigitte Douay, Göran Färm, Szabolcs Fazakas, Vicente Miguel Garcés Ramón, Salvador Garriga Polledo, Ingeborg Gräßle, Nathalie Griesbeck, Catherine Guy-Quint, Jutta Haug, Ville Itälä, Anne E. Jensen, Alain Lamassoure, Janusz Lewandowski, Liene Liepiņa, Vladimír Maňka, Mario Mauro, Jan Mulder, Gianni Pittella, Margaritis Schinas, Esko Seppänen, László Surján, Gary Titley, Helga Trüpel
Namestniki, navzoči pri končnem glasovanju
Michael Gahler, Marusya Ivanova Lyubcheva, José Javier Pomés Ruiz, Paul Rübig, Peter Šťastný
Namestniki (člen 178(2)), navzoči pri končnem glasovanju
Erna Hennicot-Schoepges, Astrid Lulling, Manolis Mavrommatis, Jean Spautz
POSTOPEK
Naslov
Evropski sklad za begunce za obdobje 2008–2013 (sprememba odločbe št. 573/2007/ES)
Referenčni dokumenti
KOM(2009)0067 – C6-0070/2009 – 2009/0026(COD)
Datum predložitve EP
18.2.2009
Pristojni odbor
Datum razglasitve na zasedanju
LIBE
9.3.2009
Odbori, zaprošeni za mnenje
Datum razglasitve na zasedanju
BUDG
9.3.2009
Poročevalec/-ka
Datum imenovanja
Bárbara Dührkop Dührkop
5.3.2009
Obravnava v odboru
16.3.2009
16.4.2009
27.4.2009
Datum sprejetja
27.4.2009
Izid končnega glasovanja
+:
–:
0:
31
0
0
Poslanci, navzoči pri končnem glasovanju
Emine Bozkurt, Mihael Brejc, Michael Cashman, Carlos Coelho, Panayiotis Demetriou, Gérard Deprez, Bárbara Dührkop Dührkop, Claudio Fava, Armando França, Kinga Gál, Roland Gewalt, Jeanine Hennis-Plasschaert, Roselyne Lefrançois, Claude Moraes, Vladimir Urutchev
Namestniki, navzoči pri končnem glasovanju
Simon Busuttil, Elisabetta Gardini, Sophia in ‘t Veld, Sylvia-Yvonne Kaufmann, Jean Lambert, Antonio Masip Hidalgo, Nicolae Vlad Popa
Namestniki (člen 178(2)), navzoči pri končnem glasovanju
Margrete Auken, Mariela Velichkova Baeva, Carmen Fraga Estévez, Anne E. Jensen, Helmuth Markov, Manolis Mavrommatis, Alexandru Nazare, Willem Schuth, Gabriele Zimmer
