Frontex: inšpektor za človekove pravice in nova pooblastila agencije
Priseljevanje
Plenarno zasedanje
2011-09-13 - 15:28
Janez VOUK Tiskovna služba Evropskega parlamenta BXL (+32) 2 28 31053 STR (+33) 3 881 74897 PORT (+32) 498 98 33 37 EMAIL janez.vouk@europarl.europa.eu Manja TOPLAK Informacijska pisarna EP v Sloveniji STR (+33) 3 881 76724 PORT (+386) 40 560 637 EMAIL TiskovnaSluzba-sl@europarl.europa.eu EMAIL manja.toplak@europarl.europa.eu ADDINFO (+386) 1 252 88 42 Evropska agencija za upravljanje in operativno sodelovanje na zunanjih mejah EU Frontex bo s spremembo pravil delovanja dobila inšpektorja za nadzor spoštovanja človekovih pravic pri izvajanju svojih nalog. Spremembe, ki jih je Parlament potrdil v torek, bodo agenciji tudi omogočile samostojno kupovanje ali najem opreme za lastne potrebe, da ne bo več odvisna od tovrstnih prispevkov držav članic.
Spremembe pravil so poslanci potrdili s 431 glasovi za, 49 proti in 48 vzdržanimi glasovi.
Eden od ključnih dosežkov Evropskega parlamenta v predhodnih pogajanjih s Svetom je razširitev pravil z dodatnimi zagotovili za spoštovanje človekovih pravic: agencija bo morala imenovati posebnega uradnika ter ustanoviti svetovalni forum za vprašanje temeljnih pravic. K sodelovanju v forumu bodo povabljeni Evropski urad za podporo azilu, Agencija za temeljne pravice, visoki komisar Združenih narodov za begunce in nevladne organizacije, ki se ukvarjajo s to problematiko.
"Gre za najpomembnejše spremembe zakonodaje o agenciji, odkar je bil Frontex ustanovljen leta 2004, kar Parlament toplo pozdravlja. Naša ocena prvih šestih let delovanja je, da je treba agencijo okrepiti in povečati njeno učinkovitost," je v razpravi dejal poročevalec Simon Busuttil (ELS, MT).
Nova pravila predvidevajo, da se lahko misija Frontex v primeru kršitve človekovih pravic začasno prekine ali trajno ukine. Med novimi nalogami je tudi pomoč državam članicam v okoliščinah, ki zahtevajo okrepljeno tehnično in operativno pomoč na zunanjih mejah, ob upoštevanju, da lahko v nekaterih razmerah to vključuje humanitarne krize in reševanje na morju.
Frontex bo moral pripraviti in dodatno razviti pravila ravnanja, ki se bodo uporabljala za vse njegove operacije, z njimi pa naj bi zagotovili spoštovanje človekovih pravic, vključno z načelom o nevračanju oseb državam, ki bi lahko ogrozile njihova življenja ali temeljne pravice.
Večja učinkovitost
Agencija bo odslej lahko sama kupovala ali najemala tehnično opremo, kot so vozila ali helikopterji, in pri tem ne bo več odvisna od držav članic. Prispevek držav z osebjem in tehnično opremo za posebne operacije se bo sicer določal z vsakoletnimi dvostranskimi pogajanji ter dogovori.
Evropske mejne patrulje
Evropske mejne patrulje so nova oblika delovanja agencije, ki naj bi povečala učinkovitost z združitvijo dosedanjih skupnih podpornih skupin Frontex in skupin za hitro posredovanje na mejah. Sestavljali jih bodo nacionalni mejni stražniki, napoteni iz držav članic za sodelovanje v skupnih operacijah, hitrih intervencijah in pilotnih projektih
Naslednji koraki
Po potrditvi na Svetu bo nova uredba začela veljati 20 dni po objavi v Uradnem listu EU, kar pomeni, da se bodo spremenjena pravila začela izvajati še pred koncem leta 2011.
20110913IPR26455 Sprejeto besedilo bo na voljo tukaj (kliknite na 13. 9. 2011) Video posnetek razprave (kliknite na 13. 9. 2011) Poročevalec Simon BUSUTTIL (ELS, MT)
SL
1
LINK
/activities/plenary/ta/calendar.do?language=SL
SL
2
LINK
/wps-europarl-internet/frd/vod/research-by-date?language=sl
SL
3
LINK
/members/public/geoSearch/view.do?language=SL&partNumber=1&country=MT&id=28120
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
