Člen
185
Glasovanje v odboru
1.
Vsak poslanec lahko vloži predloge sprememb v obravnavo pristojnemu odboru.
2.
Odbor veljavno glasuje, kadar je dejansko navzoča četrtina njegovih članov. V kolikor pa to pred glasovanjem zahteva šestina članov odbora, je glasovanje veljavno le, če se ga je udeležila večina članov odbora.
3.
V odboru se glasuje z vzdigovanjem rok, razen če četrtina članov odbora zahteva poimensko glasovanje. V tem primeru se glasuje v skladu s členom 160(2).
4.
Predsednik odbora se lahko udeleži razprave in glasuje, vendar njegov glas ne odloča.
5.
Glede na predlagane spremembe lahko odbor namesto glasovanja zahteva od poročevalca, da predloži nov osnutek, upoštevajoč čimveč predlogov sprememb. Za vložitev predlogov sprememb k temu osnutku se določi nov rok.

