VPRAŠANJE ZA USTNI ODGOVOR Z RAZPRAVO O-0046/05/rev.1
v skladu s členom 108 Poslovnika
predložitev
Bart Staes
, v imenu Odbora za proračunski nadzor
za Svet
Zadeva: Sodelovanje znotraj proračunskega organa o razporeditvi in morebitni uporabi sredstev, ki izhajajo iz sporazuma Komisija - države članice / Philip Morris za boj proti goljufijam
V okviru sporazuma med Evropskimi skupnostmi, državami članicami pogodbenicami tega sporazuma in podjetjem Philip Morris International bo slednje ES in državam članicam v naslednjih 12 letih izplačalo denarna sredstva v skupni višini 1,25 milijarde USD.
Ali se Svet ne strinja, da bi moral proračunski organ (Svet in Parlament) začeti posvetovanja o razporeditvi in morebitni uporabi sredstev, ki izhajajo iz omenjenega sporazuma, zlasti za namen boja proti goljufijam, vključno s tihotapljenjem cigaret?
Ali lahko Svet potrdi, da je v treba v duhu sporazuma pravičen delež sredstev, ki izhajajo iz njega, nameniti za boj proti goljufijam? Ali lahko potrdi, da bodo ta sredstva uvrščena na ustrezno proračunsko postavko?
Ali lahko Svet navede znesek (v odstotkih od 1,25 milijarde USD), ki bi ga bilo z njegovega stališča treba nameniti na eni strani državam članicam in na drugi v proračun Evropske unije?
Ali lahko Svet potrdi namero, da se bodo zneski iz denarnih izplačil državam članicam uporabili za financiranje dejavnosti boja proti goljufijam, kot je predlagano v sporazumu? Ali lahko Svet potrdi, da namerava skupaj z državami članicami podpreti pobudo Komisije, da se nameni več sredstev za boj proti goljufijam?
