Brez 75-vatnih žarnic do cenejše in bolj zelene rabe energije
Energija
2010-08-31 - 18:11
75-vatne žarnice bodo postopoma izginile s polic, podobna usoda se v naslednjih dveh letih obeta tudi žarnicam manjše moči. S proizvodnjo 75-vatnih žarnic je konec, v prodajo le še stare zaloge Varčne žarnice znižujejo tako izpuste kot stroške elektrike Posledice podnebnih sprememb zaradi segrevanja ozračja, ki ga človek povzroča z vse večjimi izpusti toplogrednih plinov, prizadevajo vse večje število ljudi na planetu. Vsaj malo pa pomirja dejstvo, da lahko gospodinjstva bistveno pripomorejo k zmanjšanju izpustov z bolj zeleno, hkrati pa tudi cenejšo rabo energije. Evropska unija želi trend pametnejše rabe energije še spodbuditi - 1. septembra tako s prodaje umika navadne 75-vatne žarnice.
Gre za korak, ki sledi tistemu s septembra 2009, ko so iz polic začele izginjati 100-vatne žarnice. Septembra naslednje leto se umik s prodaje obeta še 60-vatnim žarnicam, po septembru 2012 pa razen starih zalog ne bo na voljo niti novih 40- in 25-vatnih navadnih žarnic.
Seveda s 1. septembrom 75-vatne žarnice ne bodo preprosto izginile iz polic, saj bodo lahko prodajalci svoje stare zaloge še vedno ponudili kupcem. Novih 75-vatnih navadnih žarnic pa ne bodo mogli več naročati, niti jih prodajati.
Znaten prihranek energije
Nove, varčne žarnice, ki naj bi po načrtih EU postopoma zamenjale navadne, porabijo le četrtino elektrike, ki jo zahtevajo navadne, pri tem pa držijo od 6- do 10-krat dlje. Navadne žarnice namreč le pet odstotkov porabljene energije spremenijo v svetlobo.
Zamenjava navadnih žarnic s tistimi, ki uporabljajo naprednejšo tehnologijo (npr. LED, fluorescentne in halogenske žarnice) lahko tako prihrani ogromno energije. Izračuni kažejo, da bo zamenjava starih z novejšimi žarnicami prihranila do 40 milijard kilovatnih ur elektrike letno - toliko elektrike, kot je v enem letu porabi Romunija.
Ceneje, pa še zeleno
Manjša poraba elektrike seveda pomeni manj izpustov toplogrednih plinov, saj so proizvajalci elektrike, posebej elektrarne na premog in plin, veliki onesnaževalci. 15 milijonov ton manj izpustov ogljikovega dioksida se obeta po zamenjavi, posamezna gospodinjstva pa bi lahko letno na ta račun prihranila od 25 do 50 evrov. Ob tem velja poudariti, da razsvetljava ponekod predstavlja petino stroškov elektrike.
Urnik umika navadnih žarnic iz prodaje je bil sprejet v okviru t.i. komitologije, postopka, kjer o tehničnih ukrepih za uresničevanje že sprejete evropske zakonodaje odločajo strokovnjaki. Evropski parlament to odločanje nadzoruje, Lizbonska pogodba pa mu daje možnost, da predlagane rešitve zavrne.
20100831STO80668 Zbogom klasične žarnice! Izginjanje tradicionalnih žarnic Energijsko varčna svetila EU na poti k večji energetski učinkovitosti
SL
1
PHOTO
20100712PHT78690.jpg
SL
4
LINK
http://ec.europa.eu/energy/lumen/index_sl.htm
-//EP//TEXT IM-PRESS 20090904STO60248 0 NOT XML V0//SL
-//EP//TEXT IM-PRESS 20090223STO50162 0 NOT XML V0//SL
-//EP//TEXT IM-PRESS 20090612FCS57088 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
