P7_TA-PROV(2012)0066
Sporazum med Evropsko unijo ter Islandijo in Norveško o uporabi nekaterih določb Konvencije o medsebojni pomoči v kazenskih zadevah ***
A7-0020/2012
Zakonodajna resolucija Evropskega parlamenta z dne 13. marca 2012 o osnutku sklepa Sveta o podpisu Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega protokola iz leta 2001 (05306/2010 – C7-0030/2010 – 2009/0189(NLE))
(Odobritev)
Evropski parlament
, –
ob upoštevanju osnutka sklepa Sveta (05306/2010),
–
ob upoštevanju predloga sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega protokola iz leta 2001 (14938/2003),
–
ob upoštevanju prošnje za odobritev, ki jo je Svet podal v skladu s točko (d) člena 82(1) in točko (a) drugega pododstavka člena 218(6) Pogodbe o delovanju Evropske unije ( C7-0030/2010 ),
–
ob upoštevanju členov 81 in 90(7) Poslovnika,
–
ob upoštevanju priporočila Odbora za državljanske svoboščine, pravosodje in notranje zadeve ( A7-0020/2012 ),
1.
odobri sklenitev protokola;
2.
naroči svojemu predsedniku, naj stališče Parlamenta posreduje Svetu, Komisiji ter vladam in parlamentom držav članic in Republike Islandije ter Kraljevine Norveške.
